**program razvojnih spodbud za**

**obmejna problemska območja**

**v obdobju 2026–2029**

**Program na podlagi tretjega odstavka 11. člena**

**Uredbe o izvajanju ukrepov endogene regionalne politike**

**(Uradni list RS, št. 16/13, 78/15, 46/19 in 63/23)**

Sprejem programa: …………….., sklep Vlade RS št. …………….

Vsebina

[1. Uvodna pojasnila in izhodišča 4](#_Toc196417102)

[1.1. Pravne in strokovne podlage 4](#_Toc196417103)

[1.2. Določitev obmejnih problemskih območij 5](#_Toc196417104)

[2. Analiza stanja in razvojnih izzivov na obmejnih problemskih območjih 7](#_Toc196417105)

[3. Razvojne priložnosti, usklajenost s strategijami in programi, vizija, nameni in predlogi celovitega medresorsko usklajenega ukrepanja ter priprava in sprejemanje programa 10](#_Toc196417106)

[3.1. Razvojne priložnosti, usklajenost s strategijami in programi, vizija in nameni ukrepanja 10](#_Toc196417107)

[3.2. Predlogi celovitega medresorsko usklajenega ukrepanja 11](#_Toc196417108)

[3.3. Priprava programa 14](#_Toc196417109)

[4. Cilji, ukrepi, viri in kazalniki programa ter njegovo izvajanje, spremljanje in vrednotenje 15](#_Toc196417110)

[4.1. Cilji, ukrepi, viri in kazalniki programa 15](#_Toc196417111)

[4.2. Izvajanje, spremljanje in vrednotenje programa 21](#_Toc196417112)

[5. Ukrepi programa 22](#_Toc196417113)

[5.1. Splošni cilj: Izboljšanje kakovosti bivanja 22](#_Toc196417114)

[5.1.1. Specifični cilj: Izboljšanje stanja okolja in infrastrukture 22](#_Toc196417115)

[5.1.2. Specifični cilj: Zagotavljanje osnovnih bivalnih pogojev 24](#_Toc196417116)

[5.1.3. Specifični cilj: Krepitev storitev trajne oskrbe in omejevanje socialne izključenosti 25](#_Toc196417117)

[5.1.4. Specifični cilj: Izboljšanje zdravstvenega stanja prebivalstva na oziroma nad povprečje RS 28](#_Toc196417118)

[5.2. Splošni cilj: Izboljšanje dostopnosti 29](#_Toc196417119)

[5.2.1. Specifični cilj: Cestna infrastruktura 29](#_Toc196417120)

[5.2.2. Specifični cilj: Izboljšanje javnega potniškega prometa 31](#_Toc196417121)

[5.2.3. Specifični cilj: Spodbujanje trajnostne mobilnosti 34](#_Toc196417122)

[5.2.4. Specifični cilj: Dostopnost do storitev 37](#_Toc196417123)

[5.2.5. Specifični cilj: IKT infrastruktura 40](#_Toc196417124)

[5.2.6. Ukrep: IKT infrastruktura – izboljšanje pokritosti območij s širokopasovnim dostopom do interneta 40](#_Toc196417125)

[5.3. Splošni cilj: Izboljšanje gospodarskega stanja 42](#_Toc196417126)

[5.3.1. Specifični cilj: Spodbujanje investicij podjetij, produktivnosti in ustvarjanje novih delovnih mest 42](#_Toc196417127)

[5.3.2. Ukrep: Spodbujanje začetnih investicij 42](#_Toc196417128)

[5.3.3. Ukrep: Subvencije za zagon podjetij 44](#_Toc196417129)

[5.3.4. Ukrep: Krediti za projekte podjetij 45](#_Toc196417130)

[5.3.5. Specifični cilj: Spodbujanje razvoja človeških virov 48](#_Toc196417131)

[5.3.6. Specifični cilj: Spodbujanje socialnega podjetništva in zadružništva 51](#_Toc196417132)

[5.3.7. Specifični cilj: Podporno okolje za podjetništvo in promocija OPO za spodbujanje gospodarskega razvoja 54](#_Toc196417133)

[5.3.8. Ukrep: Izgradnja in širitev poslovnih con ter inkubatorjev 54](#_Toc196417134)

[5.3.9. Ukrep: Promocija obmejnih problemskih območij 55](#_Toc196417135)

[5.3.10. Specifični cilj: Spodbujanje razvoja turizma 57](#_Toc196417136)

[5.3.11. Ukrep: Izgradnja javne turistične infrastrukture 58](#_Toc196417137)

[5.3.12. Ukrep: Spodbujanje razvoja zasebnih turističnih nastanitev višje dodane vrednosti 59](#_Toc196417138)

[5.4. Splošni cilj: Izboljšanje demografskega stanja 61](#_Toc196417139)

[5.4.1. Ukrep: Revitalizacija objektov javne infrastrukture 61](#_Toc196417140)

[5.4.2. Priprava kreativnih projektov revitalizacije objektov javne infrastrukture 64](#_Toc196417141)

[5.4.3. Ukrep: Krediti za investicijske projekte v javno infrastrukturo 67](#_Toc196417142)

[**Viri in literatura** 70](#_Toc196417143)

1. Uvodna pojasnila in izhodišča
   1. Pravne in strokovne podlage

Pravne podlage za pripravo Programa razvojnih spodbud za obmejna problemska območja v obdobju 2026–2029 (v nadaljnjem besedilu: program) so zakonska in podzakonska določila v zvezi z obmejnimi problemskimi območji. Ob pripravi tega programa so slednje: 24. člen Zakona o spodbujanju skladnega regionalnega razvoja (Uradni list RS, št. 20/11, 57/12 in 46/16; v nadaljnjem besedilu: zakon), 11. člen Uredbe o izvajanju ukrepov endogene regionalne politike (Uradni list RS, št. 16/13, 78/15, 46/19 in 63/23; v nadaljnjem besedilu: uredba) in Uredba o določitvi obmejnih problemskih območij (Uradni list RS, št. 22/11, 97/12, 24/15, 35/17, 101/20, 112/22 in 92/24; v nadaljnjem besedilu: uredba o določitvi OPO). V primeru sprememb pravnih podlag tega programa oziroma sprememb zakona in podzakonskih aktov se za izvajanje aktualnega programa uporabljajo nova določila v zvezi z obmejnimi problemskimi območji (v nadaljnjem besedilu: OPO).

Zakon v drugem odstavku 24. člena določa, da so OPO prednostna območja vseh razvojnih politik. Proračunski uporabniki upoštevajo OPO pri pripravi sektorskih programov in v razpisnih merilih javnih razpisov, ki jih izvajajo na območju cele države. Del finančnih sredstev namenijo za vlagatelje iz OPO ali določijo projektom iz teh območij dodatne točke pri izboru. Zakon v tretjem odstavku 24. člena določa, da se v okviru finančnih načrtov ministrstva in sklada, namenjenega spodbujanju skladnega regionalnega razvoja in razvoja podeželja (v nadaljnjem besedilu: sklad), za OPO pripravijo posebni ukrepi in sheme državnih pomoči na področjih:

* priprave razvojnih projektov in krepitve razvojnega menedžmenta ter
* ustvarjanja novih delovnih mest s spodbujanjem investicij podjetij.

Uredba v drugem odstavku 11. člena podrobneje določa, da pri dodeljevanju sredstev v skladu z drugim odstavkom 24. člena zakona proračunski uporabniki upoštevajo OPO, pri čemer navaja raznolika področja ukrepanja posameznih pristojnih ministrstev. V tretjem odstavku 11. člena uredba določa, da za uskladitev ciljev in osredotočenje resornih politik na OPO, v skladu z drugim odstavkom 24. člena zakona, pripravi ministrstvo, pristojno za regionalni razvoj (v nadaljnjem besedilu: ministrstvo), v sodelovanju z ministrstvi iz drugega odstavka 11. člena uredbe in regionalnimi razvojnimi agencijami (v nadaljnjem besedilu: RRA) štiriletni program razvojnih spodbud za OPO, ki ga sprejme vlada. Program vsebuje cilje, razvojne spodbude, finančni okvir ter način spremljanja programa. Pri pripravi programa se upoštevajo dolgoročne primerjalne prednosti in usmeritve razvojnih regij ter prispevek k doseganju ciljev razvojnih politik.

Projekt V6-1945 medresorsko usklajeno spodbujanje razvoja v obmejnih problemskih območjih v okviru ciljnega raziskovalnega programa "CRP-2019" v letu 2019 (v nadaljnjem besedilu: raziskovalni projekt OPO) (Nared idr., 2019), kot strokovna podlaga, za pripravo programa analizira stanje na OPO, opredeljuje tipologijo območja, ter določa cilje in kazalnike za potrebno medresorsko usklajeno ukrepanje. Predlaga tudi ukrepe programa, razvrščene po tematskih področjih oziroma sledečih splošnih ciljih programa:

1. Izboljšanje kakovosti bivanja;
2. Izboljšanje dostopnosti;
3. Izboljšanje gospodarskega stanja in
4. Izboljšanje demografskega stanja, pri katerem pa ne predlaga posebnih ukrepov, saj ukrepi na ostalih treh tematskih področjih, ki pomenijo revitalizacijo OPO, pozitivno vplivajo na to tematsko področje oziroma na izboljšanje demografskega stanja. Slabo demografsko stanje je v pretežni meri posledica in ne razlog.
   1. Določitev obmejnih problemskih območij

Skladno s prvim odstavkom 24. člena zakona obsegajo OPO obmejne občine in občine, ki neposredno mejijo na obmejne občine. Obmejne občine po tem zakonu so občine, v katerih več kakor 50 odstotkov prebivalcev živi v 10‑kilometrskem obmejnem pasu in ki imajo primanjkljaj delovnih mest ter podpovprečno gostoto poselitve. Pri občinah, ki neposredno mejijo na obmejne občine, se kot merilo za vključitev v obmejna problemska območja upošteva več kot 45 minutna povprečna dostopnost do najbližjega priključka avtoceste ali hitre ceste ali visok delež površine vključene v območje Nature 2000. Med obmejna problemska območja se uvrščajo tudi občine, ki imajo koeficient razvitosti občin po zakonu, ki ureja financiranje občin, manjši od 0,90, če mejijo na obmejne občine ali občine, ki neposredno mejijo na obmejne občine.

Uredba o določitvi OPO natančneje določi merila za določitev OPO in občine, ki izpolnjujejo ta merila. Ob upoštevanju razpoložljivih podatkov o vrednostih meril se med obmejna problemska območja ob pripravi tega programa uvršča naslednjih 88 občin (slika 1): Ajdovščina, Apače, Bistrica ob Sotli, Bohinj, Bovec, Brda, Brežice, Cankova, Cerkno, Cirkulane, Črenšovci, Črna na Koroškem, Črnomelj, Divača, Dobrovnik, Dolenjske Toplice, Dravograd, Gorje, Gornji Petrovci, Grad, Hodoš, Hrpelje - Kozina, Ilirska Bistrica, Jezersko, Kanal, Kobarid, Kobilje, Kočevje, Komen, Kostanjevica na Krki, Kostel, Kozje, Kranjska Gora, Kungota, Kuzma, Lendava, Ljutomer, Loška dolina, Loški Potok, Lovrenc na Pohorju, Luče, Majšperk, Metlika, Mežica, Miren - Kostanjevica, Moravske Toplice, Muta, Ormož, Osilnica, Pesnica, Pivka, Podčetrtek, Podlehnik, Podvelka, Poljčane, Postojna, Preddvor, Prevalje, Puconci, Radlje ob Dravi, Ravne na Koroškem, Razkrižje, Renče - Vogrsko, Ribnica na Pohorju, Rogašovci, Rogatec, Ruše, Selnica ob Dravi, Semič, Sežana, Slovenj Gradec, Solčava, Središče ob Dravi, Sveta Ana, Sveti Jurij ob Ščavnici, Sveti Tomaž, Šalovci, Šentjernej, Šmarje pri Jelšah, Tišina, Tolmin, Tržič, Velika Polana, Videm, Vipava, Vuzenica, Zavrč in Žetale.

**Slika 1: Občine v obmejnem problemskem območju, 2024**

Slika, ki vsebuje besede zemljevid, besedilo, atlas

Vir: Pečar, Janja. Občine v obmejnem problemskem območju, 2024, UMAR, 2024,

interno gradivo.

Skladno z določili uredbe o določitvi OPO Ministrstvo za gospodarski razvoj in tehnologijo vsaki dve leti preverja vrednosti meril iz te uredbe in ob spremembah podatkov, ki narekujejo drugačno uvrstitev občin med obmejna problemska območja, pripravi predlog spremembe te uredbe. Najnovejše razpoložljive podatke o vrednostih meril iz uredbe o določitvi OPO pripravi Urad Republike Slovenije za makroekonomske analize in razvoj (v nadaljnjem besedilu: UMAR) na poziv ministrstva. V primeru spremembe uredbe o določitvi OPO ali spremembe zakona in relevantnih podzakonskih aktov, se za določitev OPO uporabljajo aktualna nova določila v zvezi z OPO in se upoštevajo pri izvajanju ukrepov programa.

1. Analiza stanja in razvojnih izzivov na obmejnih problemskih območjih

Večina obmejnih območij v Sloveniji ima neugodne naravne in družbene razmere, povezane z dostopnostjo, depopulacijo, reliefnimi oblikami (gorska območja) in režimi varovanja prostora. Posledično smo na obmejnih problemskih območjih priča neugodnim demografskim gibanjem, nizki stopnji izobrazbe, kar tudi povzroča nizko osebno mobilnost in pomanjkanje usposobljenih ljudi, pomanjkanju delovnih mest, kar se kaže v dolgoročni brezposelnosti ter neskladju na trgu dela, slabi prometni dostopnosti, zapiranju trgovinskih in bančnih poslovalnic in v zadnjih letih tudi ukinjanju storitev splošnega in splošnega gospodarskega pomena (zdravstvo, šolstvo, sodstvo, finančna uprava, policija, promet, poštne storitve), kar krepi centralizacijo Slovenije. Na OPO v pretežni meri ostaja ostarelo prebivalstvo, kar je slabo izhodišče za njihov nadaljnji razvoj. Zaradi relativno redke poselitve je tudi ekonomika storitvenih dejavnosti slaba, kar vodi do zmanjševanja dostopnosti do storitev, kot so poštne, zdravstvene in finančne storitve, storitve javne uprave, pa tudi storitve specifične za gospodarstvo (Nared idr., 2021).

Obmejna problemska območja zaostajajo v razvoju kljub več desetletnim prizadevanjem za pospešitev njihovega razvoja. Za ta območja je pomembno predvsem, da se ohranja njihova vitalnost, saj so demografska gibanja zelo zaskrbljujoča. Zaradi nizke rodnosti in migracij v druge regije Slovenije in v tujino upada delež mladega prebivalstva. Perifernost, slabšo dostopnost, ter pomanjkanje storitev splošnega pomena pa lahko izboljša sodobna informacijska in komunikacijska infrastruktura, ki lahko deloma nadomesti tudi pomanjkanje delovnih mest z delom na daljavo (Pečar, 2020).

Na podlagi končnega poročila raziskovalnega projekta OPO je ugotovljeno, da so obmejna problemska območja (OPO) v Sloveniji izrazito heterogena, saj se soočajo z različnimi izzivi, kot so depopulacija, pomanjkanje osnovnih storitev, slaba infrastruktura in nizka gospodarska aktivnost. Ta območja se zaznamujejo z strukturnimi težavami, kot so staranje prebivalstva in pomanjkanje delovne sile, še posebej v manj razvitih območjih, kjer je težko privabiti mlade in kvalificirane kadre. Obstajajo tudi velike razlike v dostopnosti do osnovnih storitev, kot so zdravstvo, izobraževanje in javni prevoz, kar poglablja neenakosti med obmejnimi in osrednjimi območji. Gospodarska stagnacija je prisotna predvsem v območjih z nizkim razvojnim potencialom, kjer so možnosti za napredek omejene zaradi pomanjkanja investicij in inovacij. Območja z višjim razvojnim potencialom sicer ponujajo boljše možnosti za razvoj, vendar se soočajo z izzivi, kot so obremenjena infrastruktura in težave s čezmejnim sodelovanjem (Nared idr., 2021).

Podrobnejša analiza stanja glede na tipologijo kaže, da se občine delijo v štiri glavne tipe. Občine z nizko razvitostjo in nizkim razvojnim potencialom se soočajo z izrazito depopulacijo, pomanjkanjem osnovnih storitev in slabo infrastrukturo. Občine z nizko razvitostjo, vendar z visokim razvojnim potencialom, imajo podobne izzive, a ponujajo možnosti za napredek zaradi čezmejnih priložnosti in možnosti za izboljšanje infrastrukture. Občine z zmerno razvitostjo in zmernim razvojnim potencialom imajo boljšo osnovo za razvoj, a se še vedno soočajo z izzivi pri zagotavljanju specializiranih storitev in zaposlovanju. Občine z visoko razvitostjo in visokim razvojnim potencialom so manj prizadete, vendar se soočajo z izzivi, kot so obremenjenost infrastrukture in pomanjkanje kvalificirane delovne sile (Nared idr., 2021).

Poročilo o regionalnem razvoju 2018-2022 (Kušar idr., 2023) za oceno razvojne vitalnosti obmejnih problemskih območij analizira stanje gibanja števila prebivalcev, gostote poselitve (število prebivalcev na kvadratni kilometer), indeks staranja in indeks delovne migracije. Pri interpretaciji je treba upoštevati dejstvo, da so, z izjemo indeksa staranja, vsi drugi kazalniki posredno ali neposredno uporabljeni že za določitev OPO. Že zaradi tega se vrednosti teh kazalnikov morajo razlikovati od slovenskega povprečja. Analiza obmejna problemska območja primerja s Slovenijo in preostalimi občinami, ki jo imenuje »notranjost Slovenije«, čeprav to ni povsem točno, saj OPO ne zajemajo vseh obmejnih občin in segajo precej različno v notranjost.

**Preglednica 1: Primerjava izbranih kazalnikov za obmejna problemska območja, notranjost Slovenije in Slovenijo**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2018** | **2019** | **2020** | **2021** | **2022** | **2023** | **2018–2023\*** |
| **Število prebivalcev (v 1000)** | | | | | | | |
| OPO | 454 | 454 | 455 | 462 | 462 | 460 | +1,4 % |
| Notranjost Slovenije | 1.613 | 1.627 | 1.641 | 1.647 | 1.646 | 1.657 | +2,7 % |
| Slovenija | 2.067 | 2.081 | 2.096 | 2.109 | 2.107 | 2.117 | +2,4 % |
| **Gostota poselitve (preb./km2)** | | | | | | | |
| OPO | 46,7 | 46,7 | 46,8 | 47,5 | 47,5 | 47,3 | +1,4 % |
| Notranjost Slovenije | 153 | 154 | 155 | 156 | 156 | 157 | +2,7 % |
| Slovenija | 102 | 103 | 103 | 104 | 104 | 104 | +2,4 % |
| **Indeks staranja** | | | | | | | |
| OPO | 142 | 146 | 149 | 152 | 156 | 160 | +12,4 % |
| Notranjost Slovenije | 126 | 128 | 130 | 133 | 136 | 138 | +10,1 % |
| Slovenija | 129 | 132 | 134 | 137 | 140 | 143 | +10,6 % |
| **Indeks delovne migracije** | | | | | | | |
| OPO | 69,7 | 69,7 | 68,5 | 68,8 | 69,5 | - | –0,3 % |
| Notranjost Slovenije | 108,8 | 108,9 | 109,9 | 110,3 | 110,2 | - | +1,3 % |
| Slovenija | 100,0 | 100,0 | 100,0 | 100,0 | 100,0 | - | 0,0 % |

Vir podatkov: Statistični urad Republike Slovenije, 2023.   
Opomba: \* – Do razlik pri izračunu prihaja zaradi zaokroževanja števil; pri kazalniku indeks delovne migracije se obdobje preučevanja nanaša na obdobje 2018–2022.

Že primerjava deleža površja Slovenije, ki ga obsegajo OPO, in deleža prebivalstva, ki živi na tem območju, daje informacijo, da so te občine podpovprečno gosto poseljene. Gostota poselitve je tako več kot pol manjša od povprečja Slovenije in trikrat manjša od notranjosti Slovenije. V proučevanem obdobju je tako v notranjosti Slovenije kot na OPO število prebivalcev naraslo, pri čemer je bil porast nekoliko bolj izrazit v notranjosti (za 1,3 odstotne točke). Razkorak pa ni tako izrazit, kot je bil v obdobju 2008–2019, ko je v OPO število prebivalcev celo upadlo. Indeks staranja se v celotni Sloveniji razmeroma enakomerno povečuje in razlika v stopnji rasti med obmejnimi območji in notranjostjo znaša 2,3 odstotne točke. Je pa indeks staranja v OPO za okoli 16 % višji od indeksa notranjosti Slovenije. Pričakovana precejšnja razlika je tudi pri indeksu delovne migracije, ki je kar okoli 37 % nižji od notranjosti Slovenije in 21 % nižji od povprečja Slovenije. V proučevanem obdobju je indeks na OPO celo rahlo upadel (0,3 odstotne točke), medtem ko je v notranjosti Slovenije za 1,3 odstotne točke narasel. Kljub temu, da se razkorak med OPO in preostalo Slovenijo še vedno povečuje, je to precej manj izrazito, kot je bilo v preteklem proučevanem obdobju.

Glede na analizo kazalnikov analiza ocenjuje, da je bilo doseganje specifičnega cilja ohranjanja poseljenosti in razvojne vitalnosti problemskih območij delno uspešno, saj se razkorak med problemskimi območji in notranjostjo Slovenije povečuje manj izrazito kot pred letom 2018 (Kušar idr., 2023). Analiziran specifični cilj ohranjanja poseljenosti in razvojne vitalnosti problemskih območij je določen v gradivu Cilji regionalne politike Slovenije v obdobju 2021–2027 v okviru Splošnega cilja 3: Zmanjšanje regionalnih razvojnih razlik in razlik znotraj regij z dvema specifičnima ciljema: 3.1 Zmanjšanje regionalnih razvojnih razlik in 3.2 Ohranjanje poseljenosti in razvojne vitalnosti problemskih območij. Obmejna problemska območja so poseben razvojni tip območij v okviru specifičnega cilja ohranjanja poseljenosti in razvojne vitalnosti problemskih območij (Pečar, 2020).

Demografski podatki o številu mladih (med 15 in 29 let) kažejo, da se je v občinah v OPO med letoma 2014 in 2024 le-to precej znižalo, kar za 15 % (posledica migracij prebivalcev iz občine in v tujino ter nizke rodnosti). Povprečna starost v občinah v OPO (45,9 let) je višja kot je povprečje v Sloveniji (44,2 let). V istem obdobju se je povprečen starost prebivalcev v vseh občinah v OPO v povprečju povišala za 4,4 leta. Leta 2024 je indeks staranja v kar 66 izmed 86 občin v OPO višji od povprečnega indeksa za celotno Slovenijo (147,8). Indeks staranja se je med letoma 2014 in 2024 povišal v vseh občinah v OPO. Podatki o odseljevanju mlajše generacije niso na voljo, so pa prikazani podatki o selitvah vseh prebivalcev iz posamezne občine OPO v tujino ali druge občine. Te selitve so se povečale za 4 % (med letoma 2013 in 2023). Število vse delovno aktivnih prebivalcev v občinah v OPO se je povečalo za 10 % (v celotni Sloveniji 18 % med letoma 2014 in 2024). Število vseh podjetij skupaj v občinah v OPO se je povečalo za 25 % (v celotni Sloveniji za 28 % med letoma 2011 in 2022). Vsi prihodki skupaj podjetij v občinah v OPO so se v istem obdobju povečali za 75 %, kar je manj kot v Sloveniji skupaj, kjer so bili višji za 82 %. Za kmetijstvo razpoložljivi podatki kažejo, da se je med letoma 2000 in 2010 število družinskih članov na kmetijah v občinah OPO zmanjšalo, in sicer za 20 %, kar je v enaki meri kot Slovenija skupaj. Za turizem razpoložljivi podatki kažejo, da so se med letoma 2019 in 2023 prenočitvene zmogljivosti (število ležišč) v občinah v OPO zmanjšale, in sicer približno za 1%, medtem ko so se je v celotni Sloveniji v povprečju povečale za 1%. Število prenočitev turistov v občinah v OPO se je povečalo, in sicer približno za 8%, medtem ko se je v celotni Sloveniji povečalo za 3 %. Delež gospodinjstev brez zgrajenega širokopasovnega omrežja in brez tržnega zanimanja za njeno gradnjo v OPO znaša 5,4 % vseh gospodinjstev, v ostalih občinah pa je teh gospodinjstev 1,6 % (Zeilhofer idr., 2024).

1. Razvojne priložnosti, usklajenost s strategijami in programi, vizija, nameni in predlogi celovitega medresorsko usklajenega ukrepanja ter priprava in sprejemanje programa
   1. Razvojne priložnosti, usklajenost s strategijami in programi, vizija in nameni ukrepanja

Gradivo cilji, usmeritve in instrumenti regionalne politike ter strateška izhodišča prostorskega razvoja za pripravo regionalnih razvojnih programov 2021–2027 (MGRT, 2019) navaja, v okviru tretjega splošnega cilja regionalne politike – zmanjšanje regionalnih razvojnih razlik, specifični cilj Ohranjanje poseljenosti in razvojne vitalnosti problemskih območij. Cilj ohranjanja poselitve gre razumeti v smislu ohranjanja vitalnosti teh območij. Prebivalcem se mora, kljub višjim stroškom, zagotavljati primerne življenjske pogoje, dostop do storitev splošnega pomena in delovna mesta na domu ali v neposredni bližini. V skladu z osrednjim ciljem Strategije razvoja Slovenije 2030 zagotoviti kakovostno življenje za vse, so vizija regionalnega razvoja Slovenije dinamične in ustvarjalne regije z lastno identiteto (prepoznavne, specializirane) in učinkovito upravljane ter sposobne zaznavati in izkoriščati globalne razvojne priložnosti. Z ukrepi razvojne podpore države bodo regijska žarišča brezposelnosti prestrukturirana in odpravljena, obmejna problemska območja pa bodo ohranila poseljenost in razvojno vitalnost.

Soočanje z razvojnimi izzivi OPO je eden izmed prioritetnih ciljev regionalne politike. Gradivo Cilji regionalne politike Slovenije v obdobju 2021–2027 analizira razvojne izzive OPO in opredeljuje specifični cilj Ohranjanje poseljenosti in razvojne vitalnosti problemskih območij v okviru tretjega splošnega cilja regionalne politike: Zmanjšanje regionalnih razvojnih razlik in razlik znotraj regij (Pečar, 2020).

Obmejna problemska območja se ob pripravi tega programa nahajajo v različnih razvojnih regijah (Pomurska, Podravska, Koroška, Savinjska, Posavska, Jugovzhodna Slovenija, Primorsko-notranjska, Obalno-kraška, Goriška in Gorenjska). Regionalni razvojni programi za obdobje 2021-2027 teh razvojnih regij v splošnem navajajo, da se OPO soočajo z izzivi, ki vključujejo negativne demografske trende (staranje prebivalstva in izseljevanje mladih), nizko stopnjo podjetništva in inovacij ter slabo razvito infrastrukturo in dostop do osnovnih storitev (zdravstvo, izobraževanje). Te regije so pogosto prikrajšane za ustrezne gospodarske priložnosti, kar vodi v visoko stopnjo odvisnosti od javnih financ in socialnih transferov. Poleg tega je prisotna nizka povezanost z drugimi regijami, kar otežuje gospodarski razvoj in dostop do novih trgov. Regionalni razvojni programi predvidevajo ukrepe za izboljšanje infrastrukture, spodbujanje lokalnega podjetništva, trajnostni turizem, digitalizacijo in krepitev čezmejnih povezav, s ciljem zmanjšanja teh razvojnih razlik in spodbujanja enakomernejšega razvoja teh območij (Regionalni razvojni programi za obdobje 2021-2027).

Obmejna območja so hkrati tudi območja s posebnimi priložnostmi, saj imajo v sodelovanju in navezavi s sosednjimi območji velik potencial za krepitev endogenega razvoja. S tega vidika so obmejna območja, ki ne predstavljajo funkcionalnega zaledja večjih urbanih središč v Sloveniji in delujejo samostojno, strateška območja, kjer bi bilo treba spodbuditi gospodarsko in družbeno pestrejši razvoj, med drugim z investicijami in možnostjo novega zaposlovanja ter ustvarjanjem razmer za izboljšanje demografske slike tega prostora (Nared idr., 2021). Ker je večina občin v OPO zmerno do pretežno bivalnih s primanjkljajem delovnih mest nad tam živečim delovno aktivnim prebivalstvom, je zato ključnega pomena za razvoj in napredek obmejnih območij zagotovitev zadostnega števila delovnih mest. Tako obseg obmejnih območij, delež tam živečega prebivalstva, pa tudi delež tamkajšnjih gospodarskih družb in delovnih mest nakazujejo na to, da so ta območja z vidika kohezivnosti državnega ozemlja in gospodarskega razvoja pomembna, zato je treba izoblikovati celovit program spodbujanja razvoja obmejnih problemskih območij ter tako zagotoviti njihov gospodarski razvoj in večjo konkurenčnost, socialno kohezijo ter trajnostni razvoj. Po mnenju Rodriguez-Pose je namreč blagostanje najbolj razvitih krajev odvisno od blagostanja zapostavljenih krajev. Zato potrebujemo boljšo in ne več ali manj javne politike.

* 1. Predlogi celovitega medresorsko usklajenega ukrepanja

Na podlagi izsledkov in izkušenj z dosedanjim izvajanjem regionalne politike in spodbujanja razvoja problemskih območij raziskovalni projekt OPO predlaga tipologijo občin v OPO, ki je osnova za pripravo predloga celovitega sistema spodbujanja razvoja OPO. Razvojni izzivi občin v OPO so določeni s pomočjo tipologije razvitosti tako, da so za vsako občino v vseh štirih tipih preverjene vrednost posameznih izbranih kazalnikov v vseh treh skupinah kazalnikov (kazalniki ogroženosti, kazalniki razvitosti in kazalniki razvojnih možnosti). Uporabljen je enak nabor kazalnikov kot je določen z Uredbo o metodologiji za določitev razvitosti občin. Dodatno so preverjene tudi vrednosti drugih kazalnikov razvojnih možnosti, ki so razdeljeni v štiri skupine (kakovost bivanja, demografija, dostopnost in gospodarski razvoj). Posamezne vrste kazalnikov, ki so podlaga za opredelitev tipologije razvitosti in razvojnih možnosti obmejnih problemskih območij ter sama metodologija, so podrobneje predstavljene v raziskovalnem projektu (Nared idr., 2021).

V raziskovalnem projektu OPO (Nared idr., 2021) je opredeljen nabor kratkoročnih in srednjeročnih ukrepov za spodbujanje razvoja OPO z namenom celovitega medresorsko usklajenega ukrepanja. Predlog sistema opredeljuje različne oblike naslavljanja problematike spodbujanja razvoja problemskih območij (npr. več-nivojsko in več-sektorsko spodbujanje razvoja problemskih obmejnih območij: teritorialni dialog, medsektorsko sodelovanje, analiza in predlog ustreznih politik in mehanizmov ter instrumentov). Predlagani ukrepi pa imajo lahko sledeče oblike:

1. Ukrepi, ki jih je mogoče izvesti v skladu z obstoječe zakonodajo;

2. Pilotna izvedba;

3. Sprememba zakonodaje.

Raziskovalni projekt OPO razdeli ukrepe v dve skupini:

1. Ukrepi, ki so izrecno namenjeni OPO. Pri tem bi bili posamezni ukrepi namenjeni različnim skupinam občin, v skladu s predlagano tipologijo;
2. Prednostno usmerjanje javnih ukrepov, kjer imajo OPO prednostno obravnavo (dodatne točke).

V primeru, da posamezna ministrstva niso naklonjena prednostni obravnavi obmejnih problemskih območij, bi bila alternativa tudi prednostno usmerjanje ukrepov preko upoštevanja koeficienta razvitosti občin (Nared idr., 2021).

Raziskovalni projekt OPO (Nared idr., 2021) na podlagi prepoznanih težav opredelili štiri ključne oziroma splošne cilje, in sicer:

1. izboljšanje kakovosti bivanja,
2. izboljšanje dostopnosti,
3. izboljšanje gospodarskega stanja in
4. izboljšanje demografskega stanja.

Za prve tri tematske cilje se predlaga širši nabor ukrepov, za izboljšanje demografskega stanja

pa raziskovalni projekt OPO ne predlaga posebnih ukrepov, saj bodo ukrepi na ostalih treh tematskih področjih pozitivno vplivali tudi na to tematsko področje – izboljšanje demografskega stanja. Slabo demografsko stanje je v pretežni meri posledica in ne razlog.

Ker razširjeni kazalniki za izdelavo tipologije razvojnih možnosti opredelijo istovrstne teme (1. skupina kazalniki kakovosti bivanja, 2. skupina: demografski kazalniki, 3. skupina: kazalniki dostopnosti, 4. skupina: kazalniki gospodarskega razvoja) kot so opredeljeni cilji ključni oziroma splošni cilji, jih lahko uporabimo za spremljanje splošnih ciljev potrebnega medresorsko usklajenega ukrepanja na OPO in tudi za doseganje splošnih ciljev, ki jih naslavljajo usklajeni ukrepi tega programa.

Za spremljanje splošnega cilja Izboljšanje kakovosti bivanja se lahko uporabljajo kazalniki kakovosti bivanja, ki so uporabljeni v metodologiji tipologije razvojnih možnosti občin v OPO.

**Preglednica 2: Kazalniki merjenja splošnega cilja: Izboljšanje kakovosti bivanja**

|  |  |  |  |
| --- | --- | --- | --- |
| **1. skupina: kazalniki kakovosti bivanja** | | | |
| KB\_01\_OBS | obsojeni polnoletni in mladoletni na 1000 prebivalcev | SURS | 2019 |
| KB\_02\_POP | delež prebivalcev, ki živijo na poplavno ogroženih območjih | eVode, SURS | 2018, 2019 |
| KB\_03\_FDO | delež površine funkcionalno degradiranih območij v občini | UL FF (Lampič s sod.) | 2020 |
| KB\_04\_GRD | število izdanih gradbenih dovoljenj | SURS | povprečje 2015 - 2018 |
| KB\_05\_POS **(K9\_POSEL)** | poseljenost občine (km2/preb.) | SURS | povprečje 2016 - 2019 |
| KB\_06\_NAT  (**K7\_NAT2000)** | delež območij Natura 2000 v občini | MOP, SURS | 2019 |
| KB\_07\_JK  **(K8\_OSKRB)** | delež prebivalcev, ki imajo priključek na javno kanalizacijo | GURS | povprečje 2017-2018 |
| KB\_08\_HRA | delež prekomerno hranjenih mladostnikov (6-14 let) | IJZ | povprečje 2014-2016 |

Vir: raziskovalni projekt OPO

Za spremljanje splošnega cilja Izboljšanje dostopnosti se lahko uporabljajo kazalniki dostopnosti iz nabora kazalnikov dostopnosti, ki so uporabljeni v metodologiji tipologije razvojnih možnosti občin v OPO.

**Preglednica 3: Kazalniki merjenja splošnega cilja: Izboljšanje dostopnosti**

|  |  |  |  |
| --- | --- | --- | --- |
| **3. skupina: kazalniki dostopnosti** | | | |
| DO\_01\_INT | delež prebivalcev z internetnim priključkom prenosa podatkov nad 30 Mb/s | GURS, SURS | 2020, 2019 |
| DO\_02\_LEK | povprečna dostopnost najbližje lekarne | Lekarniška zbornica, SURS | 2020, 2019 |
| DO\_03\_NMP | povprečna dostopnost do najbližje nujne medicinske pomoči ali urgentnega centra | MZ | 2018 |
| DO\_04\_PT | povprečna dostopnost do najbližje poštne poslovalnice | Pošta Slovenije | 2020 |
| DO\_05\_ATM | povprečna dostopnost do najbližjega bankomata | Bankart | 2018 |
| DO\_06\_BUS | delež prebivalstva, ki je od najbližjega postajališča JPP oddaljen več kot 1000 m glede na vse prebivalce očine | MZI, GIAM | 2019 |
| DO\_07\_REG | dostopnost do regionalnega cestnega omrežja | GURS, ESRI | 2020,2019 |
| DO\_08\_AC | dostopnost do AC priključka | Drobne, 2015 | 2015 |

Vir: raziskovalni projekt OPO

Za spremljanje splošnega cilja Izboljšanje gospodarskega stanja se lahko uporabljajo kazalniki gospodarskega razvoja, ki so uporabljeni v metodologiji tipologije razvojnih možnosti občin v OPO.

**Preglednica 4: Kazalniki merjenja splošnega cilja: Izboljšanje gospodarskega stanja**

|  |  |  |  |
| --- | --- | --- | --- |
| **4. skupina: Kazalniki gospodarskega razvoja** | | | |
| GR\_01\_SUB | število poslovnih subjektov na 1000 prebivalcev | AJPES | 2019 |
| GR\_02\_BZM | stopnja registrirane brezposelnosti med mladimi | SURS | povprečje 2017-2020 (januar) |
| GR\_03\_BDV  **(K3\_BDV)** | bruto dodana vrednost gospodarskih družb na zaposlenega | AJPES | povprečje 2015 - 2018 |
| GR\_04\_DOH  **(K1\_DOH)** | osnova za dohodnino na prebivalca občine | FURS; SURS | povprečje 2014 - 2017 |
| GR\_05\_DM  **(K2\_ST\_DM)** | število delovnih mest na število delovno aktivnega prebivalstva občine | SURS | povprečje 2015 - 2018 |
| GR\_06\_DA  **(K6\_DEL\_AKT)** | stopnja delovne aktivnosti na območju občine | SURS | povprečje 2015 - 2018 |

Vir: raziskovalni projekt OPO

Za spremljanje splošnega cilja Izboljšanje demografskega stanja se lahko uporabljajo kazalniki gospodarskega razvoja, ki so uporabljeni v metodologiji tipologije razvojnih možnosti občin v OPO.

**Preglednica 5: Kazalniki merjenja splošnega cilja: Izboljšanje demografskega stanja**

|  |  |  |  |
| --- | --- | --- | --- |
| **2. skupina: demografski kazalniki** | | | |
| DK\_01\_IRP | indeks rasti števila prebivalstva v desetletnem obdobju | SURS | 2009-2019 |
| DK\_02\_SEL | delež selitev prebivalstva po občinah | SURS | 2009-2018 (srednja letna vrednost) |
| DK\_03\_STA  **(K4\_IND\_STA)** | indeks staranja prebivalstva občine | SURS | povprečje 2016 - 2019 |
| DK\_04\_VIS | delež prebivalcev z visoko in višjo izobrazbo | SURS | 2019 |
| DK\_05\_BRZ  **(K5\_BREZ)** | stopnja registrirane brezposelnosti na območju občine | SURS | povprečje 2015 - 2018 |
| DK\_06\_NAS | delež naselij z manj kot 5 prebivalcev | SURS | 2018 |

Vir: raziskovalni projekt OPO

Ključni cilj potrebnega medresorsko usklajenega ukrepanja je ohranitev poseljenosti in razvojne vitalnosti obmejnih problemskih območij oziroma revitalizacija obmejnih problemskih območij in izboljšanje demografskega stanja.

Za doseganje identificiranih splošnih ciljev raziskovalni projekt OPO predlaga specifične cilje in ukrepe.

Splošni cilj Izboljšanje kakovosti bivanja dosegamo s predlaganimi ukrepi v okviru sledečih specifičnih ciljev:

- Izboljšanje stanja okolja in infrastrukture,

- Zagotavljanje osnovnih bivalnih pogojev,

- Krepitev storitev trajne oskrbe in omejevanje socialne izključenosti,

- Izboljšanje zdravstvenega stanja prebivalstva na oz. nad povprečje RS.

Splošni cilj Izboljšanje dostopnosti dosegamo s predlaganimi ukrepi v okviru sledečih specifičnih ciljev:

- Cestna infrastruktura,

- Izboljšanje javnega potniškega prometa,

- Povezovanje prostorskega in prometnega načrtovanja na ravni občine/regije.

- Dostopnost do storitev

- IKT infrastruktura

Splošni cilj Izboljšanje gospodarskega stanja dosegamo s predlaganimi ukrepi v okviru sledečih specifičnih ciljev:

- Spodbujanje investicij podjetij in ustvarjanje novih delovnih mest,

- Spodbujanje razvoja človeških virov,

- Spodbujanje socialnega podjetništva in zadružništva,

- Spodbujanje domačih in tujih investicij,

- Spodbujanje razvoja turizma.

Predlogi ukrepov naslavljajo specifične cilje posameznega splošnega cilja in so podrobneje opredeljeni v raziskovalnem projektu OPO ter so predmet predlogov potrebnega medresorsko usklajenega ukrepanja na OPO.

* 1. Priprava programa

Predlogi potrebnih medresorsko usklajenih ukrepov za doseganje ciljev na OPO se usklajujejo z različnim deležniki oziroma z regionalnim in lokalnim nivojem ter z ministrstvi, na podlagi katerega se določi nabor izvedljivih ukrepov in projektov, ki imajo realno podlago za financiranje in izvedbo. Predlogi ukrepov raziskovalnega projekta OPO se v postopku priprave programa lahko tudi dopolnijo z dodatnimi predlogi specifičnih ciljev in ukrepov. Program po medresorski uskladitvi potrdi Vlada RS. Način izvedbe ukrepov in projektov programa ter izvedbo konkretnih postopkov dodelitev sredstev predstavljajo program in veljavni predpisi. Cilj je priprava ustreznega programa za medresorsko usklajeno ukrepanje in doseganje ciljev na OPO.

1. Cilji, ukrepi, viri in kazalniki programa ter njegovo izvajanje, spremljanje in vrednotenje
   1. Cilji, ukrepi, viri in kazalniki programa

Ključni cilj programa je ohranjanje poseljenosti in razvojne vitalnosti obmejnih problemskih območij oziroma revitalizacija obmejnih problemskih območij in izboljšanje demografskega stanja. Cilj programa bo dosežen z usklajenimi ukrepi programa.

Z usklajenimi ukrepi in aktivnostmi, ki so predmet tega programa, deloma dosegamo identificirane splošne cilje na obmejnih problemskih območij za ohranjanje poseljenosti in razvojne vitalnosti problemskih območij. Posredno se ključni cilj in splošni cilji potrebnega medresorsko usklajenega ukrepanja dosegajo z izvajanjem nacionalnih sektorskih politik, evropske kohezijske politike in drugih razvojnih politik, ki niso predmet tega programa.

Predmet programa so usklajeni ukrepi za doseganje ciljev programa, ki jih, v zvezi z drugim odstavkom 24. člena zakona, ki določa, da so OPO prednostna območja vseh razvojnih politik ter da proračunski uporabniki del finančnih sredstev namenijo za vlagatelje iz OPO ali določijo projektom iz teh območij dodatne točke pri izboru, razdelimo na dve skupini oziroma se bodo izvajali na dva načina:

1. Ukrepi oziroma projekti, ki so izrecno namenjeni za OPO, za katere proračunski uporabniki namenijo finančna sredstva oziroma vire financiranja;
2. Ukrepi oziroma javni razpisi s prednostno usmeritvijo na OPO, pri katerih proračunski uporabniki namenijo dodatne točke pri izboru projektov iz teh območij v merilih javnih razpisov.

Usklajeni ukrepi oziroma projekti, ki so izrecno namenjeni za OPO, za katere proračunski uporabniki namenijo finančna sredstva oziroma vire financiranja so podani v preglednici 6 finančne konstrukcije programa. Viri financiranja v finančni konstrukciji programa so načrtovani na podlagi proračuna RS. Za umeščanje konkretnih ukrepov in projektov v državni proračun ter za njihovo izvedbo so odgovorna pristojna ministrstva, ki izvajajo ukrepe oziroma projekte. Opisi ukrepov so podani v poglavju V. Ukrepi programa.

Predmet programa so tudi usklajeni ukrepi oziroma javni razpisi s prednostno usmeritvijo na OPO, ki namenjajo projektov iz OPO dodatne točke pri izboru v merilih javnih razpisov. Višine sredstev, ki bodo na voljo za projekte iz OPO, ni mogoče vnaprej predvideti ter načrtovati učinkov in rezultatov ter vplivov na cilje OPO. Ti ukrepi so navedeni le v evidenci ukrepov oziroma javnih razpisov s prednostno usmeritvijo na OPO v preglednici 7. Posamezna ministrstva lahko projektom iz OPO namenjajo dodatne točke pri izboru v merilih javnih razpisov že neposredno na podlagi drugega odstavkom 24. člena zakona. Evidenca ukrepov oziroma javnih razpisov se pripravi ob uskladitvi ukrepov programa in se ažurira ob vsaki njegovi spremembi.

Uvrščenost ukrepov oziroma projektov v program še ne pomeni, da so finančna sredstva za izvedbo le-teh zagotovljena in ne predstavljajo nastopa pravnih učinkov sofinanciranja iz sredstev državnega proračuna Republike Slovenije.

**Preglednica 6: Finančna konstrukcija programa - finančna sredstva oz. viri financiranja za ukrepe oziroma projekte, ki so izrecno namenjeni za problemska območja (v evrih)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Naziv cilja, specifičnega cilja, ukrepa, aktivnosti** | **Pristojnost, nosilec, izvajalec (ministrstva, izvajalski organi)** | **Vir financiranja (program, proračunska postavka, št. NRP)** | **Bilanca (A, B, U-sredstva v upravljanju)** | **2026** | **2027** | **2028** | **2029** | **Skupaj** |
| **Splošni cilj: IZBOLJŠANJE KAKOVOSTI BIVANJA** |  |  |  |  |  |  |  |  |
| ***Specifični cilj: Izboljšanje stanja okolja in infrastrukture*** | **MNVP** |  |  |  |  |  |  |  |
| Ukrep: Izgradnja in rekonstrukcija vodovodne infrastrukture | **MNVP** |  |  |  |  |  |  |  |
| Ukrep: Izgradnja in rekonstrukcije kanalizacijske infrastrukture | **MNVP** |  |  |  |  |  |  |  |
| ***Specifični cilj: Zagotavljanje osnovnih bivalnih pogojev*** | **MSP, MOPE** |  |  |  |  |  |  |  |
| Ukrep: Podpora reševanju stanovanjskega vprašanja | **MSP, MOPE** |  |  |  |  |  |  |  |
| ***Specifični cilj: Krepitev storitev trajne oskrbe in omejevanje socialne izključenosti*** | **MSP, MDDSZ** |  |  |  |  |  |  |  |
| Ukrep: Programi dolgotrajne oskrbe oseb, ki potrebujejo tujo pomoč | **MSP, MDDSZ** |  |  |  |  |  |  |  |
| Ukrep: Spodbude za mlade družine na obmejnih problemskih območjih | **MSP, MDDSZ** |  |  |  |  |  |  |  |
| ***Specifični cilj: Izboljšanje zdravstvenega stanja prebivalstva na oz. nad povprečje RS*** | **MGTŠ, MZ** |  |  |  |  |  |  |  |
| Ukrep: Financiranje športne in rekreacijske infrastrukture | **MGTŠ, MZ** |  |  |  |  |  |  |  |
| **Splošni cilj: IZBOLJŠANJE DOSTOPNOSTI** |  |  |  |  |  |  |  |  |
| **Specifični cilj: Cestna infrastruktura** | **MZI, DRSI** |  |  |  |  |  |  |  |
| Ukrep: Cestna infrastruktura | **MZI, DRSI** |  |  |  |  |  |  |  |
| ***Specifični cilj: Izboljšanje javnega potniškega prometa*** |  |  |  |  |  |  |  |  |
| Ukrep: Izboljšanje dostopnosti do javnega potniškega prometa | **MOPE, MVI, MZI, MDDSZ,** |  |  |  |  |  |  |  |
| Ukrep: Sofinanciranje prevozov na klic | **MOPE** |  |  |  |  |  |  |  |
| ***Specifični cilj: Spodbujanje trajnostne mobilnosti*** |  |  |  |  |  |  |  |  |
| Ukrep: Izgradnja kolesarskih povezav v sklopu integralne turistične ponudbe | **MOPE, MZI, DRSI, MGTŠ** |  |  |  |  |  |  |  |
| Ukrep: Souporaba avtomobilov, e-koles in druge oblike trajnostne mobilnosti | **MOPE** |  |  |  |  |  |  |  |
| ***Specifični cilj: Dostopnost do storitev*** | **vsa ministrstva** |  |  |  |  |  |  |  |
| Ukrep: Krepitev storitev splošnega pomena | **vsa ministrstva** |  |  |  |  |  |  |  |
| Ukrep: Krepitev oskrbnih storitev | **vsa ministrstva** |  |  |  |  |  |  |  |
| Ukrep: Enotni distribucijski centri | **vsa ministrstva** |  |  |  |  |  |  |  |
| ***Specifični cilj 2.6: IKT infrastruktura*** |  |  |  |  |  |  |  |  |
| Ukrep: IKT infrastruktura – izboljšanje pokritosti območij s širokopasovnim dostopom do interneta | **MDP** |  |  |  |  |  |  |  |
| **Splošni cilj: IZBOLJŠANJE GOSPODARSKEGA STANJA** |  |  |  |  |  |  |  |  |
| **Specifični cilj: Spodbujanje investicij podjetij, produktivnosti in ustvarjanje novih delovnih mest** |  |  |  |  |  |  |  |  |
| Ukrep: Spodbujanje začetnih investicij | **MKRR, MGTŠ, SRRS, SPS, SPIRIT** |  |  |  |  |  |  |  |
| Ukrep: Subvencije za zagon podjetij | **MKRR, SPS, SRRS** |  |  |  |  |  |  |  |
| Ukrep: Krediti za projekte podjetij | **MKRR, SRRS** |  |  |  |  |  |  |  |
| Ukrep: Garancije za zavarovanje bančnih kreditov s subvencijo obrestne mere | **MKRR, SRRS, SPS** |  |  |  |  |  |  |  |
| **Specifični cilj: Spodbujanje razvoja človeških virov** |  |  |  |  |  |  |  |  |
| Ukrep: Projektno sofinanciranje vključevanja diplomantov v delo na razvojnih projektih podjetij | **MKRR** |  |  |  |  |  |  |  |
| Ukrep: Regijska štipendijska shema | **MDDSZ, MKRR, RRA** |  |  |  |  |  |  |  |
| Ukrep: Usposabljanje prebivalstva v OPO za uspešno in zdravo življenje | **MVI, MZ** |  |  |  |  |  |  |  |
| **Specifični cilj: Spodbujanje socialnega podjetništva in zadružništva** |  |  |  |  |  |  |  |  |
| Ukrep: Spodbujanje socialnega podjetništva na obmejnih problemskih območjih | **MGTŠ** |  |  |  |  |  |  |  |
| Ukrep: Spodbujanje zadružništva | **MKRR, MKGP, MGTŠ, MKRR in druga ministrstva, SRRS** |  |  |  |  |  |  |  |
| **Specifični cilj: Podporno okolje za podjetništvo in promocija OPO za spodbujanje gospodarskega razvoja** |  |  |  |  |  |  |  |  |
| Ukrep: Izgradnja in širitev poslovnih con ter inkubatorjev | **MKRR** |  |  |  |  |  |  |  |
| Ukrep: Promocija obmejnih problemskih območij | **MKRR, MGTŠ, MDDSZ, RRA** |  |  |  |  |  |  |  |
| **Specifični cilj: Spodbujanje razvoja turizma** |  |  |  |  |  |  |  |  |
| Ukrep: Spodbujanje razvoja turističnih produktov, storitev in izgradnje turistične infrastrukture | **MGTŠ** |  |  |  |  |  |  |  |
| Ukrep: Izgradnja javne turistične infrastrukture | **MKRR, SRRS** |  |  |  |  |  |  |  |
| Ukrep: Spodbujanje razvoja zasebnih turističnih nastanitev višje dodane vrednosti | **MKRR, SRRS** |  |  |  |  |  |  |  |
| **Splošni cilj: IZBOLJŠANJE DEMOGRAFSKEGA STANJA** |  |  |  |  |  |  |  |  |
| Ukrep: Revitalizacija objektov javne infrastrukture | **MKRR, MK, MGTŠ, MOPE, MNVP, SRRS** |  |  |  |  |  |  |  |
| Ukrep: Priprava kreativnih projektov revitalizacije objektov javne infrastrukture | **MKRR, MK, MGTŠ, MOPE, MNVP, SRRS** |  |  |  |  |  |  |  |
| Ukrep: Krediti za investicijske projekte v javno infrastrukturo | **MKRR, SRRS** |  |  |  |  |  |  |  |

**Preglednica 7: Kazalniki programa**

|  |  |  |  |
| --- | --- | --- | --- |
| **Naziv cilja, specifičnega cilja, ukrepa, aktivnosti** | **Kazalniki učinka (U),  rezultata (R) in vpliva (V)** | **Izhodišče  (začetna vrednost)** | **Cilj (končna vrednost)** |
|  |  |  |  |
| **Splošni cilj: IZBOLJŠANJE KAKOVOSTI BIVANJA** |  |  |  |
| ***Specifični cilj: Izboljšanje stanja okolja in infrastrukture*** |  |  |  |
| Ukrep: Izgradnja in rekonstrukcija vodovodne infrastrukture |  |  |  |
| Ukrep: Izgradnja in rekonstrukcije kanalizacijske infrastrukture |  |  |  |
| ***Specifični cilj: Zagotavljanje osnovnih bivalnih pogojev*** |  |  |  |
| Ukrep: Podpora reševanju stanovanjskega vprašanja |  |  |  |
| ***Specifični cilj: Krepitev storitev trajne oskrbe in omejevanje socialne izključenosti*** |  |  |  |
| Ukrep: Programi dolgotrajne oskrbe oseb, ki potrebujejo tujo pomoč |  |  |  |
| Ukrep: Spodbude za mlade družine na obmejnih problemskih območjih |  |  |  |
| ***Specifični cilj: Izboljšanje zdravstvenega stanja prebivalstva na oz. nad povprečje RS*** |  |  |  |
| Ukrep: Financiranje športne in rekreacijske infrastrukture |  |  |  |
| **Splošni cilj: IZBOLJŠANJE DOSTOPNOSTI** |  |  |  |
| **Specifični cilj: Cestna infrastruktura** |  |  |  |
| Ukrep: Cestna infrastruktura |  |  |  |
| ***Specifični cilj: Izboljšanje javnega potniškega prometa*** |  |  |  |
| Ukrep: Izboljšanje dostopnosti do javnega potniškega prometa |  |  |  |
| Ukrep: Sofinanciranje prevozov na klic |  |  |  |
| ***Specifični cilj: Spodbujanje trajnostne mobilnosti*** |  |  |  |
| Ukrep: Izgradnja kolesarskih povezav v sklopu integralne turistične ponudbe |  |  |  |
| Ukrep: Souporaba avtomobilov, e-koles in druge oblike trajnostne mobilnosti |  |  |  |
| ***Specifični cilj: Dostopnost do storitev*** |  |  |  |
| Ukrep: Krepitev storitev splošnega pomena |  |  |  |
| Ukrep: Krepitev oskrbnih storitev |  |  |  |
| Ukrep: Enotni distribucijski centri |  |  |  |
| ***Specifični cilj 2.6: IKT infrastruktura*** |  |  |  |
| Ukrep: IKT infrastruktura – izboljšanje pokritosti območij s širokopasovnim dostopom do interneta |  |  |  |
| **Splošni cilj: IZBOLJŠANJE GOSPODARSKEGA STANJA** |  |  |  |
| **Specifični cilj: Spodbujanje investicij podjetij, produktivnosti in ustvarjanje novih delovnih mest** |  |  |  |
| Ukrep: Spodbujanje začetnih investicij |  |  |  |
| Ukrep: Subvencije za zagon podjetij |  |  |  |
| Ukrep: Krediti za projekte podjetij |  |  |  |
| Ukrep: Garancije za zavarovanje bančnih kreditov s subvencijo obrestne mere |  |  |  |
| **Specifični cilj: Spodbujanje razvoja človeških virov** |  |  |  |
| Ukrep: Projektno sofinanciranje vključevanja diplomantov v delo na razvojnih projektih podjetij |  |  |  |
| Ukrep: Regijska štipendijska shema |  |  |  |
| Ukrep: Usposabljanje prebivalstva v OPO za uspešno in zdravo življenje |  |  |  |
| **Specifični cilj: Spodbujanje socialnega podjetništva in zadružništva** |  |  |  |
| Ukrep: Spodbujanje socialnega podjetništva na obmejnih problemskih območjih |  |  |  |
| Ukrep: Spodbujanje zadružništva |  |  |  |
| **Specifični cilj: Podporno okolje za podjetništvo in promocija OPO za spodbujanje gospodarskega razvoja** |  |  |  |
| Ukrep: Izgradnja in širitev poslovnih con ter inkubatorjev |  |  |  |
| Ukrep: Promocija obmejnih problemskih območij |  |  |  |
| **Specifični cilj: Spodbujanje razvoja turizma** |  |  |  |
| Ukrep: Spodbujanje razvoja turističnih produktov, storitev in izgradnje turistične infrastrukture |  |  |  |
| Ukrep: Izgradnja javne turistične infrastrukture |  |  |  |
| Ukrep: Spodbujanje razvoja zasebnih turističnih nastanitev višje dodane vrednosti |  |  |  |
|  |  |  |  |
| **Splošni cilj: IZBOLJŠANJE DEMOGRAFSKEGA STANJA** |  |  |  |
| Ukrep: Revitalizacija objektov javne infrastrukture |  |  |  |
| Ukrep: Priprava kreativnih projektov revitalizacije objektov javne infrastrukture |  |  |  |
| Ukrep: Krediti za investicijske projekte v javno infrastrukturo |  |  |  |

**Preglednica 8: Evidenca ukrepov oziroma javnih razpisov s prednostno usmeritvijo na OPO, pri katerih proračunski uporabniki namenjajo dodatne točke pri izboru v merilih javnih razpisov za projekte iz OPO**

|  |  |  |
| --- | --- | --- |
| Naziv cilja, specifičnega cilja, ukrepa, javnega razpisa | Pristojnost, izvajalec  (ministrstva, izvajalski organi) | Dodatne točke pri izboru v merilih javnih razpisov  (v %) |
|  |
|  |  |  |  |
|  |  |  |  |
|  |  |  |  |
|  |  |  |  |
| Ukrep: Zagotavljanje inovativnih ekosistemov ekonomsko-poslovne infrastrukture v okviru Načrta za okrevanje in odpornost: C3K9ID | MKRR |  |  |
| Javni razpis za izbor kulturnih projektov na področju nepremične kulturne dediščine in kulturnih projektov iz programa sanacije najbolj ogroženih in najpomembnejših kulturnih spomenikov v letih 2023 in 2024 | MK |  |  |
| Javni razpis za sofinanciranje vlaganj v javno in skupno turistično infrastrukturo in naravne znamenitosti v turističnih destinacijah (objavljen decembra 2022) | MGTŠ |  |  |
| Javni razpis za izbor sofinanciranja investicij v obnovo večnamenskih športnih dvoran ali telovadnic in posodobitve ali vzpostavitve novih zunanjih športnih površin v letu 2023 | MGTŠ |  |  |
| Javni razpis za spodbujanje večje predelave lesa za hitrejši prehod v podnebno nevtralno družbo (NOO LES) (objavljen marca 2022) | MGTŠ |  |  |
| Javni razpis za spodbujanje uvajanja okoljskih in trajnostnih znakov za ponudnike v gostinstvu in turizmu 2023 (objavljen septembra 2023) | MGTŠ |  |  |
| 1. javni razpis za podintervencijo naložbe KMETIJ v okviru intervencije IRP02 naložbe v dvig produktivnosti in tehnološki razvoj, vključno z digitalizacijo kmetijskih gospodarstev za leto 2024 (objavljen junija 2024) | MKGP |  |  |
| 1. javni razpis za podintervencijo naložbe PRAVNIH OSEB in SAMOSTOJNIH PODJETNIKOV POSAMEZNIKOV v okviru intervencije IRP02 naložbe v dvig produktivnosti in tehnološki razvoj, vključno z digitalizacijo kmetijskih gospodarstev za leto 2024 | MKGP |  |  |
| 1. Javni razpis za podintervencijo naložbe KMETIJ v okviru intervencije IRP16 naložbe v prilagoditev na podnebne spremembe pri trajnih nasadih za leto 2024 (objavljen junija 2024) | MKGP |  |  |
| 1. Javni razpis za podintervencijo naložbe PRAVNIH OSEB IN SAMOSTOJNIH PODJETNIKOV POSAMEZNIKOV v okviru intervencije IRP16 naložbe v prilagoditev na podnebne spremembe pri trajnih nasadih za leto 2024 (objavljen junija 2024) | MKGP |  |  |
| 1. javni razpis za intervencijo IRP17 naložbe v učinkovito rabo dušikovih gnojil (objava v avgustu 2024) | MKGP |  |  |
| 1. javni razpis za intervencijo IRP21 naložbe v nakup kmetijske mehanizacije in opreme za optimalno rabo hranil in trajnostno rabo FFS (objava v avgustu 2024) | MKGP |  |  |
| 1. Javni razpis za intervencijo IRP37 naložbe v nakup kmetijske mehanizacije za upravljanje traviščnih habitatov (objava predvidena v avgustu 2024) | MKGP |  |  |
| Javni razpis za intervencijo podpora za vzpostavitev gospodarstev mladih kmetov za leto 2024 | MKGP |  |  |

* 1. Izvajanje, spremljanje in vrednotenje programa

Za spremljanje izvajanja programa je zadolženo ministrstvo. Za izvedbo ukrepov programa so odgovorna ministrstva, ki so po programu zadolžena za izvedbo ukrepov. Ministrstva, odgovorna za izvedbo ukrepov, pripravijo letno poročilo o izvajanju ukrepov in o tem poročajo ministrstvu. Ministrstvo poroča Vladi RS o izvedenih ukrepih.

1. Ukrepi programa
   1. Splošni cilj: Izboljšanje kakovosti bivanja

Splošni cilj programa izboljšanje kakovosti bivanja dosegamo z opredeljenimi ukrepi v nadaljevanju v okviru sledečih specifičnih ciljev:

* Izboljšanje stanja okolja in infrastrukture;
* Zagotavljanje osnovnih bivalnih pogojev;
* Krepitev storitev trajne oskrbe in omejevanje socialne izključenosti;
* Izboljšanje zdravstvenega stanja prebivalstva na oz. nad povprečje RS
  + 1. Specifični cilj: Izboljšanje stanja okolja in infrastrukture
       1. Ukrep: Izgradnja in rekonstrukcija vodovodne infrastrukture

**Analiza stanja, izzivov:**

Številne občine se soočajo s slabim stanjem vodovodne infrastrukture. Starost večine sistemov presega 30 let, zato lahko sklepamo, da je posledično večina potrebnih obnove. Glede na okoljski cilj zagotavljanja kvalitetne pitne vode in tudi smotrne porabe vode, je obnova obstoječega sistema nujno potrebna, hkrati pa je potrebna njegova fizična in tehnološka nadgradnja. Zamenjava vodovodnega sistema s kvalitetnejšim materialom, ki zagotavlja zdravstveno ustreznejšo dobavo pitne vode, kot tudi tehnološka nadgradnja vodovodnega sistema, ki omogoča ustreznejše upravljanje dobave in tudi obvladovanje in zmanjševanje vodnih izgub v samem sistemu, sta prednostni področji. Slabemu stanju vodovodne infrastrukture v mnogih primerih botruje tudi redka poselitev, ki dodatno otežuje načrtovanje in realizacijo njene rekonstrukcije ali gradnje novih vodovodov, ki so nujno potrebni za zagotavljanje kvalitetnega bivalnega in delovnega okolja.

Nekatera območja v državi, predvsem na OPO, še ne razpolagajo z vodovodnim sistemom in prebivalci teh območij niso deležni oskrbe s pitno vodo.

**Namen in cilji:**

Namen ukrepa je razvoj projektov na področju vodovodne infrastrukture v smeri izboljšanja obstoječega stanja. Namen ukrepa je zagotoviti financiranje izgradnje manjkajoče infrastrukture s kombiniranjem različnih virov financiranja.

Cilji ukrepa so:

* izboljšanje bivalnih in gospodarskih pogojev ter
* izboljšanje stanja okolja.

Cilji ukrepa so skladni z Operativnim program oskrbe s pitno vodo za obdobje od 2022 do 2027.

Ukrep se navezuje na ostale ukrepe s področja krepitve infrastrukture za podporo poselitvi in gospodarstvu.

**Predmet, aktivnosti:**

Subvencije in ugodni krediti za investicije na področju zagotavljanja zdravstveno ustrezne pitne vode.

Sredstva bodo namenjena projektiranju, izgradnji novih in rekonstrukciji obstoječih vodovodnih sistemov pod 10.000 prebivalcev ter rezervnih vodnih virov (primarna in sekundarna omrežja oz. cevovodi, črpališča, vodohrani in ostala infrastruktura povezana z izgradnjo vodooskrbnega omrežja) z namenom izboljšanja varne oskrbe prebivalcev s kakovostno pitno vodo, povečanjem energetske učinkovitosti vodovodnih sistemov in zmanjševanja vodnih izgub. Sredstva bodo namenjena tudi ukrepom za sanacijo in aktivno zaščito vodnih virov in vzpostavitvi ustreznega sistema za spremljanje kakovosti pitne vode in varstvu vodnih virov. Gre torej za ukrepe za zmanjševanje vodnih izgub na javnih vodovodih in zagotavljanjem rezervnih vodnih virov za javne vodovode.

**Izvajanje:**

Javni razpisi, javni pozivi.

Nosilec ukrepa: Ministrstvo za naravne vire in prostor (MNVP).

**Ciljne skupine:**

Prebivalci.

Končni prejemniki (upravičenci): Občine, subjekti javnega prava ali v javni lasti.

**Državna pomoč:**

Ukrep se ne predstavlja državne pomoči.

* + - 1. Ukrep: Izgradnja in rekonstrukcije kanalizacijske infrastrukture

**Analiza stanja, izzivov:**

Številne občine se soočajo z nizko opremljenostjo z javno kanalizacijo in še vedno obstaja pomanjkljiva osnovna infrastruktura in območje sivih lis glede zahteve o opremljenosti z javno gospodarsko infrastrukturo za doseganje ciljev Direktive Sveta z dne 21. maja 1991 o čiščenju komunalne odpadne vode (91/271/EGS). Temu na obmejnih problemskih območjih v mnogih primerih botruje tudi redka poselitev, ki dodatno otežuje načrtovanje in realizacijo rekonstrukcije ali gradnje novih vodov, ki so nujno potrebni za zagotavljanje kvalitetnega bivalnega in delovnega okolja.

**Namen in cilji:**

Namen ukrepa je razvoj projektov na področju kanalizacijske infrastrukture v smeri izboljšanja obstoječega stanja. Namen ukrepa je zagotoviti financiranje izgradnje manjkajoče infrastrukture s kombiniranjem različnih virov financiranja.

Cilji ukrepa so:

* Izboljšanje bivalnih in gospodarskih pogojev,
* Izboljšanje stanja okolja.

Ukrep se navezuje na ostale ukrepe s področja krepitve infrastrukture za podporo poselitvi in gospodarstvu.

**Predmet, aktivnosti:**

Investicije v primarno in sekundarno infrastrukturo za zbiranje in za ustrezno stopnjo čiščenja komunalnih odpadnih voda v območjih poselitve s skupno obremenitvijo manjšo od 2.000 PE. Predmet ukrepa so tudi manjše čistilne naprav in kanalizacije ter individualne čistilne naprave v lasti občin, za katere občina zagotovi ustrezno upravljanje in monitoring.

**Izvajanje:**

Javni razpisi, javni pozivi.

Nosilec ukrepa: Ministrstvo za naravne vire in prostor (MNVP).

**Ciljne skupine:**

Prebivalci.

Končni prejemniki (upravičenci): Občine, subjekti javnega prava ali v javni lasti.

**Državna pomoč:**

Ukrep ne predstavlja državne pomoči.

* + 1. Specifični cilj: Zagotavljanje osnovnih bivalnih pogojev
       1. Ukrep: Podpora reševanju stanovanjskega vprašanja

**Analiza stanja, izzivov:**

Številne občine se soočajo z neugodnim gospodarskim in demografskim stanjem, kar omejuje njihove aktivnosti na področju stanovanjske oskrbe. Stanje se izraža v podpovprečno nizkem BDP na zaposlenega in nizki dohodnini na prebivalca; nizkem številu delovnih mest na število delovno aktivnega prebivalstva; visoki brezposelnost med mladimi; nizkem številu poslovnih subjektov /1000 prebivalcev. Na področju demografske slike pa v visokem indeksu rasti staranja prebivalstva; nizki stopnji delovne aktivnosti; visokem deležu selitev; nizkem deležu prebivalstva z višjo ali visoko izobrazbo; v številu naselij z manj kot petimi prebivalci in nizkem številu izdanih gradbenih dovoljenj.

V posameznih občinah pomagajo mladim in mladim družinam pri reševanju prvega stanovanjskega problema, vendar pogosto v zelo omejenem obsegu (npr. Hrpelje-Kozina, Kobilje, Radovljica,…). Za mlade se štejejo osebe, ki na dan vložitve popolne prijave še niso dopolnile 34 let. Za mlado družino po tem odloku se šteje družina z vsaj enim otrokom, v kateri nobeden od staršev ni star več kot 34 let.

**Namen in cilji:**

Namen ukrepa je podpora reševanju stanovanjskega vprašanja na področju sofinanciranja obnove in izgradnje stanovanjskih nepremičnin v javni lasti, kjer je zato izraženo povpraševanje, s poudarkih na mladih in na mladih družinah.

Cilji ukrepa so:

* zagotavljanje osnovnih bivalnih pogojev,
* socialna reaktivacija poselitvenih območij z evidentnim upadanjem prebivalstva,
* izkoriščanje obstoječih potencialov na področju stanovanjskih stavb in infrastrukture splošnega gospodarskega pomena.

Ukrep se navezuje na ostale ukrepe s področja krepitve kakovosti bivanja.

**Predmet, aktivnosti:**

Na področju zagotavljanja osnovnih bivalnih pogojev je stanovanjska oskrba prebivalstva pomemben ukrep, ki posledično vpliva tudi na druge prostorske in družbeno razvojne cilje. V tem okviru je treba izvajati različne aktivnosti:

* **Sofinanciranje prenove obstoječega stavbnega fonda**. V prostoru smo priča obsežnemu stavbnemu fondu, ki zaradi različnih razlogov ni aktiven (nenaseljene bivalne enote). S prednostno aktivacijo obstoječih stanovanjskih potencialov želimo spodbuditi nepremičninski trg in slediti ciljem trajnostnega razvoja, ki naslavlja racionalno uporabo prostora kot omejenega vira. S tem želimo tudi bolj učinkovito uporabiti obstoječo infrastrukturo splošnega gospodarskega pomena.
* **Sofinanciranje komunalno opremljenih zemljišč**. Dejstvo je, da smo kljub obstoječi kvoti stavbnih zemljišč v številnih primerih priča njihovi nerazpoložljivosti na trgu nepremičnin. Temu botrujejo različni razlogi (pravno lastniški pogoji, nezadostna komunalna opremljenost, določbe prostorskih aktov itd.) V takih primerih je zagotavljanje komunalno opremljenih zemljišč za potrebe lokalnega prebivalstva eden od pristopov reševanja stanovanjskega vprašanja. Prednostno gre za aktivacijo zemljišč, ki so v prostorskih aktih že opredeljena kot stavbna zemljišča.
* **Sofinanciranje gradnje javnih najemnih stanovanj**. Gradnja javnih najemnih stanovanj je eden od variantnih pristopov reševanja stanovanjskega vprašanja, ki je usmerjen v preprečevanje trajnih migracij lokalnega prebivalstva na druge lokacije. S sofinanciranjem gradnje javnih najemnih stanovanj na območjih, kjer izražene potrebe po tej obliki stanovanj presegajo obstoječo ponudbo, se neposredno krepi fond dostopnih najemniških stanovanj, hkrati pa se prispeva k uravnoteženju razmerja med ponudbo in povpraševanjem na najemniškem trgu, s čimer se posredno vpliva tudi na cenovno dostopnost tržnih najemnih stanovanj. Sofinanciranje gradnje javnih najemnih stanovanj je pogojeno z razpoložljivostjo ustreznih stavbnih zemljišč.
* **Izvajanje javnega najem stanovanj.** V Sloveniji je veliko stanovanjskih enot v lasti upokojencev, pri čemer je večina teh stanovanj dotrajanih in po površini predimenzioniranih za enočlanska gospodinjstva, kar prinaša visoke obratovalne stroške. Imamo veliko stanovanj, v katerih živi ena oseba. Poleg tega imamo visok delež praznih oz. nezasedenih stanovanj. Številna izmed teh prav na perifernih lokacijah, kot so obmejna problemska območja. Za aktiviranje obstoječega, a nenaseljenega stanovanjskega fonda, se ustanovi javna najemniška služba, ki bo imela vlogo posrednika, upravitelja in vzdrževalca najemnih stanovanj. Lastnike bo razbremenila vseh poslov in tveganj, povezanih z oddajo stanovanj, dolgoročno pa jim bo zagotavljala prejemanje rednih dohodkov, s čimer si bodo lahko zagotovili po površini, lokaciji in oskrbi primerno stanovanjsko rešitev, hkrati pa ne bodo izgubili lastništva nad lastno nepremičnino. Izvajalec javnega najema stanovanj po prevzeta stanovanja v podnajem oddajal upravičencem po neprofitni najemnini, s čimer se krepi fond dostopnih najemnih stanovanj.

**Izvajanje:**

Javni razpis, javni pozivi.

Nosilci ukrepa: Ministrstvo za solidarno prihodnost (MSP), Stanovanjski sklad Republike Slovenije (SSRS), Ministrstvo za okolje podnebje in energijo (MOPE).

**Ciljne skupine:**

Prebivalci.

Končni prejemniki (upravičenci): Občine, subjekti javnega prava ali v javni lasti.

**Državna pomoč:**

Ukrep ne predstavlja državne pomoči.

* + 1. Specifični cilj: Krepitev storitev trajne oskrbe in omejevanje socialne izključenosti
       1. Ukrep: Programi dolgotrajne oskrbe oseb, ki potrebujejo tujo pomoč

**Analiza stanja, izzivov:**

Slovenija se sooča z naraščajočim deležem starejšega prebivalstva, ki predstavlja pomemben izziv za ohranjanje kakovosti življenja teh posameznikov. Demografski izzivi so izrazitejši v OPO.

Številne občine v območjih OPO se soočajo z demografskimi izzivi (staranja prebivalstva), neugodnim zdravstvenim stanjem prebivalstva (pod-povprečje na ravni države), redko poselitvijo (naselja z malo prebivalci) in nerazvezano infrastrukturo. V tem okviru so osebe, ki potrebujejo tujo pomoč izpostavljene nevarnosti nezadostne oskrbe in socialne izključenosti.

Pri izvedbi ukrepa bi smiselno izhajali iz pilotnega projekta testiranja novih rešitve na področju dolgotrajne oskrbe za osebe starejše od 18. let, ki so trajno odvisne od tuje pomoči. Pilotni projekt je potekal v treh pilotnih okoljih: Celju, Krškem in Dravogradu. Izkušnje iz pilotnega projekta so pokazale potrebo po prilagajanju in širjenju dostopnih in kakovostnih rešitev dolgotrajne oskrbe. Ključnega pomena je bil razvoj lokalnih modelov, ki vključujejo digitalne platforme za obvladovanje oskrbovalnih potrebščin in sledenje potrebam uporabnikov na daljavo, ter večjo povezanost s pametnimi tehnologijami in pametnimi rešitvami za prevoz, obvladovanje zdravstvenih stanj in dnevne naloge.

**Namen in cilji:**

Namen ukrepa je izvajanje dejavnosti dolgotrajne oskrbe, namenjene osebam, ki so zaradi bolezni, starostne oslabelosti, poškodb, invalidnosti, pomanjkanja ali izgube intelektualnih sposobnosti dlje časa ali trajno odvisne od pomoči drugih oseb pri opravljanju osnovnih in podpornih dnevnih opravil, s ciljem zagotavljanja ustrezne ravni oskrbe (prehrana, prevozi itd.) in preprečevanja socialne izključnosti (socialni stiki).

Cilji ukrepa so:

* Zagotavljanje dolgotrajne oskrbe, vključno z zagotavljanjem potrebne infrastrukture,
* Izboljšanje kakovosti dolgotrajne oskrbe s poudarkom na dostopnosti, učinkovitosti in digitalnih rešitvah (eZdravje, pametni domovi, daljinsko spremljanje);
* Krepitev delovnih mest v sektorju dolgotrajne oskrbe, zlasti z usposabljanjem in vključevanjem lokalnih strokovnjakov ter prostovoljcev;
* Povečanje socialne vključenosti uporabnikov in njihovih družin, predvsem skozi povezovanje z lokalnimi skupnostmi in socialnimi storitvami.

Pričakovani rezultati in učinki (kazalniki):

* Boljša kakovost bivanja za osebe, ki potrebujejo tujo pomoč;
* Izboljšana dostopnost storitev oskrbe na podeželju, z zmanjšanjem potrebe po selitvi uporabnikov v institucionalne oblike oskrbe;
* Digitalna podpora pri izvajanju oskrbe, vključno z uvedbo aplikacij za spremljanje zdravja in organizacijo storitev na daljavo;
* Povečanje socialne vključenosti oseb, ki potrebujejo oskrbo, skozi večje možnosti za sodelovanje v skupnostih in prepoznavanje njihovih potreb;
* Večja mobilnost in fleksibilnost v dostopu do oskrbe (mobilni prevozi, pametni prevozi).

Ukrep se navezuje na ostale ukrepe s področja krepitve kakovosti bivanja.

**Predmet, aktivnosti:**

Financiranje aktivnosti dolgotrajne oskrbe oseb, ki potrebujejo tujo pomoč. Financiranje in podpora dejavnostim, ki zagotavljajo dolgotrajno oskrbo v lokalnih skupnostih. To vključuje tako storitve pomoči na domu, kot tudi integracijo pametnih tehnologij za boljšo organizacijo in obvladovanje oskrbe:

* Implementacija digitalnih rešitev za spremljanje zdravstvenega stanja in organizacijo pomoči (aplikacije za oskrbovalce, daljinsko spremljanje);
* Razvoj mobilnih enot oskrbe, ki omogočajo večjo dostopnost storitev na podeželju;
* Usposabljanje izvajalcev storitev dolgotrajne oskrbe za uporabo novih tehnologij in vključevanje v inovativne modele oskrbe;
* Podpora povezovanju z lokalnimi skupnostmi, vključno z vključevanjem prostovoljcev in lokalnih organizacij v zagotavljanje socialnih aktivnosti in vključevanja v družbo.

**Izvajanje:**

Javni razpisi ali javni pozivi ministrstva ali lokalnih skupnosti v sodelovanju s centri za socialno delo in drugimi ustreznimi institucijami.

Nosilci ukrepa: Ministrstvo za solidarno prihodnost (MSP), Ministrstvo za delo, družino, socialne zadeve in enake možnosti občine (MDDSZ), občine.

**Ciljne skupine:**

Prebivalci.

Končni prejemniki (upravičenci): Občine, prebivalci.

**Državna pomoč:**

Ukrep ne predstavlja državne pomoči.

* + - 1. Ukrep: Spodbude za mlade družine na obmejnih problemskih območjih

**Analiza stanja, izzivov:**

Obmejna problemska območja (OPO) v Sloveniji se soočajo z izrazitim demografskim padcem, selitvijo mladih v večja urbana središča ter nizko rodnostjo. Ta območja imajo pogosto tudi omejene možnosti za zaposlitev, pomanjkanje infrastrukturnih in socialnih storitev ter izzive v zagotavljanju kakovostnega življenja. Hkrati so te regije ključnega pomena za ohranjanje slovenske identitete in povezanosti z zunanjimi mejnimi območji. Zaradi teh izzivov se mlade družine pogosto odločajo za selitev v večja urbana središča, kjer so boljše možnosti za zaposlitev, izobraževanje in druge življenjske priložnosti. To vodi v zmanjšanje števila prebivalcev na teh območjih, staranje prebivalstva in nadaljnje zmanjšanje lokalnih ekonomskih aktivnosti.

V Sloveniji obstajajo osnovni mehanizmi za podporo družinam ob rojstvu otroka, vendar so dodatne specifične spodbude, posebej usmerjene v obmejna območja, nujno potrebne za stabilizacijo in razvoj teh regij.

**Namen in cilji:**

Namen ukrepa je spodbujanje ostanka mladih družin v občinah na obmejnih problemskih območjih in zagotavljanje potrebnih pogojev za njihovo dolgoročno bivanje in razvoj.

Cilji ukrepa:

* Stabilizacija demografske slike na obmejnih območjih,
* Povečanje rodnosti in zmanjšanje odseljevanja mladih družin,
* Izboljšanje kakovosti življenja mladih družin v obmejnih občinah,
* Spodbujanje ekonomskih dejavnosti in lokalnega razvoja,
* Dolgoročno zmanjšanje regionalnih razlik med obmejnimi in urbanimi območji.

Pričakovani rezultati in učinki:

* Število prejetih vlog za dodatno pomoč ob rojstvu otroka;
* Povečanje števila novorojenčkov v obmejnih občinah;
* Povečanje števila mladih družin, ki ostanejo na obmejnih območjih vsaj 5 let po prejemu pomoči;
* Stopnja odseljevanja mladih družin iz obmejnih občin;
* Povečanje števila novih zaposlitev v obmejnih območjih, predvsem v podjetjih, ki zaposlujejo mlade starše.

**Predmet, aktivnosti:**

* Dodatna denarna pomoč ob rojstvu otroka: Starši otrok, ki imajo stalno prebivališče v OPO, so upravičeni do dodatne denarne pomoči ob rojstvu otroka. Ta pomoč se izplača enkratno ob rojstvu otroka;
* Pogoj vezave bivanja: Pomoč ob rojstvu je dodeljena staršem, ki podpišejo zavezo, da bodo v občini ostali vsaj 5 let po rojstvu otroka. Ta ukrep pomaga zagotoviti dolgoročno stabilnost v teh regijah;
* Podpora pri stanovanjskih vprašanjih: Pomoč za reševanje stanovanjskih vprašanj mladih družin (npr. subvencije za nakup, najem ali prenovo stanovanj, olajšava pri plačilu komunalnega prispevka).
* Prednostna obravnava za dostop do storitev: Pomoč pri dostopu do državnih ali lokalnih subvencij za vrtec, osnovno šolo ali druge storitve, ki so pomembne za mlade družine.

**Izvajanje:**

Javni razpisi ali javni pozivi ministrstva ali lokalnih skupnosti v sodelovanju s centri za socialno delo in drugimi ustreznimi institucijami.

Nosilci ukrepa: Ministrstvo za solidarno prihodnost (MSP), Ministrstvo za delo, družino, socialne zadeve in enake možnosti občine (MDDSZ), občine.

**Ciljne skupine:**

Prebivalci.

Končni prejemniki (upravičenci): Občine, prebivalci.

**Državna pomoč:**

Ukrep ne predstavlja državne pomoči.

* + 1. Specifični cilj: Izboljšanje zdravstvenega stanja prebivalstva na oziroma nad povprečje RS
       1. Ukrep: Financiranje športne in rekreacijske infrastrukture

**Analiza stanja, izzivov:**

Velik del slovenskih občin se sooča z izrazito neugodnim zdravstvenim stanjem prebivalstva, kar se odraža v povečanem deležu kroničnih bolezni, zmanjšani telesni dejavnosti in vse večjem deležu prekomerno hranjenih otrok in mladostnikov. Ti trendi zahtevajo celostne, sistemske rešitve, ki presegajo področje zdravstva.

Dostopna, kakovostna in ustrezno vzdrževana športna in rekreacijska infrastruktura predstavlja enega ključnih dejavnikov za spodbujanje aktivnega življenjskega sloga in izboljšanje psihofizičnega počutja prebivalstva. Ta infrastruktura omogoča izvajanje aktivnosti za izboljšanje fizičnega in psihičnega zdravja. Poleg tega športne površine omogočajo prostor za druženje, povezovanje skupnosti in medgeneracijsko sodelovanje, s čimer prispevajo k zmanjševanju socialne izključenosti in marginalizacije. Razvita športna infrastruktura vpliva tudi na večjo lokalno privlačnost ter zmanjšuje potrebo prebivalcev po izseljevanju zaradi iskanja boljših pogojev za preživljanje prostega časa. S finančnim vzpodbujanje razvoja te infrastrukture želimo doseči njen ustrezen kvantitativen in kvalitativen standard. Financiranje športne in rekreacijske infrastrukture je pomembno tudi zaradi razvoja turizma, saj omogoča aktivno preživljanje časa med turističnim obiskom.

**Namen in cilji:**

Namen ukrepa je zagotavljanje zadostne in ustrezno vzdrževane športne in rekreacijske infrastrukture, kar bo prispevalo k boljšemu zdravju prebivalcev, večji družbeni vključenosti ter razvoju trajnostnega turizma.

Cilji ukrepa so:

* Uresničevanje strateških usmeritev Nacionalnega programa športa v Republiki Sloveniji (NPŠ),
* Zagotavljanje minimalnih standardov športne infrastrukture na prebivalca,
* Izboljšanje zdravstvenega stanja prebivalstva,
* Zmanjševanje negativnih vplivov urbanizacije in povečanje kakovosti bivanja,
* spodbujanje družbenih interakcij in preprečevanje socialne izključenosti, krepitev družbene kohezije, zlasti v ranljivih skupinah,
* zmanjševanje negativnih vplivov urbanizacije in povečanje kakovosti bivanja.

Ukrep se navezuje na ostale ukrepe s področja krepitve kakovosti bivanja.

**Predmet, aktivnosti:**

* Sofinanciranje gradnje in prenove športnih objektov in rekreacijskih površin (v urbanem in naravnem okolju);
* Podpora razvoju večnamenskih in trajnostno zasnovanih objektov (npr. energetsko učinkovitih, dostopnih za invalide);
* Sofinanciranje športnih programov, športnih prireditev ter aktivnosti, povezanih s promocijo zdravega življenjskega sloga in družbene odgovornosti;
* Spodbujanje vključevanja lokalnih skupnosti v razvoj in vzdrževanje infrastrukture.

**Izvajanje:**

Javni razpisi, javni pozivi.

Nosilec ukrepa je Ministrstvo za gospodarstvo, turizem in šport in ministrstvo za zdravje (MZ).

**Ciljne skupine:**

Prebivalci, turisti.

Končni prejemniki (upravičenci): Občine, subjekti javnega prava.

**Državna pomoč:**

Ukrep ne predstavlja državne pomoči.

* 1. Splošni cilj: Izboljšanje dostopnosti

Splošni cilj programa Izboljšanje prometne dostopnosti dosegamo z opredeljenimi ukrepi v nadaljevanju v okviru sledečih specifičnih ciljev:

* Cestna infrastruktura;
* Izboljšanje javnega potniškega prometa;
* Spodbujanje trajnostne mobilnosti;
* Dostopnost do storitev;
* IKT infrastruktura.
  + 1. Specifični cilj: Cestna infrastruktura
       1. Ukrep: Cestna infrastruktura

**Analiza stanja in izzivov**

Stanje cestne infrastrukture na določenih območjih Slovenije še vedno predstavlja enega največjih izzivov za izboljšanje dostopnosti, prometne varnosti in kakovosti življenja prebivalcev. Slabo stanje cest, zastareli gradbeni materiali ter pomanjkanje rednega vzdrževanja predstavljajo oviro za učinkovito povezanost naselij, dostop do storitev in gospodarstvo, še posebej na podeželskih območjih. Na to vpliva tudi potreba po večjem vlaganju v infrastrukturo zaradi razpršene poselitve in širše geografije naselij, kar vodi do slabše prometne varnosti in počasnejšega pretoka prometa.

S slabim stanjem cest in nezadostno infrastrukturo so povezani tudi drugi izzivi, kot so večje izseljevanje prebivalcev, predvsem iz območij, ki so slabo dostopna, ter povečanje prometnih nesreč zaradi neurejenih cestnih povezav. Dodatno pa nezadostne investicije v trajnostno mobilnost vplivajo na dostopnost in uporabo javnega prevoza, kar zmanjšuje možnosti za zmanjšanje emisij in prispeva k podnebnim spremembam.

**Namen in cilji**

Namen ukrepa je zagotavljanje sredstev za obnovo in vzdrževanje lokalne, občinske cestne infrastrukture, da se izboljša prometna povezanost, poveča prometna varnost ter zagotovi večja dostopnost ključnih točk v lokalnih skupnostih.

Cilji ukrepa:

* Izboljšanje dostopnosti do pomembnih točk, kot so delovna mesta, šole, javne storitve in trgovine;
* Povečanje prometne varnosti na cestah, zlasti na območjih z večjo koncentracijo pešcev, kolesarjev in otrok;
* Spodbujanje trajnostne mobilnosti z boljšo infrastrukturo za pešce, kolesarje in javni prevoz;
* Povečanje odpornosti na podnebne spremembe s posodobitvijo cest, ki so bolj odporne na ekstremne vremenske razmere, kot so poplave in vročinski valovi.

Pričakovani učinki in rezultati:

* Skrajšanje časa potovanja in povečanje dostopnosti ključnih točk v občinah;
* Zmanjšanje števila prometnih nesreč na obnovljenih odsekih cest;
* Povečanje števila uporabnikov trajnostnih oblik mobilnosti (pešci, kolesarji, javni prevoz);
* Povečanje zadovoljstva prebivalcev z infrastrukturo in prometno varnostjo.

Ukrep se navezuje na vse ukrepe, vezane na javni potniški promet in trajnostno mobilnost.

**Predmet, aktivnosti**

Ukrep vsebuje investicijska vzdrževalna dela in vzdrževalna dela na javnih občinskih cestah ter vzpostavitev naprav in ukrepov za umirjanje prometa:

* **Investicijska vzdrževalna dela** so tista dela na javnih cestah, s katerimi se ne spremeni zmogljivost ceste, velikost njenih posameznih delov, obseg napeljav, naprav in opreme ter druge infrastrukture v območju javne ceste, s katero se ne sme posegati izven območja cestnega sveta; vsebuje tudi izvedbo izboljšav v območju cestnega sveta, ki so povezane z varnostjo javne ceste.
* **Redno vzdrževanje javnih cest** je obvezna gospodarska javna služba, ki obsega vzdrževalna dela za ohranjanje javnih cest v stanju, ki zagotavlja varnost in prevoznost javnih cest, nadzor nad stanjem javnih cest in cestnega sveta ter vzpostavitev prevoznosti cest ob naravnih in drugih nesrečah (v nadaljnjem besedilu: redno vzdrževanje javnih cest).
* **Naprave za umirjanje prometa** so fizične, svetlobne ali druge naprave in ovire, s katerimi se udeležencem v cestnem prometu fizično onemogoči vožnja s hitrostjo, višjo od predpisane s prometnim pravilom ali odrejene s prometnim znakom, ali se jih opozori na omejitev hitrosti oziroma na ranljive udeležence v prometu.
* **Ukrepi za umirjanje prometa** so tehnične rešitve na cesti oziroma v cestnem omrežju, urbana oprema (npr. zasaditev, cvetlična korita, označevalni stebrički) ter arhitekturno oblikovanje prometnih površin (npr. s spremembo materialov oziroma teksture vozne površine, z barvnim oblikovanjem, z uporabo različnih materialov na vozišču ali ob njem).

**Izvajanje**

Javni razpisi, javni pozivi.

Nosilci ukrepa: Ministrstvo za infrastrukturo (MZI), Direkcija RS za infrastrukturo (DRSI).

**Ciljne skupine**

Prebivalci

Končni prejemniki (upravičenci): Občine.

**Državna pomoč**

Ukrep ne predstavlja državne pomoči.

* + 1. Specifični cilj: Izboljšanje javnega potniškega prometa
       1. Ukrep: Izboljšanje dostopnosti do javnega potniškega prometa

**Analiza stanja, izzivov:**

Javni potniški promet v Sloveniji, je z izjemo mestnih občin, ki lahko urejajo mestni promet, v domeni države oziroma Ministrstva za okolje, podnebje in energijo. To za opravljanje avtobusnih prevozov podeljuje koncesije, tako urejeni prevozi pa imajo javno objavljene vozne rede, za uporabo pa uporabniki kupijo vozovnico po veljavni tarifni lestvici. Zaradi redkejše poselitve številna območja nimajo primerne pokritosti z javnim potniškim prometom, bodisi da avtobusne linije ne obstajajo bodisi da so preredke in z vidika uporabnikov ob neprimernem času. Zaradi tega zmanjšuje njihova dostopnost do osnovnih storitev, delovnih mest, izobraževalnih ustanov in zdravstvenih storitev. Lokalne skupnosti (občine) so odgovorne za organizacijo prevoza otrok v šole.

Dostopnost do prevoza v številnih okoljih še vedno ni zadovoljiva – voznih redov ni mogoče prilagoditi lokalnim potrebam, postajališča niso enotno urejena, vključevanje drugih potnikov (npr. delavcev, starejših) pa je v praksi še vedno omejeno. Prav tako so časovne povezave z drugimi oblikami mobilnosti pogosto slabo usklajene, kar zmanjšuje uporabniško izkušnjo in učinkovitost celotnega sistema. Poleg tega večina teh prevozov še ni digitalno integrirana v informacijske sisteme za uporabnike (aplikacije, vozni redi), kar zmanjšuje preglednost in uporabo.

**Namen in cilji:**

Namen ukrepa je izboljšati dostopnost do javnega potniškega prometa v težje dostopnih območjih z uvedbo novih, optimizacijo obstoječih in podaljšanjem linij, vključno z usklajevanjem prevoznih vrst (mestni, šolski, delavski in daljinski prevozi) ter vključitvijo čezmejnih povezav, kar bo omogočilo večjo povezanost prebivalcev in zmanjšanje odvisnosti od osebnih vozil. S sinergijo med državno, regionalno in lokalno ravnjo je potrebno doseči standarde dostopnosti v obmejnih problemskih občinah.

Cilji:

1. Izboljšanje dostopnosti javnega potniškega prometa v obmejnih in težje dostopnih območjih, vključno s povečanjem števila voženj in uvedbo novih linij;
2. Optimizacija obstoječih linij za boljše usklajevanje z lokalnimi potrebami (povečanje frekvence, prilagoditev časovnih terminov);
3. Integracija različnih vrst prevozov (šolski, mestni, delavski, daljinski prevozi) v enoten sistem za večjo dostopnost;
4. Podaljšanje linij čez državne meje, kjer je to smiselno, za boljšo čezmejno mobilnost;
5. Digitalna integracija sistema javnega prevoza (skupna platforma za iskanje in nakup vozovnic);
6. Spodbujanje trajnostne mobilnosti z uvedbo subvencij za prevoznike, ki prehajajo na zelene tehnologije.

Pričakovani rezultati in učinki:

* Izboljšana dostopnost do ključnih točk (šole, delovna mesta, zdravstvene ustanove, trgovine) za prebivalce v podeželskih in obmejnih območjih;
* Povečanje uporabe javnega prevoza in zmanjšanje odvisnosti od osebnih vozil, kar pripomore k večji trajnostni mobilnosti;
* Optimizacija prevoznih zmogljivosti, kar zmanjša stroške prevoznikov in poveča učinkovitost sistema;
* Večja usklajenost med različnimi vrstami prevozov omogoča boljšo povezanost in dostopnost za vse uporabnike, vključno s tistimi, ki potujejo čez meje;
* Zmanjšanje emisij CO₂ zaradi povečane uporabe javnega prevoza in prehod na zelene tehnologije.

Predmet, aktivnosti:

1. Uvedba novih linij javnega prevoza v težje dostopnih območjih ter podaljšanje obstoječih linij čez državne meje, kjer je to smiselno;
2. Optimizacija obstoječih linij (povečanje frekvence, prilagoditev terminov), zlasti za območja z nizko dostopnostjo;
3. Integracija različnih vrst prevozov (šolski, mestni, delavski in daljinski prevozi) v enoten sistem za večjo dostopnost;
4. Digitalizacija sistema javnega prevoza, z uvedbo enotne platforme za iskanje in nakup vozovnic, vključno z vsemi vrstami prevozov;
5. Spodbujanje trajnostnih rešitev, vključno z električnimi vozili in drugimi zelenimi tehnologijami za prevoznike;
6. Izboljšanje postajališč in dostopnosti za gibalno ovirane osebe na ključnih točkah, kot so šole, bolnišnice, trgovine.

**Izvajanje:**

Dogovor med ministrstvi, občinami, pravna ureditev, ureditev financiranja.

Nosilci ukrepa: Ministrstvo za okolje podnebje in energijo (MOPE), Ministrstvo za vzgojo in izobraževanje (MVI), Ministrstvo za infrastrukturo (MZI), Ministrstvo za delo družino in socialne zadeve in enake možnosti (MDDSZ), Družba za upravljanje javnega potniškega prometa (DUJPP), regionalne razvojne agencije (regijski centri mobilnosti) in občine.

**Ciljne skupine:**

Prebivalci, prevozniki.

**Državna pomoč:**

Ukrep bi lahko predstavljal državno pomoč. V kolikor bi bilo ugotovljeno, da lahko predstavlja državno pomoč, se bo izvajal skladno z ustrezno shemo državnih pomoči.

* + - 1. Ukrep: Sofinanciranje prevozov na klic

**Analiza stanja, izzivov:**

Številna območja nimajo ustrezne pokritosti z javnim potniškim prometom, kar zmanjšuje njihovo dostopnost in dostopnost do storitev, ki niso na razpolago v kraju bivanja. To je zlasti velik problem za osebe brez lastnega prevoza (npr. starejši), saj so popolnoma odvisni od drugih (sosedov, svojcev), s tem pa obstaja tudi nevarnost njihove marginalizacije in mobilnostne revščine. Do podobne težave pride tudi v območjih z majhnim številom voženj javnega potniškega prometa, saj je prevoz pogosto neusklajen s potrebami različnih družbenih skupin (zaposleni, šolajoči, upokojenci).

Zato je v nekaterih primerih smiselno uvesti prevoze na klic, kjer lahko uporabniki prilagodijo čas in destinacijo svojega prevoza. To je lahko še posebej pomembno v ruralnih in težje dostopnih območjih, kjer redni prevozi niso gospodarsko smiselni. V primeru prevoza na klic se posameznik lahko dogovori za želeni termin in ciljno destinacijo potovanja, prevoznik pa na ustrezen način poskrbi za izvedbo prevoza.

Primeri dobre prakse:

* Projekt Sopotnik: Program, ki omogoča starejšim in ranljivim skupinam, da preko telefonskega ali spletnega sistema enostavno naročijo prevoz, na voljo pa so jim tudi prostovoljci;
* Mestna občina Ljubljana je že izvajala določene oblike prevozov na klic za ranljive skupine, predvsem za prevoze do zdravnikov ali upravnih enot.

**Namen in cilji:**

Namen ukrepa je zagotoviti večjo dostopnost do javnega prevoza na območjih, kjer redni javni prevoz ni na voljo, in omogočiti prebivalcem, da se premikajo na način, ki je prilagojen njihovim potrebam (čas, destinacija).

Cilj je izboljšati ponudbo javnega potniškega prometa v obmejnih problemskih občinah (tudi ostalih občinah);

* Izboljšana dostopnost slabše dostopnih krajev, turističnih območij in območij kulturne dediščine, kjer ni rednih linij;
* Povečanje mobilnosti ranljivih skupin (starejši, osebe z gibalnimi težavami, socialno ogroženi);
* Optimizacija sistema javnega prevoza, kjer ni smiselno uvajati rednih linij zaradi nizke gostote prebivalstva;
* Zmanjšanje socialne izključenosti in povečanje socialne vključenosti ranljivih skupin.

Pričakovani učinki in rezultati:

* Izboljšana dostopnost za ranljive skupine (starejši, invalidi, brezposelni, otroci in mladi);
* Povečanje števila prevozov, izvedenih na klic, kar bo omogočilo večjo fleksibilnost pri izbiri prevoza;
* Zmanjšanje emisij CO₂ zaradi zmanjšanja števila osebnih vozil na cestah;
* Socialna vključenost ranljivih skupin, ki bodo imeli boljši dostop do potrebnih storitev in institucij;
* Povečanje uporabe javnega prevoza v bolj redko poseljenih območjih.

Ukrep se navezuje na ostale ukrepe s področja mobilnosti.

**Predmet, aktivnosti:**

Ponudnik prevozov omogoči elektronsko ali telefonsko podajanje želja in potreb po prevozu, ki jih bo pripeljal do občinskega središča, zdravstvenih ustanov, kulturnih in turističnih točk ali do točk, kjer se lahko povežejo z ostalimi oblikami javnega prevoza.

Aktivnosti:

1. Dogovor med občinami in MOPE o sofinanciranju in uvedbi prevozov na klic;
2. Razpis za izbiro ponudnikov prevozov na klic (prevozniki, ki bodo zagotavljali storitve);
3. Izvedba promocije projekta in informiranje prebivalcev o tem, kako lahko dostopajo do prevozov;
4. Uvedba enostavne digitalne platforme za naročanje prevozov, ki bo omogočila hitro in enostavno rezervacijo prevozov (prek aplikacije ali telefonskega klica);
5. Natančna analiza potreb in določitev najbolj smiselnih destinacij in časovnih okvirjev za prevoze na klic.

**Izvajanje:**

Dogovor med ministrstvi, občinami, pravna ureditev, ureditev financiranja.

Nosilci ukrepa: Ministrstvo za okolje podnebje in energijo (MOPE), regionalne razvojne agencije in občine.

**Ciljne skupine:**

Prebivalci, prevozniki.

**Državna pomoč:**

Ukrep bi lahko predstavljal državno pomoč. V kolikor bi bilo ugotovljeno, da lahko predstavlja državno pomoč, se bo izvajal skladno z ustrezno shemo državnih pomoči.

* + 1. Specifični cilj: Spodbujanje trajnostne mobilnosti
       1. Ukrep: Izgradnja kolesarskih povezav v sklopu integralne turistične ponudbe

**Analiza stanja, izzivov:**

Na obmejnih problemskih območjih (OPO) so prebivalci pogosto izolirani zaradi pomanjkanja dostopnih in trajnostnih oblik mobilnosti, predvsem zaradi neurejenega kolesarskega omrežja in pomanjkanja povezav z javnim potniškim prometom (JPP). Kljub temu, da država intenzivno razvija kolesarsko omrežje, mnoga obmejna območja niso vključena v te projekte, kar še povečuje socialno izključenost in zmanjšuje kakovost življenja prebivalcev na teh območjih.

Zato je nujno zagotoviti razvoj kolesarskih povezav, ki bodo prebivalcem omogočile dostop do JPP in osnovnih storitev ter prispevale k večji mobilnosti in kakovosti bivanja. Hkrati pa lahko te povezave prispevajo k razvoju trajnostnega turizma, ki bo dolgoročno izboljšal gospodarsko sliko regij, a turizem ni primarni cilj tega ukrepa.

**Namen in cilji:**

Namen ukrepa je omogočiti prebivalcem OPO boljšo dostopnost do javnega potniškega prometa in osnovnih storitev prek razvoja kolesarskih povezav. Ukrep je zasnovan predvsem za krepitev mobilnosti prebivalcev, ki so še posebej prizadeti zaradi pomanjkanja učinkovite prometne infrastrukture.

Cilji ukrepa:

* Izboljšanje dostopnosti za prebivalce, zlasti v obmejnih in ruralnih območjih, ki nimajo dostopa do javnega prevoza;
* Povečanje uporabe trajnostnih oblik mobilnosti, kot so kolesa, za vsakodnevne potrebe prebivalcev;
* Povezovanje kolesarskih poti z javnim potniškim prometom, da se prebivalci lažje premikajo po območju;
* Krepitev kvalitete življenja prebivalcev z zmanjšanjem prometne izolacije in povečanjem mobilnosti;
* Podpora trajnostnemu razvoju regij z omogočanjem zelenih in aktivnih oblik prevoza ter dolgoročno spodbujanje turizma kot sekundarnega cilja.

Pričakovani rezultati in učinki:

* Izboljšana mobilnost za prebivalce, ki bodo imeli boljši dostop do JPP in osnovnih storitev;
* Povečana raba trajnostnih oblik prevoza, zlasti koles, kot alternativa lastnemu prevozu;
* Krepitev socialne vključenosti s preprečevanjem prometne izolacije in dostopa do ključnih točk;
* Zmanjšanje odvisnosti od avtomobilov in s tem zmanjšanje emisij toplogrednih plinov na območjih, ki so trenutno prometno izolirana;
* Spodbujanje trajnostnega turizma, ki bo dodatno podprl lokalno gospodarstvo.

Ukrep se navezuje na ostale ukrepe s področja mobilnosti.

**Predmet, aktivnosti:**

1. Prepoznavanje in načrtovanje manjkajočih kolesarskih povezav na OPO območjih, ki niso vključena v državne projekte kolesarskega omrežja;
2. Umeščanje kolesarskih poti v prostor, povezovanje z JPP, naselji in osnovnimi storitvami;
3. Gradnja kolesarskih stez in spremljajoče infrastrukture (npr. parkirišča, servisne točke, info točke);
4. Sodelovanje z lokalnimi skupnostmi in prebivalci pri oblikovanju omrežja, da se zagotovi realna potreba in učinkovitost povezav.

**Izvajanje:**

Javni razpisi, javni pozivi.

Nosilci ukrepa: Ministrstvo za okolje podnebje in energijo (MOPE), Ministrstvo za infrastrukturo (MZI), Direkcija RS za infrastrukturo (DRSI), MGTŠ, regionalne razvojne agencije (regijski centri mobilnosti).

**Ciljne skupine:**

Prebivalci, turisti.

Prejemniki sredstev (upravičenci): občine

**Državna pomoč:**

Ukrep ne predstavlja državne pomoči.

* + - 1. Ukrep: Souporaba avtomobilov, e-koles in druge oblike trajnostne mobilnosti

**Analiza stanja, izzivov:**

V obmejnih problemskih območjih in redkeje poseljenih regijah dostop do javnega prevoza ni zadostno razviti, kar povzroča težave pri mobilnosti prebivalcev, predvsem tistih, ki nimajo lastnega vozila. To vodi v visoke stroške lastništva vozil, hkrati pa se povečuje število vozil na gospodinjstvo, četudi ti avtomobili niso pogosto uporabljeni. Težava je še posebej izrazita pri starejših, mladih brez vozniškega dovoljenja in drugih ranljivih skupinah.

Souporaba avtomobilov (car sharing) predstavlja alternativo lastništvu vozil, vendar je ključno, da se razvija od spodaj navzgor, torej na način, ki temelji na potrebah in interesih lokalnih skupnosti. Prebivalci sami morajo biti vključeni v razvoj in implementacijo teh rešitev, saj je pomembno, da se pristopi k souporabi vozil in drugim oblikam trajnostne mobilnosti prilagodijo specifičnim potrebam skupnosti. Vključevanje lokalne skupnosti v proces omogoča boljše sprejemanje in prilagoditev rešitev.

Souporaba avtomobilov je značilna za številna mesta, izvedljiva pa bi bila tudi v redkeje naseljenih območjih (npr. en avtomobil na vas). Primeri dobrih praks so:

* <https://www.ita-slo.eu/sites/default/files/progetti/WP3.1.3_R8_SLO.pdf> (poglavje 2.2)
* <https://www.interregeurope.eu/policylearning/good-practices/item/942/flugs-e-carsharing/>

**Namen in cilji:**

Namen ukrepa je izboljšati mobilnost v obmejnih problemskih območjih, pri čemer se bodo ključne trajnostne rešitve razvijale na lokalni ravni. Souporaba avtomobilov je pomemben del tega procesa, vendar ni samostojen ključni ukrep, ampak se mora prilagoditi potrebam in pripravljenosti lokalnih skupnosti. Prebivalci bodo aktivno vključeni v razvoj rešitev, kar bo omogočilo uspešnejše uvajanje novih oblik mobilnosti.

Cilj ukrepa so:

* Izboljšati mobilnost prebivalcev v obmejnih problemskih območjih s poudarkom na souporabi vozil in drugih trajnostnih oblikah mobilnosti;
* Povečati dostopnost mobilnosti brez potrebe po lastništvu vozil, s tem pa zmanjšati stroške za gospodinjstva;
* Spodbujanje lokalnih iniciativ in razvoj trajnostnih prevoznih rešitev, ki se prilagajajo potrebam skupnosti;
* Povečati okoljsko trajnost, saj bodo alternative, kot so souporaba vozil, prevoz na klic in e-kolesa, zmanjšale število vozil na cesti in posledično tudi emisije.

Pričakovani rezultati in učinki so:

* Zmanjšanje števila osebnih avtomobilov, brez zmanjšanja mobilnosti prebivalcev;
* Večja dostopnost prevozov za prebivalce, ki nimajo dostopa do lastnih vozil;
* Večja fleksibilnost in izbira prevoznih možnosti, ki so prilagojene potrebam lokalnih skupnosti;
* Zmanjšanje stroškov mobilnosti za gospodinjstva, predvsem tiste, ki avtomobil uporabljajo le občasno;
* Zmanjšanje okoljske obremenitve z zmanjšanjem števila vozil na cesti in večjo uporabo električnih in trajnostnih prevoznih sredstev.

Ukrep se navezuje na ostale ukrepe s področja mobilnosti.

**Predmet, aktivnosti:**

1. Razvoj modelov souporabe avtomobilov (car sharing) v sodelovanju z lokalnimi prebivalci in občinami:

* Prvi korak je ugotoviti potrebe lokalnih prebivalcev preko ankete ali delavnic, kjer se zberejo mnenja o tem, kakšne prevozne rešitve bi potrebovali. To vključuje vprašanja o potrebah po prevozih za določene dejavnosti (npr. prevoz v službo, za nakupovanje, obisk zdravnika) ter o interesu za souporabo avtomobilov;
* Občina bo spodbudila ustvarjanje lokalnih pobud in sodelovanje prebivalcev, da se preizkusijo različne oblike souporabe vozil, kot so npr. souporaba enega avtomobila za celotno naselje ali manjša vozila za krajše razdalje. Lokalna skupnost bo ključna pri določanju, kako in kje naj se te rešitve implementirajo;
* Pomoč pri izbiri modela souporabe, ki bo za lokalno skupnost najbolj primeren, bodisi preko skupnih vozil na vas ali manjše, bolj fleksibilne rešitve (npr. električna kolesa).

1. Prevoz na klic kot alternativa javnemu prevozu, ki omogoča večjo prilagodljivost in dostopnost:

* Vzpostavitev aplikacije ali sistema za prevoz na klic, kjer prebivalci enostavno naročijo prevoz za določen čas, ko nimajo možnosti prevoza (npr. v času, ko javni prevoz ni na voljo ali ko je prevoz potreben samo za krajše razdalje);
* Povezava z obstoječimi prevoznimi storitvami, ki bodo omogočile boljšo usklajenost potreb in razpoložljivosti prevozov;
* Občina bo sodelovala z lokalnimi podjetji, ki ponujajo prevozne storitve, da omogoči dostop do prevozov na klic, ki bodo usklajeni s potrebami prebivalcev;

1. Spodbujanje uporabe električnih koles in drugih trajnostnih prevoznih sredstev:

* Nabava in souporaba električnih koles v lokalnih skupnostih, ki omogočajo enostavno in okolju prijazno mobilnost. Električna kolesa bodo primerna za kraje, kjer je prevoz na klic ali souporaba avtomobilov težko izvedljiva;
* Vzpostavitev sistemov za izposojo koles, kar bo prebivalcem omogočilo, da dostopajo do prevozov za krajše razdalje brez potrebe po avtomobilu;

1. Informiranje in ozaveščanje prebivalcev o možnostih trajnostne mobilnosti:
   * Organiziranje informativnih srečanj v lokalnih skupnostih, kjer se bodo prebivalci seznanili z možnostmi souporabe avtomobilov in drugih alternativnih oblik prevoza;
   * Izobraževalne kampanje, ki bodo pomagale pri spreminjanju obnašanja in povečanju sprejetja trajnostnih načinov prevoza. Kampanje bodo poudarjale koristi souporabe vozil, tako ekonomske kot okoljske, ter prinašale praktične informacije o tem, kako vključiti te rešitve v vsakdanji ritem življenja.

**Izvajanje:**

Dogovor med ministrstvom, občinami, regionalne razvojne agencije (regijski centri mobilnosti) pravna ureditev, ureditev financiranja.

Javni razpisi, javni pozivi, ki ga izvedejo občine.

Nosilci ukrepa: Ministrstvo za okolje podnebje in energijo (MOPE), regionalne razvojne agencije (regijski centri mobilnosti), občine.

**Ciljne skupine:**

Prebivalci.

**Državna pomoč:**

Ukrep bi lahko predstavljal državno pomoč. V kolikor bi bilo ugotovljeno, da lahko predstavlja državno pomoč, se bo izvajal skladno z ustrezno shemo državnih pomoči.

* + 1. Specifični cilj: Dostopnost do storitev
       1. Ukrep: Krepitev storitev splošnega pomena

**Analiza stanja, izzivov:**

Storitve splošnega pomena obsegajo širok spekter dejavnosti, ki jih izvajajo država in občine, in so ključne za kvaliteto življenja prebivalcev, vključno z varstvom otrok, šolstvom, zdravjem, sodstvom, javno upravo, kulturnimi dejavnostmi ter ohranjanjem zelenih površin in rekreacijskih območij. Kljub nenehnim organizacijskim spremembam in preoblikovanjem mreže ustanov na različnih območjih, še vedno obstajajo izzivi, predvsem v obmejnih in ruralnih območjih. V teh območjih so pogosto težave z dostopnostjo do nekaterih storitev, kar se lahko še poslabša z reorganizacijami. V obmejnih območjih je dostopnost storitev slabša, kar pomeni potrebo po ukrepih, ki bodo okrepili te storitve in zagotovili enako dostopnost vsem prebivalcem.

**Namen in cilji:**

Namen ukrepa je ohraniti in okrepiti mrežo storitev splošnega pomena, zlasti v obmejnih in ruralnih območjih, ter zagotoviti enakopravno dostopnost za vse prebivalce, ne glede na geografske in demografske izzive. Ker so nekatera območja zaradi nizke gostote poselitve in oddaljenosti od večjih upravnih središč še vedno slabše oskrbovana, je nujno, da se sprejmejo ukrepi za zagotavljanje boljše dostopnosti do ključnih storitev.

Cilji ukrepa:

* Zagotoviti primerno oskrbo prebivalcev z različnimi storitvami splošnega pomena, vključno z zdravjem, izobraževanjem, kulturo, javno upravo in socialnimi storitvami;
* Krepitev mreže institucij v obmejnih območjih z zmanjšanjem "sivih lis" dostopnosti do storitev;
* Zagotoviti trajnostne spremembe v organizaciji in financiranju teh storitev za prihodnost.

Pričakovani rezultati in učinki:

* Povečana dostopnost do osnovnih storitev splošnega pomena v obmejnih in drugih težko dostopnih območjih;
* Povečanje kakovosti storitev na teh območjih, kar bo prispevalo k večji enakopravnosti in kakovosti življenja prebivalcev;
* Krepitev socialne in gospodarske strukture obmejnih območij z izboljšanjem dostopa do javnih in socialnih storitev.

**Predmet, aktivnosti:**

* Opredelitev standardov dostopnosti: Določitev primerljivih standardov dostopnosti za posamezna področja storitev, z upoštevanjem specifičnih potreb obmejnih in drugih težje dostopnih območij;
* Prepoznavanje "sivih lis": Identifikacija območij z zmanjšano dostopnostjo storitev, ki niso ustrezno pokrita s trenutno infrastrukturo;
* Vzpostavitev organizacijskih struktur: Ustanovitev struktur za odpravo teh "sivih lis" na področjih zdravstva, šolstva, kulture, socialne oskrbe in drugih ključnih storitev;
* Sofinanciranje investicij: Podpora investicijam v izgradnjo in obnovo objekta, vključno s financiranjem potrebščin v vrtcih, šolah in drugih ustanovah, katerih dostopnost je zmanjšana.
* Spodbujanje podjetniških pobud: Podpora lokalnim podjetniškim pobudam, ki prispevajo k izboljšanju dostopnosti storitev ter ustvarjanju novih delovnih mest na obmejnih območjih.

**Izvajanje:**

Dogovor med ministrstvi, občinami, pravna ureditev, ureditev financiranja.

Nosilci ukrepa: Ministrstvo za javno upravo, ostala ministrstva, občine.

**Ciljne skupine:**

Prebivalci.

**Državna pomoč:**

Ukrep bi lahko predstavljal državno pomoč. V kolikor bi bilo ugotovljeno, da lahko predstavlja državno pomoč, se bo izvajal skladno z ustrezno shemo državnih pomoči.

* + - 1. Ukrep: Krepitev oskrbnih storitev

**Analiza stanja, izzivov:**

Na obmejnih problemskih območjih so še vedno prisotne vrzeli v dostopnosti do ključnih oskrbnih storitev, kot so:

* Knjižnice, lekarne, banke, bankomati, pošte, kulturne ustanove, trgovine, servisne storitve.;
* Kljub zadovoljstvu prebivalcev z oskrbo z vodo, električno energijo in odvozom odpadkov, raziskave (vključno z anketami po gospodinjstvih) kažejo, da so prebivalci najbolj nezadovoljni na področju javnega potniškega prometa, dostopa do trgovin z živili in bančnih storitev;
* Skrivene vrzeli so še posebej očitne na področju dostopnosti do bančnih storitev, lekarniških storitev in trgovin z živili, kjer je dostopnost pogosto zmanjšana;

V zadnjih letih se mreža oskrbnih storitev, vključno s poštami, bankami in trgovinami, krči, kar še dodatno zmanjšuje dostopnost za prebivalce manjših naselij in ruralnih območij. To vodi v povečanje razvojnih razlik med urbanimi in ruralnimi območji. Pomembno je, da se sprejmejo ukrepi, ki bodo okrepili te storitve v obmejnih območjih in zmanjšali te razlike.

**Namen in cilji:**

Namen ukrepa je ohranjanje in krepitev mreže oskrbnih storitev v obmejnih problemskih območjih, da bi se zagotovila enaka dostopnost do ključnih storitev za vse prebivalce teh območij.

Cilj ukrepa so:

* Zagotoviti boljši dostop do oskrbnih storitev (knjižnice, lekarne, banke, pošte, trgovine, itd.).;
* Okrepiti prisotnost in delovanje ključnih oskrbnih storitev v obmejnih območjih, kjer so dostopnost in kakovost storitev pogosto slabši;

Pričakovani rezultati in učinki:

* Povečana dostopnost do ključnih oskrbnih storitev bo zmanjšala razvojne razlike med urbanimi in ruralnimi območji;
* Izboljšanje kakovosti življenja prebivalcev, predvsem v obmejnih območjih, ter zmanjšanje odseljevanja zaradi večje privlačnosti teh območij;
* Krepitev lokalne gospodarske aktivnosti in socialne kohezije.

Ukrep se neposredno povezuje z širšim razvojem storitev splošnega pomena in povečanim poudarkom na IKT infrastrukturi za boljšo povezanost in dostopnost.

**Predmet, aktivnosti:**

1. Opredelitev standardov primerne dostopnosti: Določitev minimalnih standardov za dostopnost oskrbnih storitev, ob upoštevanju specifičnih potreb obmejnih območij;
2. Opredelitev sivih lis: Identifikacija območij z nezadostno dostopnostjo do ključnih oskrbnih storitev, kot so pošte, banke, lekarne in trgovine;
3. Vzpostavitev mehanizmov spodbujanja ponudnikov: Implementacija subvencij in sofinanciranja za ponudnike oskrbnih storitev na območjih z nezadostno dostopnostjo, kar vključuje podporo za odprtje novih poslovalnic, izboljšanje obstoječe infrastrukture ter razvoj novih storitev v območjih z zmanjšano dostopnostjo.

**Izvajanje:**

Dogovor med ministrstvi, regionalnimi razvojnimi agencijami in občinami, pravna ureditev, ureditev financiranja.

Javni razpisi, javni pozivi.

Nosilci ukrepa: Ministrstvo za gospodarstvo, turizem in šport (MGTŠ), Ministrstvo za zdravje (MZ), Ministrstvo za finance (MF) in druga ministrstva, regionalne razvojne agencije in občine.

**Ciljne skupine:**

Prebivalci, Izvajalci/ponudniki storitev.

**Državna pomoč:**

Ukrep lahko predstavlja državno pomoč.

* + - 1. Ukrep: Enotni distribucijski centri

**Analiza stanja, izzivov:**

V obmejnih problemskih območjih so prebivalci, še posebej starejši, pogosto soočeni s težavami pri dostopu do trgovin, poštnih storitev in drugih osnovnih oskrbnih storitev, saj so trgovine in pošte pogosto koncentrirane v občinskih središčih, do katerih imajo težji dostop. Dodatni izziv predstavlja ukinjanje nekaterih storitev, kot so pošte in manjše trgovine.

Vzporedno z vse večjim porastom spletnega nakupovanja, se pogosto pojavi potreba po rešitvah, ki bodo omogočile dostopnost osnovnih življenjskih potrebščin in drugih storitev na lokalni ravni. Vzpostavitev mikro-logističnih centrov, ki združujejo različne storitve, kot so dostava poštnih pošiljk, spletni nakupi in celo knjižnična storitev, bi lahko pripomogla k izboljšanju dostopnosti do teh storitev za prebivalce obmejnih območij.

Namen ukrepa je zato povezan z združevanjem različnih storitev v enoten distribucijski center, ki bi omogočal dostop do širokega spektra osnovnih potrebščin ter drugih storitev, kot so zdravila in knjižni izposoji, s pomočjo digitalnih in analognih rešitev.

**Namen in cilji:**

Namen ukrepa je izboljšanje dostopa do osnovnih življenjskih potrebščin in ključnih storitev v obmejnih problemskih območjih. Mikro-logistični centri bi na enostaven način povezali storitve, kot so poštne storitve, spletni nakupi, lekarniške storitve in knjižnice, ter omogočili lažji dostop do teh storitev za prebivalce, zlasti starejše, ki imajo omejen dostop do večjih mestnih središč.

Cilji ukrepa:

* Izboljšati dostop do osnovnih življenjskih potrebščin in drugih potrebščin v obmejnih območjih;
* Zagotoviti ohranitev in dolgoročno vzdržnost storitev, ki se združujejo v enoten distribucijski center;
* Povečati kakovost življenja prebivalcev s povečanjem dostopnosti do osnovnih storitev.

Pričakovani rezultati in učinki so:

* Izboljšana oskrba prebivalcev v obmejnih problemskih območjih, predvsem tistih z omejenim dostopom do storitev;
* Ohranjanje in izboljšanje obstoječih storitev, ki bodo omogočile rentabilnost in dolgoročni obstanek storitev v teh območjih;
* Povečanje zadovoljstva prebivalcev zaradi večje dostopnosti osnovnih potrebščin in storitev, kot so zdravila in knjižnice.

Ukrep prispeva k reševanju težav, povezanih z dostopnostjo storitev v manj poseljenih in obmejnih območjih, ter vključuje nove, digitalizirane možnosti za nakupovanje in dostavo.

**Predmet, aktivnosti:**

1. Izoblikovanje mikro-logističnega centra:

* Oblikovanje centra, ki bo omogočal združitev različnih storitev, kot so poštne storitve, spletni nakupi, dostava življenjskih potrebščin in dostop do drugih kulturnih in zdravniških storitev.

1. Vzpostavitev mreže institucij, ki bi pri tem sodelovale:

* Identifikacija partnerjev, kot so trgovske verige, pošta, lekarne, knjižnice, ki bi sodelovali v tem projektu.

1. Promocija nove storitve:

* Oblikovanje promocijske kampanje, ki bo prebivalce obveščala o novih možnostih, ki jih ponuja mikro-logistični center, in kako bodo te storitve izboljšale njihov dostop do potrebščin.

1. Zagon nove storitve:

* Začetek izvajanja storitve z vključenimi prvimi uporabniki in testiranjem dostopnosti storitev, vključno z dostavo naročenih izdelkov.

**Izvajanje:**

Dogovor med ministrstvi, občinami, pravna ureditev, ureditev financiranja.

Nosilci ukrepa: Ministrstvo za gospodarstvo turizem in šport, druga ministrstva, regionalne razvojne agencije in občine.

**Ciljne skupine:**

Prebivalci.

**Državna pomoč:**

Ukrep bi lahko predstavljal državno pomoč. V kolikor bi bilo ugotovljeno, da lahko predstavlja državno pomoč, se bo izvajal skladno z ustrezno shemo državnih pomoči.

* + 1. Specifični cilj: IKT infrastruktura
    2. Ukrep: IKT infrastruktura – izboljšanje pokritosti območij s širokopasovnim dostopom do interneta

**Analiza stanja in izzivov**

Obmejne problemske občine so v primerjavi z drugimi območji slabše pokrite s širokopasovnim internetom, predvsem v tistih predelih, kjer še ni zgrajena širokopasovna infrastruktura ali pa ni tržnega interesa za njeno gradnjo. Po podatkih razpisov GOŠO5, izvedenih v letu 2021, so obmejne občine znatno slabše opremljene s širokopasovnim dostopom. Delež gospodinjstev brez dostopa do širokopasovnega omrežja je v teh območjih 5,4 %, medtem ko v drugih občinah ta številka znaša 1,6 %.

Zaradi pomanjkanja tržnega interesa za širitev širokopasovnih omrežij v obmejnih območjih, ostajajo ta območja brez ustrezne digitalne povezljivosti, kar onemogoča dostop do številnih digitalnih storitev in omejuje digitalno vključenost prebivalcev teh območij.

Podatki iz razpisov in aktivnosti Ministrstva za digitalno preobrazbo kažejo, da so v obmejnih problemskih območjih nujno potrebni ukrepi za zagotavljanje dostopa do širokopasovnega interneta, kar je ključnega pomena za razvoj teh območij, izboljšanje dostopa do informacij in povečanje kakovosti življenja prebivalcev.

**Namen in cilji**

Namen ukrepa je izboljšati dostop do širokopasovnih elektronskih komunikacijskih storitev v obmejnih problemskih občinah na območjih, kjer širokopasovna infrastruktura še ni zgrajena, hkrati pa ni tržnega interesa za njeno gradnjo.

Cilj ukrepa je zagotoviti širokopasovni dostop do interneta na teh območjih z izgradnjo in izboljšanjem infrastrukture, kar bo pripomoglo k zmanjšanju digitalne ločnice med obmejnimi območji in ostalim delom države.

Pričakovani rezultati in učinki:

* Izboljšana dostopnost do širokopasovnega omrežja: S širjenjem širokopasovnih omrežij bodo prebivalci obmejnih območij pridobili enakovreden dostop do interneta in drugih digitalnih storitev;
* Odpravljanje belih lis: Ukrep bo prispeval k odpravi "belih lis", kjer ni dostopa do širokopasovnega interneta, ter omogočil boljšo digitalno vključenost prebivalcev teh območij.
* Povečanje digitalne povezanosti: Dostop do hitrega interneta bo omogočil večje možnosti za digitalno učenje, delo na daljavo, dostop do e-zdravja in drugih ključnih digitalnih storitev.

**Predmet, aktivnosti**

* Nakup in gradnja širokopasovne infrastrukture: Pomeni gradnjo pasivne infrastrukture, kot so optična omrežja (hrbtenična in dostopovna omrežja), vključno z opremo, kot so kabli, spojna oprema, delilniki, in potrebna gradbena dela (izvedba gradbenih, obrtniških in instalacijskih del, projektna in investicijska dokumentacija);
* Oprema za širokopasovno infrastrukturo: Oprema za dostopovna omrežja, aktivna oprema na centralnih točkah omrežja, ki omogoča delovanje visokohitrostnih omrežij;
* Podpora za širitev širokopasovne infrastrukture: Vključuje sofinanciranje in subvencioniranje gradnje infrastrukture na območjih, kjer tržni interes ni prisoten. Ukrep se navezuje na obstoječe strategije in razpise, kot sta GOŠO5 ter razpisi Ministrstva za digitalno preobrazbo in Ministrstva za javno upravo.

**Izvajanje**

Javni razpisi/javni pozivi.

Nosilci ukrepa: Ministrstvo za digitalno preobrazbo (MDP) in občine.

**Ciljne skupine**

Operaterji elektronskih komunikacij, občine, prebivalci.

**Državna pomoč**

Ukrep bi lahko predstavljal državno pomoč. V kolikor bi bilo ugotovljeno, da lahko predstavlja državno pomoč, se bo izvajal skladno z ustrezno shemo državnih pomoči.

* 1. Splošni cilj: Izboljšanje gospodarskega stanja

Splošni cilj programa Izboljšanje gospodarskega stanja dosegamo z opredeljenimi ukrepi v nadaljevanju v okviru sledečih specifičnih ciljev:

* Spodbujanje investicij podjetij, produktivnosti in ustvarjanje novih delovnih mest;
* Spodbujanje razvoja človeških virov;
* Spodbujanje socialnega podjetništva in zadružništva;
* Podporno okolje za podjetništvo in promocija OPO za spodbujanje gospodarskega razvoja;
* Spodbujanje razvoja turizma.
  + 1. Specifični cilj: Spodbujanje investicij podjetij, produktivnosti in ustvarjanje novih delovnih mest
    2. Ukrep: Spodbujanje začetnih investicij

**Analiza stanja in izzivov**

Gospodarski kazalniki v obmejnih problemskih občinah (OPO) so na splošno slabši, kar je posledica nizke koncentracije podjetij, predvsem v manj razvitih območjih. Na OPO se soočamo z visoko stopnjo brezposelnosti, še posebej med mladimi, nizko dodano vrednostjo proizvodnje ter omejenimi možnostmi za financiranje novih investicij. Podjetja na teh območjih se pogosto srečujejo s težavami pri rasti in razvoju, kar vpliva na gospodarsko moč in splošno konkurenčnost teh območij.

Vendar pa so podjetja, ki delujejo na teh območjih, pomemben dejavnik zaposlovanja in so ključna za prestrukturiranje in trajnostni razvoj, kar zahteva vlaganja v nove tehnologije, razširitev dejavnosti ter izboljšanje produktivnosti. Z dosego višje produktivnosti, večje konkurenčnosti in digitalizacije bodo podjetja na OPO imela priložnost za ustvarjanje novih delovnih mest z višjo dodano vrednostjo, s tem pa povečanje stabilnosti in rasti gospodarstva.

Ukrep je v preteklosti, zlasti na območjih z visoko brezposelnostjo in v Pomurju, pokazal pozitivne učinke, zato se nadalje usmerja v podporo začetnim investicijam in prestrukturiranju gospodarstva.

**Namen in cilji**

Namen ukrepa je spodbuditi podjetja na obmejnih problemskih območjih k izvedbi začetnih investicij, s ciljem prestrukturiranja gospodarstva, spodbujanja tehnoloških in netehnoloških inovacij ter povečanja produktivnosti podjetij. Ključni cilj je tudi izboljšanje konkurenčnosti, povečanje dodane vrednosti na zaposlenega ter ohranjanje in ustvarjanje novih delovnih mest.

Z namenom povečanja produktivnosti, konkurenčnosti in povečanja dodane vrednosti na zaposlenega se v skladu z Zakonom o spodbujanju investicij dodeljujejo spodbude na podlagi javnega razpisa za spodbujanje investicij in na podlagi neposredne vloge investitorjev za dodeljevanje investicijskih spodbud. Na nacionalni ravni je mogoče ugotoviti, da se največ investitorjev odloča za izvedbo začetnih investicij na območjih z višjo stopnjo gospodarske razvitosti. Z namenom spodbujanja čim bolj uravnoteženega razvoja regij in ob zavedanju, da podjetja na obmejnih problemskih območjih ne ustvarjajo dovolj akumulacije za nova vlaganja in zaposlujejo pretežno lokalno prebivalstvo, se investitorjem na obmejnih problemskih območjih v okviru ocenjevanja vlog dodeli večje število točk, kar vpliva na višino dodeljene spodbude.

Cilji ukrepa:

* Spodbujanje začetnih investicij podjetij na OPO;
* Ustvarjanje novih delovnih mest in ohranitev obstoječih;
* Prestrukturiranje gospodarstva na obmejnih območjih;
* Razvijanje novih izdelkov, tehnologij, storitev in inovacij;
* Spodbujanje investicij na degradiranih območjih ter v poslovnih conah;
* Povečanje produktivnosti podjetij ob sočasni trajnosti, digitalizaciji poslovanja ter dekarbonizaciji;
* Višja dodana vrednost produktov in storitev v slovenskem izvozu ter krepitev pozicioniranja slovenskih podjetij v globalnih verigah vrednosti;
* Ustvarjanje delovnih mest z višjo dodano vrednostjo in podporo regionalnemu uravnoteženemu razvoju;
* Krepitev globalnih in lokalnih verig vrednosti.

Pričakovani rezultati in učinki:

* Povečanje števila delovnih mest: Spodbujanje investicij bo pripomoglo k ustvarjanju novih delovnih mest, predvsem v podjetjih, ki bodo koristila investicijske spodbude;
* Povečanje produktivnosti: Podjetja na OPO bodo s podporo ukrepa povečala svojo produktivnost, kar bo pripomoglo k višji dodani vrednosti na zaposlenega;
* Povečanje kvalifikacij: Spodbujanje rasti podjetij bo povečalo število visokokvalificiranih delovnih mest, kar bo pripomoglo k večji konkurenčnosti gospodarstva na teh območjih;
* Zmanjšanje zaostanka v gospodarski moči: Z vlaganjem v tehnologije, inovacije in digitalizacijo se bo zmanjšal zaostanek neto dodane vrednosti na zaposlenega v podjetjih na OPO v primerjavi s slovenskim povprečjem;
* Regionalna uravnoteženost: Ukrep bo prispeval k uravnoteženemu razvoju vseh slovenskih regij, saj se investicije usmerjajo v manj razvite obmejna in ruralna območja

Izvedba ukrepa je pomembna za vse tipe OPO.

**Predmet, aktivnosti**

Sofinanciranje nabave opredmetenih in neopredmetenih osnovnih sredstev ter drugih aktivnosti, ki prispevajo k začetnim investicijam, s ciljem spodbujanja rasti podjetij na OPO. To vključuje:

* Nabava opreme in tehnologij: Sofinanciranje nabave opreme za izboljšanje proizvodnih procesov, tehnološke posodobitve in digitalizacijo poslovanja;
* Inovacije in raziskave: Spodbujanje podjetij k izvajanju raziskav in razvoja novih izdelkov ter storitev, kar povečuje konkurenčnost in dodano vrednost;
* Razširitev in prenova proizvodnih kapacitet: Investicije v širitev proizvodnih zmogljivosti, modernizacijo obstoječih proizvodnih linij in vlaganja v infrastrukturo za dolgoročno rast;
* Investicije v zeleni in digitalni prehod: Podpora podjetjem pri prehodu na trajnostne in digitalne poslovne modele, vključno z uporabo obnovljivih virov energije in zmanjševanjem ogljičnega odtisa.

**Izvajanje**

Javni razpisi, javni pozivi.

Nosilci in izvajalci ukrepa so MKRR, MGTŠ in izvajalske institucije SRRS, SPS ter SPIRIT Slovenija. Raven izvedbe je nacionalna oziroma na OPO.

Izvedba ukrepa in podprtih projektov se lahko kombinira z različnimi nepovratnimi in povratnimi viri financiranja ter z vsebino drugih ukrepov programa.

**Ciljne skupine**

Mikro, mala, srednja in velika podjetja ter samostojni podjetniki, vključno z zadrugami in socialnimi podjetji.

**Državna pomoč**

Ukrep predstavlja državno pomoč. Pred pričetkom izvajanja bo priglašena ustrezna shema državnih pomoči.

* + 1. Ukrep: Subvencije za zagon podjetij

**Analiza stanja in izzivov**

Na obmejnih problemskih območjih (OPO) je gospodarska aktivnost na splošno šibka. Prevladujeta nizka raven podjetniške aktivnosti ter visoka brezposelnost, še posebej med mladimi. Občine se soočajo z nizkim številom poslovnih subjektov na 1000 prebivalcev, kar omejuje možnosti za trajnostni lokalni razvoj, ustvarjanje novih delovnih mest ter dvig splošne blaginje.

Zagon novih podjetij je pogosto oviran zaradi pomanjkanja začetnega kapitala, slabšega dostopa do financiranja ter omejene podjetniške podpore in mentorstva. Na teh območjih pogosto primanjkuje podpornega okolja za podjetnike, kar vodi v visoko stopnjo "umrljivosti" podjetij v začetnem obdobju njihovega poslovanja.

Pretekle izkušnje, predvsem z ukrepi v Pomurju in na drugih problemskih območjih, so pokazale, da je ukrep subvencioniranja zagona podjetij učinkovit pri krepitvi podjetniške dinamike in zmanjševanju razvojnega zaostanka.

**Namen in cilji**

Namen ukrepa je spodbuditi nastajanje novih podjetij ter ponovni zagon podjetij z nepovratnimi sredstvi, ki so namenjena kritju začetnih stroškov poslovanja in razvoju podjetniških idej. Ukrep spodbuja prenos podjetniških idej v tržno uspešne podjeme ter razvoj podjetij z rastnim potencialom, še posebej na področjih, ki prispevajo k večji dodani vrednosti, digitalizaciji in trajnostnemu prehodu.

Cilj ukrepa:

* Spodbujanje zagona novih podjetij in ponovnega zagona obstoječih podjetij;
* Spodbujanje samozaposlovanja in zaposlovanja v novoustanovljenih podjetjih;
* Razvoj tržno uspešnih podjetniških idej in njihova komercializacija;
* Povečanje konkurenčnosti gospodarstva na OPO;
* Znižanje razvojnega zaostanka in povečanje produktivnosti gospodarstva;
* Krepitev podjetij z rastnim potencialom, zlasti v smeri višje dodane vrednosti in digitalnega preboja.

Cilji javnih razpisov, doseženih po preteku treh let od odobritve:

* Večina podprtih podjetij uspešno posluje, zaposluje in ustvarja prihodke;
* Nekatera podprta podjetja pridobijo strateške investitorje ali vlagatelje tveganega kapitala.

Pričakovani rezultati in učinki:

* Povečanje števila novoustanovljenih podjetij;
* Ustvarjanje novih delovnih mest in samozaposlitev;
* Zmanjšanje razkoraka v dodani vrednosti na zaposlenega v primerjavi z nacionalnim povprečjem;
* Dvigi produktivnosti v podprtih podjetjih.

**Predmet, aktivnosti**

Sofinanciranje stroškov poslovanja podjetij (vsi stroški namenjeni zagonu, rasti in razvoju podjetja) in/ali drugih aktivnosti oziroma stroškov v skladu z uredbo o dodeljevanju regionalnih državnih pomoči oziroma skladno z drugimi uredbami po pravilu »de minimis«.

Upravičena aktivnost in strošek je tudi kritje rizikov in izvajanje ukrepa.

**Izvajanje**

Ukrep se bo izvajal z javnimi razpisi za subvencije za zagon podjetij.

Nosilec in izvajalec ukrepa je MKRR oziroma izvajalski instituciji SPS ali SRRS. Raven izvedbe je nacionalna oziroma na OPO.

Izvedba ukrepa in podprtih projektov se lahko kombinira z različnimi nepovratnimi in povratnimi viri financiranja ter z vsebino drugih ukrepov programa.

**Ciljne skupine**

Mikro, mala, srednje velika podjetja ter samostojni podjetniki, vključno z zadrugami in socialnimi podjetji.

**Državna pomoč**

Ukrep predstavlja državno pomoč. Pred pričetkom izvajanja bo priglašena ustrezna shema državnih pomoči.

* + 1. Ukrep: Krediti za projekte podjetij

**Analiza stanja in izzivov**

Na OPO so gospodarski kazalniki zelo slabi. V tipih 1 2 izstopajo še nizka vrednost BDV in nizka dohodnina na prebivalca, visoka stopnja brezposelnosti med mladimi in majhno število delovnih mest na število delovno aktivnega prebivalstva. V tipih 3 in 4 se spopadajo z razvojnim izzivom nizkega števila poslovnih subjektov na 1000 prebivalcev, visoko stopnjo brezposelnosti in nizko ravnjo podjetniške aktivnosti. Podjetja imajo nizko dodano vrednost in velike težave s financiranjem poslovne dejavnosti. V letu 2018 je na OPO delovala dobra desetina slovenskih gospodarskih družb, v katerih je bila zaposlena tudi dobra desetina delavcev. Večinoma je izvozno usmerjenih, saj so več kot polovico prihodkov ustvarili na tujem trgu. Dodana vrednost na zaposlenega v OPO je za 15 % nižja kot v notranjosti Slovenije oziroma v slovenskem povprečju, prav tako so plače na zaposlenega za okoli 10 % nižje.

Ukrep se je tako na na nacionalni ravni kakor tudi na problemskih območjih z visoko brezposelnostjo in v Pomurju izkazal za uspešnega.

**Namen in cilji**

Namen ukrepa je neposredno zagotavljanje ugodnih virov financiranja MSP in velikim podjetjem, vključno z zadrugami in socialnimi podjetji.

Ukrep rešuje problem likvidnosti in dostopnosti do virov financiranja ter zmanjšuje regionalne razlike v razvoju MSP in velikih podjetij. Poleg izboljšanja gospodarskih kazalnikov ukrep predvideva tudi prednostno financiranje projektov, ki so v skladu s prednostnimi nalogami Evropske Unije, torej so trajnostno naravnani (energetska in snovna učinkovitost, krepitev dobavnih verig) ter usmerjeni v avtomatizacijo in digitalizacijo. Spodbude bodo namenjene tudi zadrugam kot ključnim deležnikom kratkih dobavnih verig in socialnim podjetjem, ki s svojim delovanjem doprinašajo k inovativnemu reševanju socialnih, gospodarskih, okoljskih in družbenih problemov ter zagotavljajo delovna mesta in socialno vključenost ranljivih skupin.

Cilj ukrepa:

* ohranjanje in ustvarjanje novih delovnih mest,
* zmanjšanje razvojnega zaostanka OPO in spodbujanje konkurenčnosti gospodarstva,
* uvedba novih tehnlogij, produktov in storitev,
* izboljšanje produktivnosti in konkurenčnega položaja podjetij,
* prvenstveno razvoj že nekaj časa delujočih podjetij, vključno z zadrugami in socialnimi podjetji na OPO,
* prvenstveno spodbujanje avtomatizacije in digitalizacije procesov v podjetjih,
* dvig trajnostno naravnanih dejavnosti podjetij s povečanjem energetske in snovne učinkovitosti ter trajnostne mobilnosti podjetja,
* krepitev konkurenčnega položaja podjetij s povezovanjem z drugimi členi v dobavni verigi, kar bo krepilo sodelovanje in sinergije med njimi,
* izboljšanje dostopa podjetij do ugodnih virov dolžniškega financiranja,
* podpora investicijam, ki kombinirajo povratne in nepovratne vire za izvedbo projektov.

Pričakovani rezultati in učinki:

* število na novo ustvarjenih delovnih mest v podjetjih,
* zmanjšanje zaostanka neto dodane vrednosti na zaposlenega za slovenskim povprečjem,
* povečanje prihodkov iz dejavnosti podjetij,
* zmanjšanje regionalnih razlik v razvitosti.

**Predmet, aktivnosti:**

* sofinanciranje stroškov poslovanja podjetij,
* investicije v nepremičnine (npr. nakup poslovnih zgradb/drugih poslovnih prostorov s pripadajočimi zemljišči, gradnja/adaptacija poslovnih zgradb/drugih poslovnih prostorov, urejanje poslovnih zemljišč),
* oprema in druga opredmetena sredstva (npr. oprema, delovni stroji),
* neopredmetena sredstva (npr. programska oprema, patenti, licence, blagovne znamke),
* stroški obratnih sredstev, povezanih z izvedbo projekta (npr. administrativni strošek, strošek materiala, strošek zunanjih izvajalcev, stroški dela, stroški izobraževanj in svetovanj ter drugi operativni stroški),
* stroški poslovnih dokumentacij za izvedbo investicij oziroma Oblikovanje poslovnih strategij,
* druge aktivnosti oziroma Stroški v skladu z uredbo o dodeljevanju regionalnih državnih pomoči oziroma skladno z drugimi uredbami po pravilu »de minimis«.

Upravičena aktivnost in strošek je tudi kritje rizikov in izvajanje ukrepa.

**Izvajanje:**

Ukrep se bo izvajal z javnimi razpisi za:

* mikrokredite (za manjše investicije in tekoče poslovanje) in/ali
* razvojne kredite za projekte podjetij.

Nosilec in izvajalec ukrepa je MKRR oziromaizvajalski instituciji SRRS in SPS. Raven izvedbe je nacionalna oziroma Na OPO.

Izvedba ukrepa in podprtih projektov se lahko kombinira z različnimi nepovratnimi in povratnimi viri financiranja ter z vsebino drugih ukrepov programa.

**Ciljne skupine**

Mikro, mala, srednja in velika podjetja, samostojni podjetniki, vključno z zadrugami in socialnimi podjetji.

**Državna pomoč**

Ukrep predstavlja državno pomoč. Pred pričetkom izvajanja bo priglašena ustrezna shema državnih pomoči.

***Mikrokrediti***

Namen javnih razpisov za mikrokredite je izboljšanje dostopnosti do virov financiranja z neposrednim zagotavljanjem ugodnih virov financiranja MSP za projekte podjetij oziroma Financiranje rasti in razvoja, tekočega poslovanja in investicijskih vlaganj. Namenjeni so manjšim investicijam.

Cilji javnih razpisov za mikrokredite:

* ohranitev delovnih mest,
* spodbujanje novih delovnih mest,
* spodbujanje konkurenčnosti gospodarstva posamezne regije.

Najvišji znesek kredita znaša 25.000 EUR.

Podrobnejše podprte aktivnosti, pogoji in merila bodo določeni v javnih razpisih.

***Razvojni krediti za projekte podjetij***

Namen javnih razpisov za ugodne razvojne kredite je reševanje problemov likvidnosti in dostopnosti do virov financiranja. Predvideno je prednostno financiranje projektov, ki so v skladu s prednostnimi nalogami Evropske Unije, torej so trajnostno naravnani (energetska in snovna učinkovitost, krepitev dobavnih verig) ter usmerjeni v avtomatizacijo in digitalizacijo.

Splošni cilji javnih razpisov za ugodne razvojne kredite so ohranjanje in ustvarjanje novih delovnih mest, zmanjšanje razvojnega zaostanka OPO ter spodbujanje konkurenčnost gospodarstva.

Podrobnejše podporte aktivnosti, pogoji in merila bodo določeni v javnih razpisih.

* + - 1. Ukrep: Garancije za zavarovanje bančnih kreditov s subvencijo obrestne mere

**Analiza stanja, izzivov:**

Na obmejnih problemskih območjih (OPO) so gospodarski kazalniki slabi. Prevladujeta visoka stopnja brezposelnosti in nizka raven podjetniške aktivnosti, podjetja imajo težave z ustvarjanjem visoke dodane vrednosti, pogosto pa se soočajo tudi z likvidnostnimi težavami in težavami pri financiranju poslovanja. Kljub temu pa je nekaj podjetij na OPO uspešnih, saj so večinoma izvozno usmerjena, vendar le za eno desetino slovenskih gospodarskih družb, ki zaposlujejo podobno razmerje zaposlenih. To pomeni, da so podjetja pogosto premajhna ali slabo kapitalizirana, kar omejuje njihovo sposobnost za večje naložbe in razvoj.

Na OPO je dodana vrednost na zaposlenega za približno 15 % nižja kot v preostali Sloveniji, plače pa so za okoli 10 % nižje. Kljub temu pa obstaja velik potencial za rast, če se odprejo možnosti za večje investicije in boljši dostop do financiranja. Ukrep, ki vključuje garancije za zavarovanje bančnih kreditov in subvencionirane obrestne mere, je namenjen reševanju težav likvidnosti ter omogočanju večjih investicij in rasti podjetij na teh območjih.

**Namen in cilji:**

Namen ukrepa je spodbujanje rasti podjetij na OPO z zagotavljanjem ugodnih virov financiranja, predvsem za mikro, mala in srednje velika podjetja, preko bančnih kreditov, ki so delno zavarovani z izdanimi garancijami in podprti s subvencioniranimi obrestnimi merami.

Cilj ukrepa so:

* Spodbujanje obsega investicij podjetij na OPO, zlasti v podjetja, ki imajo potencial za povečanje produktivnosti in konkurenčnosti;
* Ustvarjanje novih delovnih mest in spodbujanje zaposlovanja v podjetjih na teh območjih;
* Zmanjšanje razvojnega zaostanka OPO in spodbujanje konkurenčnosti gospodarskih sektorjev;
* Izboljšanje dostopa MSP do ugodnih virov financiranja, kar omogoča podjetjem lažji dostop do potrebnih sredstev za razvoj in inovacije.

Pričakovani rezultati in učinki so:

* Povečanje števila novo ustvarjenih delovnih mest v podprtih podjetjih, kar bo pozitivno vplivalo na lokalno brezposelnost;
* Zmanjšanje razkoraka v neto dodani vrednosti na zaposlenega v primerjavi s povprečjem v Sloveniji, s poudarkom na dvigu produktivnosti;
* Povečanje prihodkov podjetij zaradi rasti obsega poslovanja in novih investicij, kar pripomore k večji konkurenčnosti podjetij na domačem in tujem trgu.

**Predmet, aktivnosti:**

Sofinanciranje stroškov poslovanja podjetij

**Izvajanje:**

Javni razpisi, javni pozivi.

Nosilca ukrepa je ta MGTŠ in MKRR oz. njegove izvajalske institucije SPS in SRRS.

**Ciljne skupine:**

Mikro, mala in srednja velika podjetja, samostojni podjetniki,…

**Državna pomoč:**

Ukrep predstavlja državno pomoč.

* + 1. Specifični cilj: Spodbujanje razvoja človeških virov
       1. Ukrep: Projektno sofinanciranje vključevanja diplomantov v delo na razvojnih projektih podjetij

**Analiza stanja in izzivov**

Pomanjkanje delovnih mest za diplomante v OPO in izseljevanje mladih. Izstopa visoka stopnja brezposelnosti med mladimi in majhno število delovnih mest na število delovno aktivnega prebivalstva.

Ukrep se je izvajal na območju Pomurja. Na OPO v Pomurju je registriranih 38,37 % vseh podjetij v Pomurju. Na območju OPO je 44,93 % vseh brezposelnih mladih v regiji (starih od 15 do 29 let).

**Namen in cilji**

Namen ukrepa je spodbujanje zaposlovanja diplomantov v podjetjih, ki delujejo na OPO.

Ukrep je namenjen podjetjem na območju izvajanja programa OPO in bo sofinanciral delo diplomantov (nepovratna sredstva) visokošolskega, univerzitetnega in podiplomskega študija, ki bodo v obliki projektno naravnanega dela v podjetjih na OPO pomagali pri razvoju inovativnih izdelkov, procesov in storitev, s katerimi določeno podjetje želi prodreti na trg in izboljšati učinkovitost in dobičkonosnost svojega poslovanja. Diplomant ima lahko prijavljeno stalno prebivališče tudi izven območja OPO, vendar mora delo opravljati na lokaciji podjetja v OPO.

Cilj ukrepa:

* povečanje deleža zaposlovanja diplomantov visokošolskega, univerzitetnega in podiplomskega študija v podjetjih na OPO,
* ustvarjanje razmer za trajno vključevanje izobraženih prebivalcev, živečih v OPO, v domača podjetja.

**Predmet, aktivnosti**

Sofinanciranje projektnega dela diplomantov (nepovratna sredstva) visokošolskega, univerzitetnega in podiplomskega študija in/ali drugih aktivnosti oziroma stroškov v skladu z uredbo o dodeljevanju regionalnih državnih pomoči.

Upravičena aktivnost in strošek je tudi kritje rizikov in izvajanje ukrepa.

**Izvajanje**

Javni razpis za podjetja in javni poziv za diplomante.

Nosilec ukrepa je MKRR, izvajalci MKRR in RRA-ji. Raven izvedbe je nacionalna in regionalna.

**Ciljne skupine**

Podjetja, diplomanti.

**Državna pomoč**

Ukrep predstavlja državno pomoč. Pred pričetkom izvajanja bo priglašena ustrezna shema državnih pomoči.

* + - 1. Ukrep: Regijska štipendijska shema

**Analiza stanja, izzivov:**

Obmejna problemska območja (OPO) se soočajo z visoko stopnjo brezposelnosti, zlasti med mladimi, ter omejenimi možnostmi zaposlovanja diplomantov. Na teh območjih so pogosto prisotne strukturne težave na trgu dela, vključno z nizko izobrazbeno strukturo in pomanjkanjem ustrezno usposobljenih kadrov. Poleg tega je v nekaterih območjih prisoten tudi visok nivo odseljevanja mladih, kar še dodatno poslabša razmere. Zakon o štipendiranju in Zakon o spodbujanju regionalnega razvoja (ZSRR-2) sta osnova za oblikovanje regijskih štipendijskih shem, ki omogočajo usklajevanje potreb po kadrih s potrebami podjetij ter spodbujajo vračanje in zadrževanje mladih strokovnjakov v obmejnih problemskih območjih.

**Namen in cilji:**

Namen ukrepa je spodbuditi zaposlovanje diplomantov visokošolskih, univerzitetnih in podiplomskih študijskih programov v podjetjih na obmejnih problemskih območjih. Ukrep omogoča usklajevanje potreb po kadrih z izobraževalnimi potrebščinami in spodbuja povezovanje izobraževalnih ustanov z lokalnimi podjetji, kar prispeva k zmanjševanju odseljevanja mladih ter k boljši izobrazbeni in kadrovski strukturi teh območij.

Specifični cilji ukrepa so:

* Usmerjanje štipendij na območja z visoko brezposelnostjo mladih;
* Spodbujanje vračanja diplomantov in ohranjanje mladih kadrov v regiji;
* Zniževanje strukturne brezposelnosti in izboljšanje kadrovske baze podjetij na OPO;
* Krepitev povezave med izobraževanjem in potrebami trga dela v obmejnih območjih.

Pričakovani rezultati in učinki:

* Povečanje števila diplomantov, zaposlenih v podjetjih na OPO;
* Znižanje stopnje odseljevanja mladih iz teh regij;
* Povečanje števila podjetij, ki aktivno sodelujejo v štipendijskih shemah in načrtujejo dolgoročen razvoj kadrov.

Splošen cilj regijske sheme kadrovskih štipendij je šolanje mladih za potrebe gospodarstva, zaposlovanja v gospodarstvu in s tem preprečitev odseljevanja mladih iz statistične regije.

**Predmet, aktivnosti:**

* Sofinanciranje kadrovskih štipendij: Podjetjem v OPO omogočimo sofinanciranje kadrovskih štipendij za zaposlitev diplomantov, s poudarkom na obmejnih območjih;
* Povezovanje z izobraževalnimi institucijami: Aktivnosti vključujejo sodelovanje z izobraževalnimi institucijami pri usklajevanju izobraževalnih programov s potrebami podjetij in trga dela;
* Načrtovanje kadrovskih potreb: Podjetja se bodo spodbujala, da načrtujejo in razvijajo kadrovske baze skladno s potrebami regije in s prihodnjimi gospodarskimi trendi;
* Spodbujanje povpraševanja po diplomantih: Aktivnosti za povečanje povpraševanja po usposobljenih kadrih v obmejnih območjih.

**Izvajanje:**

Javni razpis za izbor projektov sofinanciranja kadrovskih štipendij delodajalcem.

Nosileci ukrepa so: MDDSZ, Javni štipendijski, razvojni, invalidski in preživninski sklad Republike Slovenije, RRA. Izvajalci so RRA.

**Ciljne skupine:**

Prebivalci, podjetja.

**Državna pomoč:**

Ukrep lahko predstavlja državno pomoč.

* + - 1. Ukrep: Usposabljanje prebivalstva v OPO za uspešno in zdravo življenje

**Analiza stanja, izzivov:**

Nizka stopnja delovne aktivnosti prebivalstva, visoka stopnja brezposelnosti (predvsem mladih), nizek delež prebivalcev z višjo ali visoko izobrazbo, visok delež prekomerno hranjenih mladostnikov. Negativni demografski trendi bodo še pospešili staranje prebivalstva na OPO, zato sta delovna aktivnost in preventiva zelo pomembna za prihodnji razvoj.

**Namen in cilji:**

Ukrep je namenjen vseživljenjskemu usposabljanju prebivalstva v OPO za uspešno in zdravo življenje. Želimo povečati vključenost odraslih v vseživljenjsko učenje (VŽU) ter izboljšati kompetence, ki jih potrebujejo zaradi potreb na trgu dela, večje zaposljivosti, zdravja in mobilnosti ter osebnega razvoja in delovanja v sodobni družbi.

Cilj ukrepa so izboljšanje temeljnih in poklicnih kompetenc odraslih, ki so nižje izobraženi (manj kot štiriletna srednja šola oziroma vključno z ISCED 3 – nižje poklicno in srednje poklicno izobraževanje) in manj usposobljeni, s poudarkom na starejših od 45 let.

Pričakovani rezultati in učinki so:

* Število udeležencev, ki so vključeni v programe za pridobitev kompetenc.
* Delež udeležencev, ki so uspešno zaključili program za pridobitev kompetenc.

**Predmet, aktivnosti:**

Neformalni izobraževalni programi za odrasle, ki vsebujejo vsebine iz: računalniške in digitalne pismenosti, tujih jezikov, slovenskega jezika za tujce, komunikacije, motivacije, veščin vodenja, reševanja konfliktov, usposabljanj za življenjsko uspešnost, spodbujanje zdravega življenjskega sloga. Glavni poudarek je na razvoju kompetenc s področja informacijsko komunikacijskih tehnologij.

**Izvajanje:**

Javni razpisi, hjavni pozivi.

Nosilci ukrepa: MVI, MZ.

Izvajalci so konzorciji izvajalcev (npr. ljudske univerze, šole, razvojne agencije, podjetja…).

**Ciljne skupine:**

Mikropodjetja, mala, srednja in velika podjetja ter samostojni podjetniki.

**Državna pomoč:**

Ukrep bi lahko predstavljal državno pomoč. V kolikor bi bilo ugotovljeno, da lahko predstavlja državno pomoč, se bo izvajal skladno z ustrezno shemo državnih pomoči.

* + 1. Specifični cilj: Spodbujanje socialnega podjetništva in zadružništva
       1. Ukrep: Spodbujanje socialnega podjetništva na OPO

**Analiza stanja in izzivov**

Pomanjkanje delovnih mest za diplomante v OPO, potreba po razvoju novih proizvodov/storitev/poslovnih modelov.

V Sloveniji je bilo januarja 2024 registriranih 264 socialnih podjetij, delež le-teh s sedežem v OPO je 19,34 %, in sicer ima v OPO sedež registriranih 51 socialnih podjetij v 49 občinah, ki sodijo na izbrano področje. Največji delež registriranih socialnih podjetij je v večjih mestnih občinah, tj. Mariboru, Ljubljani in Murski Soboti ter tudi v Ormožu (Evidenca socialnih podjetji, MGTŠ). Večina socialnih podjetji je mikro oziroma malih podjetji.

Socialna podjetja storitve in proizvode v prvi vrsti namenjajo uporabnikom v lokalnih okoljih (Analizi stanja na področju socialne ekonomije, 2018) posledično so tudi vezani na podporo lokalni izmenjavi dobrin in kratkim dobavnim verigam, predvsem iz ekoloških, socialnih in ekonomskih razlogov. Zakon o socialnem podjetništvu (ZSocP-A) omogoča povezanost socialnih podjetji s samoupravnimi lokalnimi skupnostmi oziroma občinami predvsem z vključevanjem v lokalni razvoj. Socialna podjetja imajo tako velik potencial na področju zagotavljanja storitev v lokalnem okolju, hkrati pa imajo tudi potencial pri vključevanju mladih in ranljivih ciljnih skupin na trgu dela v dejavnosti socialnega podjetništva.

Pomembnejša področja, na katerih lahko socialna podjetja bistveno prispevajo k izboljšanju kazalnikov gospodarskega stanja, so turizem, krožno gospodarstvo in razvoj podeželja. Socialna podjetja in tudi zadruge omogočajo alternativne in trajnostne rešitve pri oblikovanju turističnih produktov. Njihova dejavnost namreč omogoča ohranjanje in razvoj drugih dejavnosti in s tem oživlja propadajoča in demografsko prazna območja. Tako pozitivno vplivajo na razvoj območja, kjer delujejo, ter so s storitvami, ki jih ponujajo, tudi neločljivo povezani z lokalno samooskrbo in ekološkim kmetovanjem ter tako pozitivno vplivajo na razvoj podeželja.

**Namen in cilji**

Namen ukrepa je spodbuditi in podpreti socialno podjetniško dejavnost in ustanavljanje socialnih podjetij ter poslednično povečanje zaposlenosti v sektorju, kar bo prispevalo k razvoju podjetniških zamisli in družbenih inovacij. Hkrati bo zaradi specifike socialnih podjetij in zadrug, ki so usmerjena k družbenim učinkom, ta ukrep okrepil družbeno solidarnost in kohezijo, spodbujal sodelovanje ljudi in prostovoljsko delo ter naslovil pereče lokalne probleme OPO, predvsem na socialnem, gospodarskem in okoljskem področju. Z razvojem in podporo socialnemu podjetništvu in zadružništvu v OPO bomo zagotovili dodatno ponudbo proizvodov in storitev tudi v javnem interesu, zagotavljali nova in dodatna trajnostna delovna mesta ter socialno integracijo in poklicno reintegracijo najbolj ranljivih skupin ljudi na trgu dela, prdvsem mladih.

Cilj ukrepa:

* povečati socialno podjetniško dejavnost v OPO,
* povečati socialno vključenost in zaposlenost prebivalstva,
* oblikovati nabor lokalnih potreb v OPO, ki jih lahko naslovijo socialna podjetja,
* spodbuditi ustanavljanje trajnostno naravnanih socialnih podjetij,
* spodbujanje družbenih inovacij,
* promocija socialnega podejtništva,
* spodbujanje podporenga okolja ter sodelovanja socialnih podjetji z oblikovalci lokalnih in regionalnih politik.

Pričakovani rezultati in učinki:

* število novih inovativnih storitev ali blaga,
* število podprtih socialnih podjetji in zadrug,
* število novih poslovnih modelov,
* število novih zaposlitev.

**Predmet, aktivnosti**

Izvedba projektov z vplivom na novo zaposlovanje v OPO ter ravoj družbenih inovacij za naslavljanje potreb lokalnega okolja.

**Izvajanje**

Javni razpisi s področja socialnega podjetništva.

Nosilec ukrepa je MGTŠ.

**Ciljne skupine**

Subjekti socialne ekonomije.

**Državna pomoč**

Ukrep predstavlja državno pomoč.

* + - 1. Ukrep: Spodbujanje zadružništva

**Analiza stanja, izzivov:**

V Sloveniji je v začetku leta 2023 registriranih 388 zadrug, od katerih jih je 59 članic Zadružne zveze Slovenije (ZZS), ki ustvarijo 91 % skupnega prometa zadrug v državi. Zadruge so ključne za slovensko kmetijstvo, saj odkupi več kot 80 % vseh pridelanih kmetijskih pridelkov, vključno z mlekom, grozdjem, žiti in drugimi pridelki. Na podeželju so zadruge pomemben generator novih delovnih mest, saj povprečno zaposlujejo več kot 2.573 ljudi.

V Sloveniji sta prednost in izziv predvsem:

* Izvozna usmerjenost: Zadruga je pomemben člen v oskrbnih verigah in zagotavlja pomemben delež pridelkov na tujih trgih;
* Zakonodajna podlaga: Sprejeta novela Zakona o zadrugah omogoča uvedbo zadrug s posebnim pomenom, kar bo prispevalo k razvoju lokalnih skupnosti;
* Infrastrukturne naložbe: Zadruga se še vedno srečuje z izzivi pri modernizaciji infrastrukture, kot so skladiščni prostori in prevozna sredstva za kmetijske pridelke. Strateški načrt za kmetijsko politiko za obdobje 2023–2027 predvideva skoraj 25 milijonov evrov kolektivnih naložb.

**Namen in cilji:**

Namen ukrepa je podpora razvoju zadružništva z zagotavljanjem sredstev za zadruge s posebnim pomenom, ki opravljajo naloge povezovanja in zagotavljanja družbenih storitev na svojem geografskem območju. Ukrep spodbuja razvoj kmetijskih in drugih proizvodnih zadrug ter omogoča povečanje njihove vloge v lokalnih skupnostih, prispeva k trajnostnemu razvoju in ohranjanju delovnih mest na podeželju.

Cilji ukrepa;

* Podpora zadružnemu sektorju: Spodbujanje razvoja zadrug s posebnim pomenom, ki opravljajo širše naloge povezovanja in zagotavljanja storitev v lokalnem okolju;
* Izboljšanje infrastrukture: Podpora naložbam v skladiščne kapacitete, prevozna sredstva in druge potrebne infrastrukture;
* Ohranjanje delovnih mest: Zagotovitev novih delovnih mest na podeželju ter ohranjanje obstoječih;
* Povečanje dodane vrednosti in konkurenčnosti: Spodbujanje višje dodane vrednosti in večje konkurenčnosti kmetijskih in drugih zadrug na domačem in tujem trgu.

Pričakovani rezultati in učinki:

* Povečanje števila zadrug s posebnim pomenom: Spodbujanje ustanavljanja novih zadrug, ki opravljajo širše funkcije v svoji skupnosti;
* Krepitev zaposlovanja: Povečanje števila delovnih mest v zadrugah, zlasti na podeželju;
* Izboljšanje infrastrukture: Modernizacija skladiščnih kapacitet in izboljšanje logističnih zmogljivosti;
* Povečanje dodane vrednosti: Višja kakovost in dodana vrednost pridelkov, predvsem tistih, ki vstopajo v verige oskrbe s hrano.

**Predmet, aktivnosti:**

* Pomoč pri infrastrukturnih naložbah: Sofinanciranje naložb v skladiščne prostore, prevozna sredstva in druge potrebščine za nemoteno delovanje zadrug;
* Podpora zadružnemu povezovanju: Aktivnosti, ki prispevajo k povezovanju zadrug z lokalnimi skupnostmi in širšim trgom;
* Podpora zadružnim aktivnostim s posebnim pomenom: Posamezne zadruge, ki opravljajo širše naloge na svojem območju (socialne, okoljske, kulturne funkcije).

**Izvajanje:**

Ukrep se bo izvajal z javnimi razpisi, ki bodo določali podrobnosti dodeljevanja sredstev za zadruge s posebnim pomenom, naložbe v infrastrukturo in zadružne aktivnosti. Ministrstva, pristojna za področja, na katerih zadruge delujejo, bodo podrobneje opredelila pogoje za pridobitev statusa zadruge s posebnim pomenom.

**Ciljne skupine:**

Zadruge na podeželju: Zadruge, ki delujejo na področju kmetijstva, gozdarstva, hrane, vendar tudi širše (socialne in druge storitve), socialna ekonomija.

Kmetije in podjetja, ki so povezani z zadrugami: Podjetja, ki sodelujejo z zadružno organizacijo pri trženju svojih pridelkov, izdelkov in storitev.

**Državna pomoč:**

Ukrep predstavlja državno pomoč. Dodeljevanje sredstev bo potekalo v skladu z nacionalnimi in evropskimi pravili o državnih pomočeh.

* + 1. Specifični cilj: Podporno okolje za podjetništvo in promocija OPO za spodbujanje gospodarskega razvoja
    2. Ukrep: Izgradnja in širitev poslovnih con ter inkubatorjev

**Analiza stanja in izzivov**

Za OPO je značilno, da je razpoložljivost (površina, zasedenost, opremljenost) primerljiva z območji, ki niso del OPO. Vseeno se nekatere občine srečujejo s pomanjkanjem ustrezno opremljenih površin za gospodarsko dejavnost. Za zmanjševanje razlik v razvitosti med regijami mora Slovenija regijam zagotavljati ustrezne infrastrukturne pogoje, poleg temeljne (okoljske) infrastrukture tudi poslovno infrastrukturo (kot so izgradnja poslovnih con in inkubatorjev), ki podjetjem v regijah (še zlasti tistim, ki so manj razvite oziroma razvojno zaostajajo) omogočajo pogoje za njihovo delovanje in širitev ter hkrati zagotavljajo zaposlenost in poseljenost, še zlasti v problemskih območjih Slovenije.

**Namen in cilji**

Namen javnega razpisa je opremljanje poslovnih con za znane investitorje na OPO in izgradnja novih ali razširitev obstoječih inkubatorjev. Tako se bodo vzpostavile nove opremljene uporabne površine EPC oziroma inkubatorjev, namenjene izvajanju podjetniške dejavnosti in s tem zagotovili pogoji za razvoj in rast podjetij, ki gradijo podjetniško skupnost in krepijo verigo vrednosti na svojem področju, hkrati pa so pomembni zaposlovalci na regionalni in državni ravni.

Namen javnega razpisa je občinam omogočiti infrastrukturne ureditve, dograditve ali razširitve ekonomsko-poslovnih con in s tem zagotoviti pogoje za razvoj in rast podjetij, ki beležijo visoko rast, gradijo podjetniško skupnost in krepijo verigo vrednosti na svojem področju, hkrati pa so pomembni zaposlovalci na lokalni in regionalni ravni. S tem ukrepom privabljamo podjetja iz drugih delov Slovenije in tujine ter rešujemo prostorsko stisko lokalnih podjetij.

Ekonomsko-poslovna infrastruktura je potreben, a ne zadosten pogoj za delovanje podjetij. Ker uradni statistični podatki o ustvarjeni BDP na prebivalca v standardih kupne moči po posameznih občinah niso dostopni, ni mogoče meriti učinkov poslovnih con na gospodarski razvoj posamezne občine, lahko pa v kumulativi ugotavljamo, da imajo poslovne cone pozitivni razvojni učinek na gospodarski razvoj posamezne regije, predvsem manj razvite ragije. Kljub številnim poslovnim conam v Sloveniji so investicije v le-te še vedno upravičene tam, kjer je za to izkazan jasen interes.

Cilj ukrepa:

* prispevati k hitrejšemu razvoju gospodarstva na regionalni in državni ravni,
* povečanje dodane vrednosti mikro, malih in srednje velikih podjetij (v nadaljevanju MSP),
* povečanje zaposlovanja v podjetjih na območju investicije.

Pričakovani rezultati in učinki:

* število podprtih investicijskih projektov za ekonomsko-poslovno infrastrukturo,
* površina urejene/dograjene/razširjene ekonomsko-poslovne cone (v ha).
* število novo ustvarjenih delovnih mest na območju ekonomsko-poslovne cone v roku dveh let od zaključka operacije/povečanje zaposlenosti v podprtih podjetjih,
* zasedenost površin urejene/dograjene/razširjene ekonomsko-poslovne cone s podjetniškimi dejavnostmi.

**Predmet, aktivnosti**

Predmet ukrepa je sofinanciranje izgradnje ali razširitve ekonomsko-poslovnih con in/ali inkubatorjev.

Izvajajo se aktivnosti gradnje in nakupa zemljišč ter druge aktivnosti za doseganje namena ukrepa.

**Izvajanje**

Javni razpis. Nosilec in izvajalec ukrepa je MKRR. Raven izvedbe je nacionalna, regionalna.

V preteklosti je bilo financirano že veliko poslovnih con v preostalih delih Slovenije, kar lahko vpliva na zasedenost novih con v OPO.

**Ciljne skupine**

Občine, podjetja v poslovnih conah.

**Državna pomoč**

Ukrep lahko predstavlja državno pomoč. Če ukrep predstavlja državno pomoč, bo pred pričetkom izvajanja priglašena ustrezna shema državnih pomoči.

* + 1. Ukrep: Promocija obmejnih problemskih območij

**Analiza stanja in izzivov**

Obmejna problemska območja (OPO) se pogosto soočajo z izzivi zaradi obmejnosti (perifernosti), kar pomeni, da so manj privlačna za gospodarske aktivnosti in življenje tako lokalnega prebivalstva kot prebivalcev iz drugih delov države. Zaradi te perifernosti so OPO pogosto v gospodarskem in demografskem zaostanku. Spodbujanje promocije OPO je ključno za privabljanje investicij in turistov, s čimer bi se povečal gospodarski potencial in kakovost življenja na teh območjih.

Ključni izzivi:

* Nizka gospodarska aktivnost zaradi pomanjkanja investicij;
* Nizka stopnja turističnega obiska, kljub potencialu;
* Odhod mladih in kvalificiranih kadrov ter težave pri vračanju kadrov na OPO.

**Namen in cilji**

Namen ukrepa je promocija obmejnih problemskih območij, zlasti regij, regijskih turističnih ponudb, poslovnih priložnosti in ključnih znamenitosti, da bi pritegnili tako investitorje kot turiste. Ukrep je usmerjen v povečanje gospodarske aktivnosti, privabljanje tujih in domačih investicij ter razvoj turizma na teh območjih.

Cilj ukrepa:

* Privabljanje tujih in domačih investitorjev: Aktivnosti za iskanje investicijskih priložnosti, iskanje specifičnih lokacij za investicije, vključno z evidentiranjem v bazi SPIRIT;
* Privabljanje turistov: Povečanje prepoznavnosti turističnih destinacij na OPO, promocija lokalnih znamenitosti in edinstvenih turističnih produktov;
* Iskanje kadrov: Spodbujanje vračanja kadrov na obmejna območja z promocijskimi aktivnostmi, kot so zaposlitveni sejmi in partnerstva z izobraževalnimi institucijami.

Pričakovani rezultati in učinki:

* Število promocijskih aktivnosti: Povečanje števila organiziranih dogodkov, kampanj, razstav, predstavitev, srečanj z investitorji ter promocijskih materialov;
* Število nočitev: Povečanje turističnega obiska na območjih, zlasti število nočitev in obiskov ključnih turističnih destinacij;
* Povečanje števila investicij: Privabljanje tujih in domačih investitorjev v regije, povečanje številka podjetij in investicijskih projektov v teh območjih;
* Vračanje kadrov: Spodbujanje vračanja kadrov na OPO z aktivnostmi usklajevanja potreb podjetij z lokalnim kadrom.

**Predmet, aktivnosti**

V okviru tega ukrepa bodo izvedene naslednje aktivnosti:

* Iskanje investicijskih priložnosti:
  + Identifikacija specifičnih investicijskih priložnosti na OPO (npr. nepremičninske lokacije, industrijska območja, podjetniške cone);
  + Vzpostavitev bazo podatkov o lokacijah za investicije v okviru SPIRIT;
  + Aktivnosti za povezovanje investitorjev z lokalnimi podjetji (poslovni forumi, predstavitve);
  + Analiza potreb podjetij na OPO za privabljanje investicij in finančnih sredstev;
  + Iskanje lokacij za investicije
* Promocija turizma:
  + Sodelovanje z lokalnimi turističnimi organizacijami in STO (Slovenska turistična organizacija) za izdelavo promocijskih materialov (brošure, spletne strani, video promocije);
  + Organizacija posebnih turističnih dogodkov in prireditev (kulturne dogodke, festivali, etnografski dogodki) za povečanje obiskov na OPO;
  + Sodelovanje z agencijami za promocijo in prodajo turističnih paketov za obisk turističnih znamenitosti na OPO;
* Kadri:
  + Zaposlitveni sejmi: Organizacija zaposlitvenih sejmov in delavnic za iskanje in vključevanje lokalnega kadra na OPO;
  + Partnerstva z izobraževalnimi institucijami: Razvijanje sodelovanja z višjimi šolami in univerzami za usmerjanje študentov na podjetja v teh območjih;
  + Vračanje kadrov: Spodbujanje programov, ki omogočajo vrnitev kadrov, kot so subvencionirane zaposlitve in prakse.
* Dopolnjevanje promocijskih načrtov:
  + Redno spremljanje in preverjanje stanja na OPO, vključno z analizo uspešnosti promocijskih aktivnosti in prilagoditvijo strategij glede na rezultate.
  + Obnavljanje promocijskih vsebin, prilagajanje strategij za specifične ciljne skupine.

Upravičena aktivnost in strošek je tudi kritje rizikov.

**Izvajanje**

Nosilec ukrepa je MKRR, izvajalci so RRA-ji.

**Ciljne skupine**

Mikro, mala, srednja in velika podjetja, turisti ter prebivalci.

**Državna pomoč:**

Ukrep lahko predstavlja državno pomoč. Če ukrep predstavlja državno pomoč, bo pred pričetkom izvajanja priglašena ustrezna shema državnih pomoči.

* + 1. Specifični cilj: Spodbujanje razvoja turizma
       1. Ukrep: Spodbujanje razvoja turističnih produktov, storitev in izgradnje turistične infrastrukture

**Analiza stanja, izzivov:**

Turizem predstavlja eno ključnih konkurenčnih prednosti in je gererator razvoja na OPO. Po eni strani imamo občine v OPO, ki so turistično zelo razvite (Slika 2), po drugi strani pa je turizem za številne občine v OPO še vedno priložnost za razvoj (neizkoriščen potencial). Za razvoj turizma v OPO sta pomembni predvsem naravna in kulturna dediščina ter seveda sistematičen in celovit pristop k razvoju turizma skladno z načeli trajnosti.

**Namen in cilji:**

Spodbuditi turistične ponudnike k inovativnemu in trajnostnemu pristopu pri oblikovanju turističnih produktov/storitev višje dodane vrednosti, pomagati pri trženju in promociji ter sofinancirati izgradnjo manjkajoče turistične infrastrukture. Pri tem sledimo sloganu: zelena, varna, aktivna, zdrava Slovenija. Zato je pomembna tudi promocija zelenega turizma, torej aktivacija razvojnih potencialov, ki jih predstavljajo območja varstva narave ter oblikovanje povezovanje ponudnikov tovrstnih turističnih storitev.

Cilj ukrepa so:

* Izboljšanja konkurenčnost turističnih destinacij in ponudnikov.
* Privabljanje turistov.
* Povezovanje turističnih ponudnikov.
* Gospodarski razvoj območja
* Ustrezno bivalno okolje za prebivalstvo ter privlačnost za turiste (ustrezno sobivanje).

Pričakovani rezultati in učinki so:

* Višja turistična potrošnja.
* Višje število turističnih prenočitev.
* Povečanje števila obiskovalcev.

**Predmet, aktivnosti:**

* Razvoj in promocija novih, inovativnih, trajnostnih, integralnih turističnih produktov, vključno z izgradnjo manjkajoče turistične infrastrukture višje dodane vrednosti in razvojem trajnostno naravnane turistične ponudbe na zavarovanih območjih.
* Investicije v turistične namestitve višje kakovosti.

**Izvajanje:**

Ukrep se bo izvajal z javnimi razpisi za:

* Spodbujanje uvajanja okoljskih in trajnostnih znakov za turistične nastanitve in gostinske ponudnike,
* Spodbujanje nadaljnjega trajnostnega razvoja turizma v vodilnih turističnih destinacijah in vseh 4 makrodestinacijah,
* Razvoj in promocija novih, inovativnih, trajnostnih, integralnih turističnih produktov, vključno z izgradnjo manjkajoče turistične infrastrukture in razvojem turistične ponudbe ter ureditvijo javne turistične infrastrukture,
* Investicije v turistične nastanitve višje kakovosti,
* Učinkovito upravljanje s kadri in dvig kompetenc zaposlenih v gostinstvu in turizmu (predvsem nova znanja s področij kriznega managementa. destinacijskega managementa, zelenega turizma, digitalizacije, razvoja produktov, ipd.)

Nosilci ukrepa so MGTŠ, MKRR in regionalne razvojne agencije.

**Ciljne skupine:**

Pravne osebe javnega in zasebnega prava, ki delujejo na področju turizma.

**Državna pomoč:**

Ukrep predstavlja državno pomoč.

* + 1. Ukrep: Izgradnja javne turistične infrastrukture

**Analiza stanja in izzivov**

Turizem predstavlja eno ključnih konkurenčnih prednosti in je generator razvoja na OPO. Nekatere občine v OPO so turistično zelo razvite, medtem ko je turizem za številne občine v OPO še vedno priložnost za razvoj (neizkoriščen potencial). Za razvoj turizma v OPO sta pomembni predvsem naravna in kulturna dediščina ter sistematičen in celovit pristop k razvoju turizma v skladu z načeli trajnosti. Na teh območjih je veliko naravnih danosti za razvoj turizma in povezanih gospodarskih dejavnosti ter s tem možnosti za ohranjanje poselitve teh območij in njihovo revitalizacijo. Vendar pa področje spodbujanja izgradnje turistične infrastrukture sistemsko ni dovolj dobro podprto.

Konkurenčnost turističnih destinacij, zasebnih ponudnikov turističnih nastanitvenih objektov ter dodatne turistične ponudbe je v veliki meri odvisna od urejenosti, ustreznosti, varnosti in kakovosti javnih turistične infrastrukture. Celostno doživetje turistov in njihovo vrednotenje kakovosti destinacije in njenih posameznih deležnikov je namreč odvisno od delovanja vseh funkcij destinacije. Navedeni objekti in površine javne in skupne turistične infrastrukture v turističnih destinacijah na ravni lokalnih skupnosti v veliki meri niso urejeni ali so pomanjkljivi in ne dosegajo kakovostne ravni in trajnostne naravnanosti.

**Namen in cilji**

Namen ukrepa je krepitev trajnostnega razvoja javne in skupne turistične infrastrukture in naravnih znamenitosti v turističnih destinacijah, dvig kakovosti in s tem konkurenčnosti destinacij in njenih deležnikov, višja kakovost doživetij turistov, dvig dodane vrednosti v turizmu ter izboljšanje kakovosti bivanja domačega prebivalstva in sprejemljivost turizma za lokalno okolje in vključenost domačega prebivalstva v koristi od turizma.

Cilji ukrepa so trajnostno preoblikovanje manjkajoče javne turistične infrastrukture z vlaganji v obnovo in izgradnjo javne turistične infrastrukture ter izboljšanje funkcionalnosti, varnosti in kakovosti javne turistične infrastrukture ter dvig kakovosti storitev in doživetij turistov.

Prednostno se izvedejo investicije promocije zelenega turizma, torej aktivacije razvojnih potencialov, ki jih predstavljajo območja varstva narave, kulturne dediščine ter oblikovanja in povezovanja ponudnikov tovrstnih turističnih storitev.

Pričakovani merljivi učinki in rezultati:

* število zgrajenih, obnovljenih in dograjenih objektov javne turistične infrastrukture,
* površina zgrajenih, obnovljenih in dograjenih objektov javne turistične infrastrukture,
* število nočitev turistov,
* drugi učinki in rezultati.

Izvedba ukrepa je pomembna za vse tipe OPO.

**Predmet, aktivnosti**

Predmet ukepa je sofinanciranje vlaganj v izgradnjo, obnovo ali širitev spodaja opredeljene javne turistične infrastrukture:

* doživljajski parki,
* razgledni stolpi in ploščadi,
* sprehajalne poti, tematske poti, dostopne poti do turističnih znamenitosti,
* plaže in obale morja, rek, jezer, ribnikov in drugih vodnih površin,
* postajališča za avtodomove,
* ureditev parkirnih površin ob znamenitostih,
* informacijske in označevalne table,
* naravna dediščina – valorizirana v turizmu,
* kulturna dediščina – valorizirana v turizmu.

Izvajale so bodo naslednje projektne aktivnosti:

* nakup nepremičnin,
* spremembe namembnosti prostorov objektov,
* projektna in investicijska dokumentacija,
* gradbeno-obrtniško-instalacijska dela in strokovni nadzor gradnje,
* nakup, najem ter zakup opreme in drugih opredmetenih ter neopredmetenih osnovnih sredstev,
* transport, montaža in zagon opreme,
* priprava vizije razvoja,
* upravljanje oziroma ureditev prenosa v upravljanje ter načrt upravljanja dejavnosti,
* druge aktivnosti za izvedbo projekta v javnem interesu.

Upravičena aktivnost in strošek je tudi kritje rizikov in izvajanje ukrepa.

Podrobnejše podprte aktivnosti, pogoji in merila bodo določeni ob pričetku izvajanja.

**Izvajanje**

Javni razpisi ali javni pozivi.

Nosilci ukrepa: MKRR, MGTŠ in SRRS.

Izvedba ukrepa in podprtih projektov se lahko kombinira z različnimi nepovratnimi in povratnimi viri financiranja ter z vsebino drugih ukrepov programa.

**Ciljne skupine**

Prebivalci, turisti.

Končni prejemniki (upravičenci): občine, subjekti javnega prava.

**Državna pomoč**

Ukrep praviloma ne predstavlja državne pomoči.V kolikor bo ugotovljeno, da lahko predstavlja državno pomoč, se bo izvajal skladno z ustrezno shemo državnih pomoči.

* + 1. Ukrep: Spodbujanje razvoja zasebnih turističnih nastanitev višje dodane vrednosti

**Analiza stanja in izzivov**

Turizem predstavlja eno ključnih konkurenčnih prednosti in je generator razvoja na OPO. Nekatere občine v OPO so turistično zelo razvite (Slika 2), medtem ko je turizem za številne občine v OPO še vedno priložnost za razvoj (neizkoriščen potencial). Za razvoj turizma v OPO sta pomembni predvsem naravna in kulturna dediščina ter seveda sistematičen in celovit pristop k razvoju turizma v skladu z načeli trajnosti.

Treba je spodbujati investicije v turistične nastanitve višje dodane vrednosti (objekte s tremi zvezdicami z dodatno turistično ponudbo), saj že več let ni bilo večjih vlaganj v turistično infrastrukturo.

**Namen in cilji**

Namen ukrepa je spodbuditi turistične ponudnike k inovativnemu in trajnostnemu pristopu pri oblikovanju turističnih produktov/storitev višje dodane vrednosti, pomagati pri trženju in promociji ter sofinancirati izgradnjo manjkajoče turistične infrastrukture. Pri tem sledimo sloganu Slovenija – zelena, varna, aktivna in zdrava. Zato je pomembna tudi promocija zelenega turizma, torej aktivacija razvojnih potencialov, ki jih predstavljajo območja varstva narave, ter oblikovanje in povezovanje ponudnikov tovrstnih turističnih storitev.

Cilj ukrepa:

* izboljšanja konkurenčnost turističnih destinacij in ponudnikov,
* privabljanje turistov,
* povezovanje turističnih ponudnikov,
* gospodarski razvoj območja,
* ustrezno bivalno okolje za prebivalstvo in privlačnost za turiste (ustrezno sobivanje),
* učinkovito upravljanje s kadri in dvig kompetenc zaposlenih v gostinstvu in turizmu.

Pričakovani rezultati in učinki:

* višja turistična potrošnja,
* višje število turističnih prenočitev,
* povečanje števila obiskovalcev,
* turistične nastanitve višje dodane vrednosti.

Izvedba ukrepa je pomembna za vse tipe OPO.

**Predmet, aktivnosti**

Investicije v turistične namestitve višje kakovosti:

* GOI dela,
* energetske obnova objektov in snovna učinkovitost,
* oprema,
* podporne storitve, promocija,
* usposabljanja in/ali
* druge aktivnosti v skladu z uredbo o dodeljevanju regionalnih državnih pomoči.

Upravičena aktivnost in strošek je tudi kritje rizikov in izvajanje ukrepa.

**Izvajanje**

Ukrep se bo izvajal z javnimi razpisom za investicije v turistične namestitve višje kakovosti.

Nosilci ukrepa so MKRR, MGTŠ in SRRS. Raven izvedbe je nacionalna, regionalna.

Izvedba ukrepa in podprtih projektov se lahko kombinira z različnimi nepovratnimi in povratnimi viri financiranja ter z vsebino drugih ukrepov programa.

**Ciljne skupine**

Fizične in pravne osebe (sobodajalci), ki delujejo na področju turizma.

**Državna pomoč**

Ukrep predstavlja državno pomoč. Pred izvedbo bo priglašena ustrezna shema državne pomoči.

* 1. Splošni cilj: Izboljšanje demografskega stanja
     1. Ukrep: Revitalizacija objektov javne infrastrukture

**Analiza stanja in izzivov**

Razvoj mest in drugih naselij različnih stopenj pomembnosti (policentrični razvoj), ki bi izboljšal tudi dostopnost do storitev za vse prebivalce Slovenije, se ni uresničil kot želeno. Iz poročil o prostorskem razvoju izhaja, da sta se okrepila predvsem vloga in položaj Ljubljane, številna regionalna središča pa niso postala močna žarišča razvoja svojih regionalnih območij. Pri tem so največ posledic tudi z vidika dostopnosti do storitev čutila redko poseljena, demografsko starejša in slabo prometno dostopna območja, ki so postala še manj ekonomsko zanimiva, delovno aktivno prebivalstvo jih je zapuščalo, kar se je izrazilo v dodatnem slabšanju njihovega demografskega potenciala, slabšanju opremljenosti z oskrbnimi (in storitvenimi) dejavnostmi in zmanjševanju dostopnosti s sredstvi javnega prevoza (raziskava Dostopnost do storitev splošnega pomena, Računsko sodišče RS).

Stara naselbinska in vaška jedra, ki so bila v preteklosti pomembno funkcijsko središče številnih ali večine potrebnih dejavnosti za lokalno prebivalstvo, so z ekonomskimi in demografskimi spremembami vedno bolj izgubljala na pomenu. Naselbinska in vaška jedra so v funkcionalnem smislu propadla, stara prepoznavnost naselij, njenih silhuet se je s propadanjem objektov v strnjenih jedrih izgubila. V mestnih jedrih se znižuje raven vseh vrst oskrbnih in storitvenih dejavnosti za prebivalce zaradi hitrejšega razvoja mestnih obrobij, kamor se oskrbne in storitvene dejavnosti selijo. Objekti so podvrženi propadanju zaradi njihove neuporabe ali neustrezne namenske rabe.

Zapuščeni, delno zapuščeni in nevzdrževani objekti pomenijo funkcionalno degradacijo prostora tudi v razvrednotenih območjih, katerim se je zaradi neprimerne ali opuščene rabe znižala gospodarska, socialna, okoljska ali vizualna vrednost ali vrednost po merilih varstva kulturne dediščine in so potrebni prenove. Veliko razvrednotenih območij je nastalo z opustitvijo gospodarskih dejavnosti. Ta se pogosto nahajajo dlje od glavnih prometnic in tudi znotraj vaških in mestnih jeder ter potrebujejo novo funkcijo.

Namen objektov je treba ponovno opredeliti in izvesti potrebne ukrepe za dosego ciljev njihove revitalizacije. Pri tem se pogosto pojavlja pomanjkanje oz. omejenost kreativnih idej nove namembnosti revitaliziranih prostorov objektov zaradi pomanjkanja strokovnega kadra pri razvoju projektov in nezadostne participacije javnosti oz. vseh relevantnih deležnikov pri urejanju javnega prostora.

**Namen in cilji**

Namen ukrepa je revitalizacija zapuščenih, delno zapuščenih in nevzdrževanih objektov javne infrastrukture na OPO z namenom ohranjanja in obnavljanja naselbinske dediščine ter funkcijskega dopolnjevanja z novimi centralnimi dejavnostmi, oskrbnimi in drugimi storitvami ter podjetniškimi iniciativami, v katere se vključuje čim več lokalnega prebivalstva in prebivalstva izven lokalnega območja.

Cilj ukrepa je, da se v revitaliziranih objektih vzpostavijo raznovrstne dejavnosti, ki krepijo podjetniški, turistični, kreativno - kulturni, socialni, zdravstveni, izobraževalni ipd. potencial, s čimer se naslavlja problematika odliva delovno aktivnega prebivalstva, slabšanja demografskega stanja ter slabšanja opremljenosti z oskrbnimi dejavnostmi na OPO. Razen osnovnih oskrbnih in storitvenih dejavnosti je poudarek na razvoju turizma, podjetništva in drugih lokalno identificiranih področjih.

Poveča se tudi kakovost javne infrastrukture z vključevanjem kulturnega in kreativnega sektorja (KKS) in uporabe načel sodelovalnih in paticipatornih ustvarjalnih procesov, *design managementa*, *design thinkinga*, *art thininga* in drugih za celostno načrtovanje vsebin, procesov in uporabniške izkušnje, ki sledi smernicam Novega evropskega Bauhausa, z namenom celostnega upravljanje revitaliziranih objektov.

Ključno pri izvedbi investicij je jasna opredelitev njihovega namena. Za generiranje kreativnih idej nove namembnosti prostorov se v proces priprave projektov vključuje strokovnjake na področju oblikovanja oz. kulturno kreativni sektor, v katerega sodijo področja umetnosti, oblikovanja, medijev, arhitekture, kulturnega turizma, založništva, ustvarjalnih storitev ter digitalnih storitev, kot so razvoj digitalnih vsebin, spletno oblikovanje, video igre in kreativne tehnologije. Priprava projektov temelji tudi na aktivni participaciji javnosti oz. vseh relevantnih deležnikov lokalnega in drugega okolja pri urejanju javnega prostora. Pri tem se spodbuja uveljavljanje načel Novega evropskega Bauhausa, ki združuje trajnost, vključevanje in estetiko ter jo aplicira na prostorski razvoj, gradnjo skupnosti in inovativne pristope k izboljšanju življenjskih pogojev s ciljem ustvariti boljšo kakovost bivanja z interdisciplinarnim povezovanjem oblikovanja, umetnosti, znanosti in trajnostnih tehnologij.

Vzpostavljeni infrastrukturni pogoji v revitaliziranih objektih bodo osnova za ohranjanje, oživljanje in krepitev, na primer:

* medgeneracijskega druženja, družabnih aktivnosti in dogodkov,
* kulturno-umetniško, športno in drugo prostočasno dejavnost lokalnega prebivalstva,
* javnih storitev splošnega pomena in tržnih oskrbnih storitev z manjšim ali brez tržnega interesa (trgovina, pošta, bankomat, lekarna itd.),
* podjetniških iniciativ lokalnega prebivalstva, razvoj podjetniških idej in zagonskih podjetij (start-upov),
* krepitev kompetenc mladih in starejših prebivalcev,
* socialnega podjetništva in razvoja družbenih inovacij,
* ohranjanja in oživljanja rokodelskih dejavnosti,
* prodaje lokalnih proizvodov in storitev ter živil za prebivalce in turiste,
* izboljšanja funkcionalne, digitalne, finančne, zdravstvene, energetske in drugih pismenosti odraslih,
* izobraževalnih vsebin na področju naravne in kulturne dediščine s sodobnimi interaktivnimi načini predstavitve, kot je virtualna resničnost in druge oblike spodbujanja digitalne dostopnosti,,
* varstva kulturne dediščine,
* turistične ponudbe in turističnih dejavnosti.
* dejavnosti in aktivnosti za otroke in mladino idr.

Poudarek je na vzdrževanju in prenovi obstoječega kakovostnega stavbnega fonda, zgoščevanju naselbinske strukture, ki se funkcionalno in tehnološko ob upoštevanju pričakovanih demografskih sprememb prilagodi potrebam prebivalcev. Pri tem se upoštevata ohranjenost kakovostnih naselbinskih jeder in prepoznavnih silhuet ter usmeritev glede varstva kulturne dediščine in okolja ter prepoznavnosti naselij in krajine (Resolucija o Strategiji prostorskega razvoja Slovenije 2050). Poudarek je tudi na revitalizaciji objektov v drugih funkcionalno razvrednotenih območjih, ki so nastala bodisi z opustitvijo gospodarskih dejavnosti bodisi so zapuščena kulturna dediščina ali druga območja, kjer se ne opravlja prvotna funkcija. Zapuščeni, delno zapuščeni in nevzdrževani objekti, ki pomenijo funkcionalno degradacijo prostora, se obnovijo, revitalizirajo ter se ustrezno opremijo.

Poročilo o razvoju 2023 poudarja pomen stabilnega, predvidljivega, agilnega in poenostavljenega poslovnega okolja za pospešitev rasti produktivnosti ter za zagotavljanje vključujoče, zdrave in aktivne družbe. Poudarek podpornemu okolju, razvoju inovacij, družbenih inovacij ter zagonu podjetij je treba dati tudi v manj razvitih območjih na temeljih tradicije rokodelstva in obrti za razvoj kulturno kreativnih industrij ter drugih perspektivnih dejavnosti. Revitalizirani objekti javne infrastrukture so osnovni prostorski pogoj za razvoj raznolikih storitev in dejavnosti.

Zasledujejo se načela Novega evropskega Bauhausa, ki temeljijo na treh ključnih stebrih:

* Trajnostnost: uporaba naravnih in nizkoogljičnih materialov, energetska učinkovitost, biodiverziteta;
* Vključenost: participativno oblikovanje javnih prostorov, skupnostne pobude, socialna kohezija;
* Estetika: privlačna in funkcionalna arhitektura, kulturna dediščina, umetnost v javnem prostoru.

Integracija teh načel v razvoj obmejnih problemskih območij lahko privede do bolj sistematičnega in kakovostnega razvoja, ki presega zgolj ekonomsko rast in upošteva širše družbene, ekološke in kulturne vidike.

Pričakovani merljivi učinki in rezultati ukrepa:

* število podprtih investicijskih projektov,
* neto površina obnovljenih, revitaliziranih ali zgrajenih objektov javne infrastrukture,
* število izvedenih ukrepov v smeri trajnostne naravnanosti projekta oziroma t.i. modre/zelene infrastrukture,
* število izdelanih vizij razvoja in programov uporabe z načrtom upravljanja revitaliziranega objekta,
* število novih storitev, funkcij ali dejavnosti v obnovljenih, revitaliziranih ali zgrajenih objektih javne infrastrukture,
* število izvedenih delavnic, dogodkov, prireditev v povezavi z novimi storitvami, funkcijami oz. dejavnostmi v obnovljenih, revitaliziranih ali zgrajenih objektih javne infrastrukture,
* drugi učinki in rezultati.

**Predmet, aktivnosti**

Predmet ukrepa je obnova, revitalizacija zapuščenih, delno zapuščenih in nevzdrževanih objektov javne infrastrukture, v katerih bodo vzpostavljeni infrastrukturni pogoji za dejavnosti, kot na primer:

* večnamenskih dvoran,
* dnevnih in oskrbnih centrov,
* mladinskih centrov,
* centrov za krepitev kompetenc mladih in starejših,
* podjetniških inkubatorjev,
* prostorov sodela (coworking prostorov),
* centrov za delo na daljavo z videokonferenčnimi prostori,
* krepitve varstva kulturne dediščine oziroma kulturnih spomenikov,
* muzejev,
* turistično informacijskih centrov,
* interpretacijskih centrov,
* trajnostna prenova zapuščenih industrijskih objektov v kulturno-kreativne centre,
* oblikovanje multifunkcionalnih javnih prostorov, kjer se prepletajo kultura, lokalna podjetništvo in socialne storitve,
* vzpostavitev kvalitetnih kulturnih programov in vsebin, ki gradijo na lokalnih vrednotah, principih, idejah in dediščini,
* idr.

Izvajale so bodo naslednje upravičene projektne aktivnosti:

* celovita obnova oz. gradnja objekta, gradbeno-obrtniško-instalacijska dela ter strokovni nadzor gradnje,
* nakup nepremičnin,
* spremembe namembnosti prostorov objektov,
* izdelava projektne in investicijske dokumentacije,
* nakup, najem ter zakup opreme,
* prometna, energetska, komunalna in telekomunikacijska infrastruktura revitaliziranega objekta,
* izdelava vizije razvoja in programa uporabe revitaliziranega objekta,
* arheološka izkopavanja,
* izdelava varnostnega načrta ter izvajanje varstva pri delu,
* informiranje in obveščanje,
* upravljanje oziroma ureditev prenosa v upravljanje ter načrt upravljanja dejavnosti,
* druge aktivnosti za izvedbo projekta v javnem interesu.

Podrobnejše podprte aktivnosti, pogoji in merila bodo določeni ob pričetku izvajanja.

**Izvajanje**

Javni razpisi ali javni pozivi.

Nosilci ukrepa: MKRR in SRRS, druga ministrstva.

Izvedba ukrepa in podprtih projektov se lahko kombinira z različnimi nepovratnimi in povratnimi viri financiranja ter z vsebino drugih ukrepov programa.

Za doseganje ciljev podnebne politike se pri izvajanju investicijskih projektov upoštevajo predpisi presojanja vplivov na okolje ter zelenega proračunskega načrtovanja.

**Ciljne skupine**

Prebivalci, turisti.

Končni prejemniki (upravičenci): občine, subjekti javnega prava.

**Državna pomoč**

Ukrep praviloma ne predstavlja državne pomoči. V kolikor bo ugotovljeno, da lahko predstavlja državno pomoč, se bo izvajal skladno z ustrezno shemo državnih pomoči.

* + 1. Priprava kreativnih projektov revitalizacije objektov javne infrastrukture

**Analiza stanja in izzivov**

Stara naselbinska in vaška jedra so bila nekoč pomembna funkcijska središča lokalnih skupnosti, kjer so se združevale gospodarske, družbene, kulturne in oskrbne dejavnosti. V zadnjih desetletjih pa so zaradi številnih ekonomskih in demografskih sprememb ta območja izgubila svojo funkcionalnost in pomen. Zaradi selitve oskrbnih in storitvenih dejavnosti na mestna obrobja in pomanjkanja ustrezne prenove, se v mestnih jedrih zmanjšuje dostop do osnovnih storitev, medtem ko objekti v teh središčih pogosto ostajajo zapuščeni, neuporabni ali neprimerno rabljeni.

Posledično ti prostori doživljajo funkcionalno, fizično in družbeno degradacijo. Silhuete naselij, kot pomemben del kulturne krajine in identitete, so z izginjanjem objektov v strnjenih jedrih zabrisane, njihova prostorska prepoznavnost pa vse bolj izgubljena. Objekti, ki niso vključeni v nobeno funkcionalno rabo, so podvrženi propadanju. Posledice so vidne v razvrednotenih območjih, ki so izgubila gospodarsko, socialno, okoljsko ali vizualno vrednost, vključno z vrednostjo, merjeno po merilih varstva kulturne dediščine.

Velik del teh območij je nastal zaradi opustitve gospodarskih dejavnosti. Ta območja se pogosto nahajajo na robovih naselij ali celo znotraj starih jeder in ostajajo brez konkretne vizije razvoja ali ponovne uporabe. Odsotnost jasnega namena in dolgoročne strategije vodi v dodatno degradacijo prostora in preprečuje kakršnokoli prijavo na javne razpise za financiranje njihove prenove.

Pri revitalizaciji teh objektov in območij se pogosto srečujemo s pomanjkanjem vključevanja ustvarjalnosti, inovativnosti in vsebinskega pristopa. Primanjkuje strokovno usposobljenega kadra ter sistemskega vključevanja lokalne skupnosti in drugih ključnih deležnikov, kar bi omogočilo razvoj ustreznih, trajnostnih in vključujočih rešitev. Pomanjkanje strukturirane participacije in strokovnega vodenja procesov vodi v nadaljevanje neustreznega upravljanja prostora in v zamujene priložnosti za njegov razvoj.

**Namen in cilji**

Namen ukrepa je spodbuditi razvoj kreativnih projektov, ki bodo opredelili nove namene uporabe za zapuščene, delno zapuščene in nevzdrževane objekte javne infrastrukture ter predlagali celovite rešitve za njihovo revitalizacijo. Ukrep temelji na sodelovanju strokovnjakov s področja kulturnega in kreativnega sektorja (KKS) – arhitektov, oblikovalcev, umetnikov, kustosov, in drugih ustvarjalcev, registriranih pri ZAPS, vpisanih v skupnost ustvarjalcev CzK ali članov DOS – skupaj z drugimi strokovnjaki, občinami, subjekti javnega prava ter zainteresirano javnostjo.

Za generiranje inovativnih vsebin in celostnih rešitev se v pripravo projektov vključujejo strokovnjaki s področja umetnosti, oblikovanja, arhitekture, medijev, kulturnega turizma, založništva, digitalnih storitev (npr. spletno oblikovanje, razvoj digitalnih vsebin, video igre in kreativne tehnologije). Osrednji poudarek je na aktivni participaciji javnosti in vseh relevantnih deležnikov lokalnega in širšega okolja pri oblikovanju vsebin v javnem prostoru.

V ospredje je postavljena tudi uveljavitev načel Novega evropskega Bauhausa (NEB), ki vključujejo:

* Trajnostnost: uporaba naravnih, nizkoogljičnih materialov, energetska učinkovitost, spodbujanje biodiverzitete;
* Vključenost: participativno oblikovanje javnih prostorov, skupnostne pobude, socialna kohezija;
* Estetika: visoka kakovost arhitekturnih rešitev, ohranjanje kulturne dediščine, umetnost v javnem prostoru.

Ukrep olajša dostop občinam in drugim javnim subjektom do strokovnega znanja in podpore na področju arhitekture, oblikovanja in drugih segmentov KKS ter povečuje možnosti za trajnostno in inovativno rabo prostora. V revitaliziranih objektih se spodbuja vzpostavitev raznolikih dejavnosti, ki krepijo podjetniški, kulturni, socialni, turistični, izobraževalni in zdravstveni potencial lokalnih okolij.

Cilji:

* Spodbuditi pripravo kakovostnih, celostno zasnovanih in strateško umeščenih projektov revitalizacije, ki vključujejo kreativne pristope, vsebine in programe;
* Spodbujati sodelovanje s strokovnjaki iz kulturnega in kreativnega sektorja;
* Uporabiti metode sodelovalnih in participativnih ustvarjalnih procesov (design thinking, art thinking, design management ipd.) za celostno načrtovanje vsebin, procesov in uporabniške izkušnje;
* Jasno opredeliti procese in namen načrtovane revitalizacije;
* Povečati možnosti za uspešno investicijsko fazo (faza 2) in dolgoročno upravljanje infrastrukture;
* Omogočiti pripravo projektov za prijavo na javne razpise in druge možnosti sofinanciranja;
* Nasloviti demografske izzive, upad storitev ter odliv delovno aktivnega prebivalstva v obmejnih in drugih problemskih območjih.

S pripravo kreativnih projektov revitalizacije objektov javne infrastrukture se naslavlja problematika odliva delovno aktivnega prebivalstva, slabšanja demografskega stanja ter slabšanja opremljenosti z oskrbnimi dejavnostmi na obmejnih problemskih območjih. Cilj priprave kreativnih projektov revitalizacije zapuščenih, delno zapuščeni in nevzdrževanih objektov javne infrastrukture z jasno opredelitvijo namena in načina njihove revitalizacije je prav tako priprava projektov na različne javne razpise in pozive za možnost sofinanciranja izvedbe projektov.

Pričakovani merljivi učinki in rezultati

* Število pripravljenih kreativnih projektov;
* Število sodelujočih strokovnjakov, ustvarjalcev, deležnikov in članov javnosti;
* Število izvedenih aktivnosti (natečaji, delavnice, usklajevanja);
* Število uspešnih kandidatur na razpisih;
* Kvalitativni in kvantitativni učinki na prostor, skupnost in upravljanje.
* Drugi učinki in rezultati.

**Predmet, aktivnosti**

Predmet in aktivnosti ukrepa so:

* Priprava idejne zasnove, idejnega koncepta, idejnega projekta, grafičnih in 3D prikazov, avdio-vizualnega gradiva, dokumentacije za DPP in DGD;
* Koordinacija aktivnosti vseh relevantnih deležnikov (občine, kreativci, javnost, strokovnjaki);
* Izvedba idejnih natečajev, participativnih delavnic in drugih postopkov za izbor kreativnih rešitev;
* Organizacija participativnih delavnic za identifikacijo potreb, razvoj idej, testiranje prototipov (uporaba metod kot so journey mapping, razvoj person, analiza uporabniških poti ipd.);
* Kvalitativne arhitekturne, oblikovalske in druge raziskave: intervjuji, opazovanja, analiza navad in vedenj uporabnikov;
* Razvoj konceptov/scenarijev uporabe prostora, skladnih z zgodovinskim, kulturnim ali socialnim kontekstom;
* Izvedba manjših ustvarjalnih intervencij (pilotni projekti, dogodki, testne vsebine za aktivacijo prostora);
* Mapiranje lokalnih kulturnih, zgodovinskih in ustvarjalnih virov kot osnove za oblikovanje avtentične vsebine;
* Priprava vsebinske, arhitekturne, poslovne zasnove projekta z inovativnimi in trajnostnimi modeli upravljanja;
* Druge aktivnosti, ki prispevajo k ciljem ukrepa in so v javnem interesu.

Podrobnejše podprte aktivnosti, pogoji in merila bodo določeni ob pričetku izvajanja.

**Izvajanje**

Javni razpisi ali javni pozivi.

Nosilci ukrepa: MKRR in SRRS.

Izvedba ukrepa in podprtih projektov se lahko kombinira z različnimi nepovratnimi in povratnimi viri financiranja ter z vsebino drugih ukrepov programa.

Za doseganje ciljev podnebne politike se pri pripravi in izvajanju investicijskih projektov upoštevajo predpisi presojanja vplivov na okolje ter zelenega proračunskega načrtovanja.

**Ciljne skupine**

Prebivalci, kreativci, drugi strokovnjaki, zainteresirana javnost.

Končni prejemniki (upravičenci): občine, subjekti javnega prava.

**Državna pomoč**

Ukrep praviloma ne predstavlja državne pomoči. V kolikor bo ugotovljeno, da lahko predstavlja državno pomoč, se bo izvajal skladno z ustrezno shemo državnih pomoči.

* + 1. Ukrep: Krediti za investicijske projekte v javno infrastrukturo

**Analiza stanja in izzivov**

Slovenija je neenakomerno poseljena. Značilna je raznovrstnost poselitvenih struktur in veliko število, tj. več kot 6.000 predvsem majhnih naselij. Mesta so tudi v evropskem merilu majhna ali srednje velika, le Ljubljana in Maribor imata več kot 50.000 prebivalcev. V zadnjih desetletjih so trendi prostorskega razvoja suburbanizacija in periurbanizacija, razpršena gradnja zunaj strjenih naselij ter razvrednotenje kulturne krajine in naselbinske dediščine. Pomanjkanje dostopnih stanovanj vpliva na nizko stopnjo stanovanjske mobilnosti in spodbuja gradnjo stanovanj v lastni režiji. Investitorji v stanovanjske objekte so v pretežnem delu fizične osebe, prevladujoči tip novozgrajenih stanovanjskih stavb so enostanovanjske stavbe. Stavbni fond v urbanih središčih je star. Zaradi lastniške razdrobljenosti in ekonomskih možnosti lastnikov stavbni fond pogosto ni redno vzdrževan, kar velja tudi za objekte kulturne dediščine. Namesto k prenovi objektov kulturne dediščine se pogosto stremi k njihovi odstranitvi in zagotovitvi možnosti za novogradnjo. Odmaknjena podeželska območja, pogosto na obmejnih ali gorskih območjih, se pospešeno demografsko praznijo, prebivalstvo se stara (Resolucija o Strategiji prostorskega razvoja Slovenije 2050).

Dostop do storitev, kot so pitna voda, izobraževanje, zdravstvo, internet, javni prevoz, naj bi bil zagotovljen vsem prebivalcem v Republiki Sloveniji v primerljivi kakovosti. Žal pa temu ni tako. 96,7 % občin je izpostavilo težave prebivalcev pri dostopanju do storitev splošnega pomena, največ na področjih bančnih storitev, IKT omrežja, pitne vode, mobilnosti, zdravstvene dejavnosti, poštnih storitev državne uprave, primernih stanovanj, oskrbe starejših. Anketa je pokazala, da je po mnenju kar 3/4 občin nujna prisotnost naslednjih storitev: vrtec, trgovina, splošni zdravnik, osnovna šola, bankomat, poslovalnica pošte, AED, pokrit športni objekt, pomoč/oskrbo na domu, zobozdravnik, lekarna in medkrajevni potniški prevoz. Največ občin je izpostavilo težave svojih prebivalcev pri dostopanju do storitev širokopasovnega interneta, bančništva in pošte (raziskava Dostopnost do storitev splošnega pomena, Računsko sodišče RS).

Številne občine se soočajo s slabim stanjem ali nezadostno pokritostjo območij poselitve z javno infrastrukturo, kot je prometna, vodovodna, kanalizacijska, IKT, stanovanjska, gospodarska, kulturna, športna, rekreacijska, izobraževalna, socialnovarstvena, turistična in druga infrastruktura. Temu v mnogih primerih botruje tudi redka poselitev, ki dodatno otežuje načrtovanje in realizacijo njene rekonstrukcije ali gradnje nove javne infrastrukture, ki je nujno potrebna za zagotavljanje kvalitetnega bivalnega in delovnega okolja. Zato je nekakovostno bivalno in delovno okolje zaradi pomanjkanja ali neustrezne javne infrastrukture dodaten razlog za prazneje območij. V takšnih razmerah je težko spodbuditi uspešno gospodarsko aktivnost.

Občine so svojim prebivalcem dolžne zagotavljati izvajanje nalog iz svoje izvirne pristojnosti in prenesene pristojnosti z države na občine. Pri tem je ključna lokalna javna infrastruktura na raznolikih vsebinskih področjih za potrebe lokalnega prebivalstva, ki pa jo manjše občine z lastnimi sredstvi težko zagotavljajo. Prav tako se sofinanciranje investicijskih projektov javne infrastrukture z javnimi sredstvi prednostno ne usmerja k manjšim in manj razvitim občinam oziroma na redkeje poseljana območja oziroma območja z negativnimi demografskimi trendi, temveč v sisitemu policentričnega razvoja prednostno k urbanim območjem, kot so na primer širša mestna območja mestnih občin.

Manjše in manj razvite občine ter občine z negativnimi demografskimi in gospodarskimi trendi, ki se pretežno nahajajo na OPO, imajo zato težave s financiranjem investicijskih projektov v javno infrastrukturo. Možnosti prijave na javne razpise za pridobitev sofinancerskih sredstev so omejene, stroški kreditiranja izvedbe investicijskih projektov so zaradi visokih obrestnih mer visoki.

**Namen in cilji**

Namen ukrepa je zagotavljanje kvalitetnega bivalnega in delovnega okolja za ohranjanje in spodbujanje poselitve na avtohtonih območjih poselitve ter izboljšanje negativnih demografskih in gospodarskih trendov z izboljšanjem stanja in razpoložljivosti javne infrastrukture z obnovo, revitalizacijo in izgradnjo ter opremo javne prometne, okoljske, IKT, gospodarske, kulturne, športne, rekreacijske, izobraževalne socialnovarstvene, stanovanjske, turistične in druge infrastrukture v javnem interesu na OPO.

Pri tem je ključno tudi spodbujanje novih funkcij in dejavnosti ter podjetniških iniciativ, kot je na primer izboljšanje pogojev za gospodrsko, zlasti turistično ponudbo, popolnjevanje nezasedenega prostora v poslovnih conah z izboljšanjem njihovega upravljanja, ohranjanje objektov kulturne dediščine in njihovo vključitev v funkcionalno uporabo, v katere se vključuje čim več lokalnega prebivalstva in prebivalstva izven lokalnega območja.

Namen ukrepa je spodbuditi občine, da kljub ekonomskim in finančnmim omejitvam z dostopnostjo do ugodnejših povratnih virov finciranja ter njihovim kombiniranjem z nepovratnimi viri nadaljujejo z izvedbo investicijskih projektov v javno infrastrukturo. Ukrep rešuje problem likvidnosti, dostopnosti do ugodnih virov financiranja, spodbuja kakovostno bivalno in delovno okolje in zmanjšuje regionalne razlike v razvoju.

Pričakovani merljivi učinki in rezultati ukrepa:

* dolžina in celovitost obnovljene, revitalizirane in zgrajene javne infrastrukture (ceste, kolesarske poti, pešpoti, vodovodi, kanalizacije s čistilnimi napravami idr.),
* število obnovljenih, revitaliziranih ali zgrajenih objektov javne infrastrukture,
* površina obnovljenih, revitaliziranih ali zgrajenih objektov javne infrastrukture,
* površina revitaliziranih in zgrajenih objektov javne infrastrukture (centri za ravnanje z odpadki, zbirni centri idr.),
* število prebivalcev priključenih na javno komunalno in drugo infrastrukturo,
* število lokalnih prebivalcev in prebivalcev izven lokalnega območja, vključenih v dejavnosti in aktivnosti, povezanih z obnovo, revitalizacijo in izgradnjo objektov javne infrastrukture,
* število novih storitev, funkcij ali dejavnosti v obnovljenih, revitaliziranih ali zgrajenih objektih javne infrastrukture,
* drugi učinki in rezultati.

**Predmet, aktivnosti**

Predmet ukrepa je obnova, revitalizacija in izgradnja ter oprema na področjih javne prometne, okoljske, IKT, gospodarske, kulturne, športne, rekreacijske, izobraževalne, socialnovarstvene, stanovanjske, turistične in druge infrastrukture v javnem interesu na območjih poselitve.

Izvajale so bodo naslednje projektne aktivnosti:

* nakup nepremičnin,
* spremembe namembnosti prostorov objektov,
* projektna in investicijska dokumentacija,
* gradbeno-obrtniško-instalacijska dela in strokovni nadzor gradnje,
* Nakup, najem ter zakup opreme in drugih opredmetenih ter neopredmetenih osnovnih sredstev,
* transport, montaža in zagon opreme,
* priprava vizije razvoja,
* upravljanje oziroma ureditev prenosa v upravljanje ter načrt upravljanja dejavnosti,
* druge aktivnosti za izvedbo projekta v javnem interesu.

Upravičena aktivnost in strošek je tudi kritje rizikov in izvajanje ukrepa.

Podrobnejše podprte aktivnosti, pogoji in merila bodo določeni ob pričetku izvajanja.

**Izvajanje**

Javni razpisi ali javni pozivi.

Nosilci ukrepa: MKRR in SRRS, druga resorna ministrstva.

Izvedba ukrepa in podprtih projektov se lahko kombinira z različnimi nepovratnimi in povratnimi viri financiranja ter z vsebino drugih ukrepov programa.

Vrste kreditiranja:

* krediti za investicijske projekte v javno infrastrukturo,
* reprogramiranje obstoječih kreditov za investicijske projekte v javno infrastrukturo,
* premostitveni krediti za investicijske projekte v javno infrastrukturo,
* druge vrste kreditiranja.

Načrtovana finančna sredstva oziroma viri financiranja so podrobneje opredeljeni v finančni konstrukciji programa.

**Ciljne skupine:**

Prebivalci, turisti.

Končni prejemniki (upravičenci): Občine, subjekti javnega prava.

**Državna pomoč:**

Ukrep praviloma ne predstavlja državne pomoči. V kolikor bo ugotovljeno, da lahko predstavlja državno pomoč, se bo izvajal skladno z ustrezno shemo državnih pomoči.

**Viri in literatura**

Ministrstvo za gospodarski razvoj in tehnologijo (MGRT). Cilji, usmeritve in instrumenti regionalne politike ter strateška izhodišča prostorskega razvoja za pripravo regionalnih razvojnih programov 2021–2027. Gradivo MGRT (Sklep Vlade RS   
št. 3030-51/2018/145, 17. 7. 2019) [interno gradivo]. Ljubljana: MGRT, 2019.

Kušar, Simon; Bobovnik, Nejc; Lampič, Barbara. Poročilo o regionalnem razvoju 2018-2022. Raziskovalno poročilo. Ljubljana: Univerza v Ljubljani, Filozofska fakulteta, 2023. Dostopno na: <https://plus.cobiss.net/cobiss/si/sl/bib/fflj-8/180723715>

Nared, Janez; Bole, David; Razpotnik Visković, Nika; Kozina, Jani; Goluža, Maruša; Trobec, Anja; Tiran, Jernej; Logar, Erik; Repolusk, Peter; Zavodnik Lamovšek, Alma; Čok, Gregor; Foški, Mojca; Mrak, Gašper; Kavaš, Damjan; Koman, Klemen. Projekt V6-1945: Medresorsko usklajeno spodbujanje razvoja v obmejnih problemskih območjih v okviru ciljnega raziskovalnega programa »CRP-2019« v letu 2019: končno poročilo. Projektna naloga. Ljubljana: Geografski inštitut Antona Melika ZRC SAZU, 2021. Dostopno na: <https://plus.cobiss.net/cobiss/si/sl/bib/134381315>

Zeilhofer, Nina; Žagar, Katarina; Pristavec Đogić, Mojca. Obmejna problemska območja, Primerjalni pregled (PP) [interno gradivo]. Ljubljana: Republika Slovenija, Državni zbor, Raziskovalno-dokumentacijski sektor, 2024.

Pečar, Janja. Cilji regionalne politike Slovenije v obdobju 2021–2027. Zbirka Delovni zvezki UMAR. Ljubljana: Urad RS za makroekonomske analize in razvoj, 2020. Dostopno na: in <https://www.umar.gov.si/fileadmin/user_upload/publikacije/dz/2020/DZ3_2020.pdf>

Pečar, Janja. Občine v obmejnem problemskem območju, 2024 [interno gradivo]. Ljubljana: Urad Republike Slovenije za makroekonomske analize in razvoj (UMAR), 2024. Naročnik: Ministrstvo za kohezijo in regionalni razvoj.

Regionalni razvojni programi za obdobje 2021-2027:

* Pomurska razvojna regija, Regionalna razvojna agencija za Pomursko razvojno regijo: Regionalni razvojni program Pomurske regije 2021–2027. Murska Sobota: Razvojni center Murska Sobota, 2022. Dostopno na: <https://www.rcms.si>.
* Podravska razvojna regija, Regionalna razvojna agencija za Podravsko razvojno regijo: Regionalni razvojni program Podravja 2021–2027. Maribor: Regionalna razvojna agencija za Podravje – Maribor, 2022. Dostopno na: <https://www.rra-podravje.si>.
* Koroška razvojna regija, Regionalna razvojna agencija za Koroško razvojno regijo: Regionalni razvojni program Koroško razvojno regijo 2021–2027. Dravograd: Regionalna razvojna agencija za Koroško, 2022. Dostopno na: <https://www.rra-koroska.si>.
* Savinjska razvojna regija, Regionalna razvojna agencija za Savinjsko razvojno regijo: Regionalni razvojni program Savinjske razvojne regije 2021–2027. Celje: Regionalna razvojna agencija Savinjska, 2022. Dostopno na: <https://www.rra-savinjska.si>.
* Posavska razvojna regija: Regionalna razvojna agencija za Posavsko razvojno regijo: Regionalni razvojni program regije Posavje za obdobje 2021–2027. Krško: Regionalna razvojna agencija Posavje, 2022. Dostopno na: <https://www.rra-posavje.si>.
* Razvojna regija Jugovzhodna Slovenija, Regionalna razvojna agencija za razvojno regijo Jugovzhodna Slovenija: Regionalni razvojni program regije Jugovzhodna Slovenija za obdobje 2021–2027. Novo mesto: Razvojni center Novo mesto, 2022. Dostopno na: <https://www.rc-nm.si>.
* Gorenjska razvojna regija, Razvojna agencija za Gorenjsko razvojno regijo: Regionalni razvojni program Gorenjske 2021–2027. Kranj: BSC Kranj, 2022. Dostopno na: <https://www.bsc-kranj.si>.
* Severno Primorska (Goriška) razvojna regija, Regionalna razvojna agencija za Severno Primorsko (Goriško) razvojno regijo: Regionalni razvojni program Severne Primorske (Goriške) razvojne regije 2021–2027. Tolmin: Posoški razvojni center, 2022. Dostopno na: <https://www.prc.si>.
* Obalno-kraška razvojna regija, Regionalna razvojna agencija za Obalno-kraško razvojno regijo: Regionalni razvojni program Obalno-kraške regije za obdobje 2021–2027. Koper: Regionalni razvojni center Koper, 2022. Dostopno na: <https://www.rrc-kp.si>.
* Primorsko-notranjska razvojna regija, Regionalna razvojna agencija za Primorsko-notranjsko razvojno regijo: Regionalni razvojni program Primorsko-notranjske regije za obdobje 2021–2027. Pivka: RRA Zeleni kras, 2022. Dostopno na: <https://www.rra-zk.si>.